text:
ຫວຽດນາມປາດຖະໜາຢາກຊຸກຍູ້ການພົວພັນຄູ່ຮ່ວມມືຍຸດທະສາດກັບສະຫະພັນເຢຍລະມັນຢ່າງເລິກເຊິ່ງ, ກ້ວາງຂວາງ
(ທ່ານຮອງນາຍົກລັດຖະມົນຕີ, ລັດຖະມົນຕີວ່າການ
ກະຊວງການຕ່າງປະເທດ ຟ້າມບິ່ງມິງ)
ຫວຽດນາມ ປາດຖະໜາຢາກຊຸກຍູ້ການພົວພັນຄູ່ຮ່ວມມືຍຸດທະສາດກັບສະຫະພັນເຢຍລະມັນ ຢ່າງເລິກເຊິ່ງ, ກ້ວາງຂວາງ. ນີ້ແມ່ນຄຳຢືນຢັນຂອງທ່ານຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ຟ້າມບິ່ງມິງ, ເມື່ອຕອບສຳພາດຕໍ່ນັກຂ່າວຂ່າວສານກ່ຽວກັບໝາກຜົນການຢ້ຽມຢາມທາງລັດຖະກິດເຖິງສສ.ເຢຍລະມັນ ຂອງທ່ານປະທານປະເທດ ເຈືອງເຕີນຊາງ. ທ່ານຮອງນາຍົກລັດຖະມົນຕີ ຟ້າມບິ່ງມິງ ຊີ້ແຈ້ງວ່າ, ການຢ້ຽມຢາມທາງລັດຖະກິດຂອງທ່ານປະທານປະເທດ ເຈືອງເຕີນຊາງ ເຖິງສະຫະພັນເຢຍລະມັນ ໄດ້ເປີດໄລຍະຮ່ວມມືໃໝ່ໃນທຸກຂົງເຂດທີ່ມີທ່າແຮງຂອງ 2 ປະເທດ. ການຢ້ຽມຢາມໄດ້ປັບປຸງຄວາມໄວ້ເນື້ອເຊື່ອໃຈດ້ານການເມືອງລະຫວ່າງການນຳຂັ້ນສູງ 2 ຝ່າຍ; ສ້າງທ່າແຮງເພື່ອຊຸກຍູ້ການພົວພັນດ້ານການຄ້າ - ການລົງທຶນ, ເປັນເສົ້າຄ້ຳຂອງການພົວພັນຄູ່ຮ່ວມມືຍຸດທະສາດ. ນອກຈາກນັ້ນ, ການຢ້ຽມຢາມກໍແມ່ນໂອກາດເພື່ອໃຫ້ 2 ຝ່າຍເປີດກວ້າງການຮ່ວມມືໃນບັນດາຂົງເຂດສຳຄັນແມ່ນຄື: ການສຶກສາ - ບຳລຸງສ້າງ, ວິທະຍາສາດ - ເຕັກໂນໂລຊີ ແລະ ແຮງງານ. ນອກຈາກນັ້ນ, ບັນດາການເຄື່ອນໄຫວຂອງທ່ານປະທານປະເທດ ເຈືອງເຕີນຊາງ ໃນການຢ້ຽມຢາມຄັ້ງນີ້ ກໍສະແດງໃຫ້ເຫັນບົດບາດເປັນເຈົ້າການ, ຕັ້ງໜ້າ ດ້ວຍຈິດໃຈຮັບຜິດຊອບຂອງຫວຽດນາມ ໃນປະຊາຄົມໂລກ. ຈຸດພົ້ນເດັ່ນອີກອັນໜຶ່ງແມ່ນການພົບປະຢ່າງສະໜິດສະໜົມລະຫວ່າງທ່ານປະທານປະເທດ ເຈືອງເຕີນຊາງ ແລະ ເພື່ອນມິດເຢຍລະມັນ ແລະ ປະຊາຄົມຊາວຫວຽດນາມ ອາໄສຢູ່ເຢຍລະມັນ. ໃນຂອບເຂດການຢ້ຽມຢາມ, ບັນດາກະຊວງ, ຂະແໜງການ ແລະ ວິສາຫະກິດ 2 ປະເທດໄດ້ລົງນາມບັນດາຂໍ້ຕົກລົງຮ່ວມມື. ອາດຈະຢືນຢັນໄດ້ວ່າ, ການຢ້ຽມຢາມສະຫະພັນເຢຍລະມັນ ຂອງທ່ານປະທານປະເທດ ເຈືອງເຕີນຊາງ ແລະ ຄະນະຜູ້ແທນຂັ້ນສູງລັດຫວຽດນາມ ໄດ້ສ້າງບາດກ້າວຫັນປ່ຽນໃໝ່ ແລະ ນຳການພົວພັນຄູ່ຮ່ວມມີຍຸດທະສາດລະຫວ່າງຫວຽດນາມ - ເຢຍລະມັນ ໃຫ້ນັບມື້ນັບເຂົ້າສູ່ລວງເລິກ ແລະ ແທດຈິງ.
(ແຫຼ່ງຄັດຈາກ VOV)


c: text/html

text:
ປກສ ແຂວງເຊກອງ ເຜີຍແຜ່ກົດໝາຍ ວ່າດ້ວຍ ກຳລັງປ້ອງກັນຄວາມສະຫງົບປະຊາຊົນ
ກອງບັນຊາການ ປກສ ແຂວງເຊກອງ ໄດ້ຈັດກອງປະຊຸມເຜີຍແຜ່ກົດໝາຍ ວ່າດ້ວຍ ກຳລັງປ້ອງກັນຄວາມສະຫງົບປະຊາຊົນ (ສະບັບປັບປຸງ) ໃນວັນທີ 9 ພຶດສະພາ 2018 ເພື່ອໃຫ້ບັນດາພະນັກງານຫຼັກແຫຼ່ງທົ່ວ ປກສ ແຂວງເຊກອງ ໄດ້ຮັບຮູ້ເຖິງເນື້ອໃນຂອງກົດໝາຍສະບັບນີ້ແລ້ວນຳໄປຈັດຕັ້ງປະຕິບັດຢ່າງເຂັ້ມງວດ; ນຳພາເຂົ້າຮ່ວມຮັບຟັງໂດຍ ພັທ ທະວິສັກ ເພັດພູຫຼວງ ຮອງຫົວໜ້າກອງບັນຊາການ ປກສ ແຂວງ.
ພັທ ພອນປະເສີດ ໝື່ນວິເສດ ຮອງຫົວຫ້ອງການເມືອງ ປກສ ແຂວງເຊກອງ ເຜີຍແຜ່ກົດໝາຍ ໃຫ້ຮູ້ວ່າ: ກົດໝາຍ ວ່າດ້ວຍ ກຳລັງປ້ອງກັນຄວາມສະຫງົບປະຊາຊົນ (ສະບັບປັບປຸງ) ປະກອບມີ IX ພາກ, 5 ໝວດ, 55 ມາດຕາ, ໃນນີ້ປັບປຸງ 46 ມາດຕາ ແລະ ເພີ່ມເຂົ້າໃໝ່ 6 ມາດຕາ, ທີ່ໄດ້ກໍານົດຫຼັກການ, ລະບຽບການ ແລະ ມາດຕະການກ່ຽວກັບການຈັດຕັ້ງ ແລະ ການເຄື່ອນໄຫວຂອງກຳລັງປ້ອງກັນຄວາມສະຫງົບປະຊາຊົນ ເພື່ອຮັບປະກັນໃຫ້ກຳລັງດັ່ງກ່າວມີຄວາມໜັກແໜ້ນທາງດ້ານການເມືອງແນວຄິດ, ເຂັ້ມແຂງທາງດ້ານການຈັດຕັ້ງມີລະບຽບວິໄນເຂັ້ມງວດ, ມີຄວາມຊໍານານທາງດ້ານວິຊາສະເພາະ, ມີແບບແຜນວິທີເຮັດວຽກງານທີ່ກ້າວໜ້າ ແລະ ທັນສະໄໝແນໃສ່ເຮັດສຳເລັດໜ້າທີ່ໃນການປົກປັກຮັກສາສະຖຽນລະພາບທາງດ້ານການເມືອງ, ຄວາມສະຫງົບ ແລະ ຄວາມເປັນລະບຽບຮຽບຮ້ອຍຂອງສັງຄົມປະກອບສ່ວນເຂົ້າໃນການປົກປັກຮັກສາ, ສ້າງສາ ແລະ ພັດທະນາປະເທດຊາດ.
ສະເພາະມາດຕາ 2 ໄດ້ລະບຸໄວ້ວ່າ: ກໍາລັງປ້ອງກັນຄວາມສະຫງົບປະຊາຊົນ ແມ່ນກຳລັງປະກອບອາວຸດມາຈາກປະຊາຊົນ ໂດຍປະຊາຊົນ, ຮັບໃຊ້ປະຊາຊົນ ແລະ ເພື່ອຜົນປະໂຫຍດຂອງປະຊາຊົນລາວບັນດາເຜົ່າ ເຊິ່ງຢູ່ໃຕ້ການຊີ້ນຳ-ນຳພາເດັດຂາດ, ໂດຍກົງຮອບດ້ານຂອງພັກປະຊາຊົນປະຕິວັດລາວ ແລະ ຢູ່ພາຍໃຕ້ການຄຸ້ມຄອງຂອງລັດ, ມີພາລະບົດບາດປົກປັກຮັກສາສະຖຽນລະພາບທາງດ້ານການເມືອງ, ຄວາມສະຫງົບ ແລະ ຄວາມເປັນລະບຽບຮຽບຮ້ອຍຂອງສັງຄົມ ເຊິ່ງປະກອບມີກຳລັງປ້ອງກັນຄວາມສະຫງົບອາຊີບ ແລະ ເຄິ່ງອາຊີບ.
ແຫຼ່ງຂ່າວ: ຂ່າວເດັດວັນນີ້

robotstxt: allowed

filter: keep


text:
ຈີນມີປະຕິກິລິຍາຢ່າງຮຸນແຮງກ່ຽວກັບບັນຊີລາຍຊື່ບັນດາຜະລິດຕະພັນຈະຖືກອາເມລິກາຈັດວາງພາສີເພີ່ມເຕີມ
ວັນທີ 03 ເມສາ, ຈີນ ໄດ້ກ່າວປະນາມຢ່າງຮຸນແຮງກ່ຽວກັບເລື່ອງ ອາເມລິກາ ປະກາດບັນຊີລາຍຊື່ບັນດາຜະລິດຕະພັນນຳເຂົ້າຈາກຈີນ ເຊິ່ງຈະຖືກຈັດວາງອັດຕາພາສີເພີມເຕີ່ມ, ພ້ອມທັງກ່າວເຕືອນວ່າ ປັກກິງ ພ້ອມແລ້ວທີ່ຈະມີບັນດາມາດຕະການໂຕ້ຕອບ.
(ພາບປະກອບ: THX/TTXVN)
ຄຳກ່າວເຕືອນດັ່ງກ່າວໂດຍກະຊວງການຄ້າຈີນ ຍົກອອກມາ ໃນຈຸດເວລາທີ່ອາເມລິກາ ແລະ ຈີນ ນັບມື້ນັບມີສັນຍານຊີ້ໃຫ້ເຫັນວ່າ ພວມຕົກເຂົ້າສູ່ສົງຄາມທາງດ້ານການຄ້າ. ຂໍ້ຕົກລົງຂອງຫ້ອງການຕາງໜ້າການຄ້າອາເມລິກາ (USTR) ປະກາດບັນຊີລາຍຊື່ບັນດາຜະລິດຕະພັນຂອງຈີນ ຈະຖືກຈັດວາງອັດຕາພາສີເພີ່ມເຕີມ ຖືກດຳເນີນພາຍຫຼັງທີ່ຈີນ ປະກາດຢຸດຕິການໃຫ້ບຸລິມະສິດສຳລັບ 128 ຜະລິດຕະພັນຂອງອາເມລິກາ ພຽງໜຶ່ງວັນ, ແທນທີ່ດ້ວຍການຈັດວາງອັດຕາພາສີ 15% - 25% ສຳລັບບັນດາປະເພດສິນຄ້າດັ່ງກ່າວ, ໃນນັ້ນລວມມີຊີ້ນໝູ ແລະ ໝາກໄມ້. ບັນດາຂະແໜງອຸດສາຫະກຳຂອງຈີນ ຖືກຈັດວາງພາສີລວມມີ: ການບິນອາວະກາດ, ເຕັກໂນໂລຊີຂໍ້ມູນຂ່າວສານ ແລະ ສື່ສານ, ຫຸ່ນຍົນ, ເຄື່ອງຈັກ.
(ແຫຼ່ງຄັດຈາກ VOV)


text:
ທ່ານໂຈໂກ ວີໂດໂດ ປະທານາທິບໍດີ ສາທາລະນະລັດ ອິນໂດເນເຊຍ ຕ້ອນຮັບທ່ານ ຫງວຽນຝູຈ້ອງເລຂາທິການໃຫຍ່ພັກກອມມູນິດຫວຽດນາມ. (ພາບ: TTXVN)
ວກ.ອອນໄລ - ໂດຍຕອບສະໜອງຕາມຄຳເຊື້ອເຊີນຂອງທ່ານປະທານາທິບໍດີ ໂຈໂກ ວີໂດໂດ, ທ່ານເລຂາທິການໃຫຍ່ ຫງວຽນຝູຈ້ອງ ແລະ ຄະນະຜູ້ແທນຂັ້ນສູງຫວຽດນາມ ໄດ້ດຳເນີນການຢ້ຽມຢາມປະເທດສາທາລະນະລັດ ອິນໂດເນເຊຍ ຢ່າງເປັນທາງການ ໃນລະຫວ່າງວັນທີ 22-24 ສິງຫາ 2017.
ໃນເວລາຢ້ຽມຢາມອິນໂດເນເຊຍ, ທ່ານເລຂາທິການໃຫຍ່ ຫງວຽນຝູຈ້ອງ ໄດ້ພົບປະເຈລະຈາກັບທ່ານປະທານາທິບໍດີ ໂຈໂກ ວີໂດໂດ, ພົບປະສ່ວນຕົວແລະແລກປ່ຽນກັບທ່ານນາງ ເມກາວາຕີ ຊູກາຣ໌ໂນປູຕຣີ ປະທານພັກປະຊາທິປະໄຕຕໍ່ສູ້; ພົບປະແລກປ່ຽນຄວາມເຫັນກັບບັນດາການນຳອົງການນິຕິບັນຍັດ; ກ່າວປາໄສທີ່ສູນຄົ້ນຄວ້າຍຸດທະສາດແລະສາກົນອິນໂດເນເຊຍ; ເຂົ້າຮ່ວມແລະກ່າວຄຳເຫັນທີ່ງານລ້ຽງ ຂອງເວທີປາໄສວິສາຫະກິດອິນໂດເນເຊຍ - ຫວຽດນາມ.
ຜ່ານບັນດາການພົບປະເຈລະຈາ, ແລກປ່ຽນຄວາມເຫັນເຫຼົ່ານັ້ນ, ສອງຝ່າຍໄດ້ແລກປ່ຽນຄວາມເຫັນຢ່າງເລິກເຊິ່ງ ແລະ ບັນລຸຄວາມຮັບຮູ້ລວມທີ່ສຳຄັນ ກ່ຽວກັບທິດທາງໃຫຍ່ໃນການຊຸກຍູ້ການພົວພັນລະຫວ່າງສອງປະເທດ ແນໃສ່ປະກອບສ່ວນປັບປຸງພື້ນຖານຂອງຄວາມໄວ້ວາງໃຈທາງດ້ານການເມືອງ, ຊຸກຍູ້ການພົວພັນຮ່ວມມືການພັດທະນາທີ່ມີເນື້ອແທ້ແລະມີປະສິດທິຜົນດີກວ່າ.
ໃນການເຈລະຈາກັບທ່ານປະທານາທິບໍດີ ໂຈໂກ ວີໂດໂດ, ການນຳທັງສອງໄດ້ເຫັນດີເປັນເອກະພາບໃຫ້ທັດສະນະວ່າ ການຢ້ຽມຢາມແມ່ນເຫດການທີ່ມີຄວາມໝາຍປະຫວັດສາດ, ສ້າງຂີດໝາຍທີ່ສຳຄັນ, ເພີ່ມທະວີຄວາມໄວ້ວາງໃຈທາງດ້ານການເມືອງ, ປັບປຸງຄວາມພົວພັນມິດຕະພາບ, ຊຸກຍູ້ການຮ່ວມມືທີ່ມີເນື້ອແທ້, ສ້າງບາດກ້າວການພັດທະນາໃໝ່, ເຮັດໃຫ້ການພົວພັນຄູ່ຮ່ວມມືຍຸດທະສາດລະຫວ່າງສອງປະເທດ ເລິກເຊິ່ງກວ່າອີກ.
ສອງຝ່າຍໃຫ້ທັດສະນະວ່າ ສາຍພົວພັນມິດຕະພາບທີ່ເປັນມູນເຊື້ອລະຫວ່າງສອງປະເທດ ໂດຍແມ່ນປະທານໂຮ່ຈີມິນ ແລະ ປະທານາທິບໍດີ ຊູກາຣ໌ໂນ ປູພື້ນຖານ ແລະ ບັນດາການນຳພ້ອມກັບປະຊາຊົນສອງປະເທດ ອອກແຮງເພີ່ມພູນຄູນສ້າງນັ້ນ ມາຮອດປະຈຸບັນໄດ້ກາຍເປັນສາຍພົວພັນຄູ່ຮ່ວມມືຍຸດທະສາດ; ສອງຝ່າຍຢືນຢັນຫວຽດນາມແລະອິນໂດເນເຊຍ ຈະສືບຕໍ່ເປັນເພື່ອນມິດທີ່ໄວ້ວາງໃຈກັນ, ຜູກພັນສະໜິດແໜ້ນນຳກັບໃນອາລົມຈິດມິດຕະພາບ, ແບ່ງປັນບັນດາຄຸນຄ່າແລະຜົນປະໂຫຍດທີ່ຄ້າຍຄືກັນ.
ການນຳທັງສອງສະແດງຄວາມດີໃຈກ່ຽວກັບການຂະຫຍາຍຕົວຂອງການພົວພັນລະຫວ່າງສອງປະເທດໃນເວລາ 60 ກວ່າປີທີ່ຜ່ານມາ, ພິເສດແມ່ນ ນັບແຕ່ເມື່ອສອງປະເທດສ້າງຕັ້ງການພົວພັນຄູ່ຮ່ວມມືຍຸດທະສາດແຕ່ປີ 2013; ການນຳທັງສອງໃຫ້ທັດສະນະວ່າ ການຜັນຂະຫຍາຍການຮ່ວມມືໃນຫຼາຍຂົງເຂດໄດ້ບັນລຸຜົນສຳເລັດອັນດີງາມທີ່ໜ້າພຶງພໍໃຈ, ແຕ່ກໍ່ຍັງບໍ່ທັນສົມຄູ່ກັບຄວາມສາມາດບົ່ມຊ້ອນ ແລະ ຄວາມຄອງຄອຍຂອງສອງຝ່າຍ, ເປັນຕົ້ນແມ່ນກ່ຽວກັບເສດຖະກິດ, ການຄ້າ ແລະ ການລົງທຶນ.
ການນຳທັງສອງສະແດງຄວາມເຊື່ອໝັ້ນວ່າ ມູນຄ່າການຄ້າສອງສົ້ນລະຫວ່າງສອງປະເທດຈະບັນລຸ 10 ຕື້ໂດລາສະຫະລັດໃນໄວໆນີ້ ໂດຍຜ່ານບັນດາມາດຕະການສົ່ງເສີມການຄ້າ, ສ້າງສະພາບແວດລ້ອມທີ່ສະດວກດີ ໃຫ້ວິສາຫະກິດຂອງສອງປະເທດຮ່ວມມືນຳກັນ, ລົງທຶນເຂົ້າຕະຫຼາດຂອງກັນແລະກັນ, ພິເສດແມ່ນຮ່ວມມືໃນບັນດາຂົງເຂດທີ່ສອງຝ່າຍມີທ່າແຮງ ແລະອາດຈະເພີ່ມເຕີມໃຫ້ແກ່ກັນໄດ້ ເຊັ່ນນ້ຳມັນອາຍແກັສ, ຖ່ານຫີນ, ເຂົ້າສານ, ອາຫານ Halal, ໝາກຜິກໄທ, ຢາງພາລາ…
ການນຳທັງສອງໄດ້ແລກປ່ຽນຄວາມຄິດເຫັນແລະເຫັນດີເປັນເອກະສັນກ່ຽວກັບບັນດາທິດທາງ, ມາດຕະການ ແນໃສ່ຊຸກຍູ້ແລະເຮັດໃຫ້ການພົວພັນຄູ່ຮ່ວມມືຍຸດທະສາດ ລະຫວ່າງສອງປະເທດ ຂະຫຍາຍຕົວຢ່າງຮອບດ້ານແລະເລິກເຊິ່ງຍິ່ງຂຶ້ນ, ເພື່ອຜົນປະໂຫຍດຂອງປະຊາຊົນສອງປະເທດ, ປະກອບສ່ວນອັນຕັ້ງໜ້າເຂົ້າໃນການຮັກສາສັນຕິພາບ ສະຖຽນລະພາບ ການຮ່ວມມື ການພັດທະນາ ຢູ່ໃນພາກພື້ນແລະໃນໂລກ, ປະກອບສ່ວນປັບປຸງແລະເພີ່ມທະວີຄວາມສາມັກຄີ, ຄວາມເປັນເອກະພາບ ແລະ ຄວາມໝັ້ນຄົງເຂັ້ມແຂງ ຂອງອາຊຽນ.
ການນຳທັງສອງເຫັນດີເປັນເອກະສັນຈະສືບຕໍ່ດຳເນີນການຢ້ຽມຢາມຊຶ່ງກັນແລະກັນຢ່າງເປັນປະຈຳ, ເພີ່ມທະວີການພົບປະກັນໃນທຸກຂັ້ນ ແລະ ຕາມຊ່ອງສາຍຕ່າງໆ ແນໃສ່ເພີ່ມທະວີຄວາມເຂົ້າໃຈ ຄວາມໄວ້ວາງໃຈກັນ, ຊຸກຍູ້ການຮ່ວມມືຕົວຈິງແລະມີຜົນປະໂຫຍດຮ່ວມກັນ; ເສີມຂະຫຍາຍປະສິດທິຜົນຂອງບັນດາກົນໄກຮ່ວມມືທີ່ມີຢູ່, ໃນນັ້ນມີ ຄະນະກຳມະການຮ່ວມມືສອງຝ່າຍ ແລະ ຄະນະກຳມະການປະສົມກ່ຽວກັບການຮ່ວມມືດ້ານເສດຖະກິດ, ວິທະຍາສາດແລະເຕັກນິກ; ຊຸກຍູ້ການຮ່ວມມືລະຫວ່າງທ້ອງຖິ່ນຂອງສອງປະເທດ.
ສອງຝ່າຍຕີລາຄາສູງ ແລະ ໃຫ້ທັດສະນະວ່າ ການຮ່ວມມືໃນຂົງເຂດການປ້ອງກັນຊາດ ປ້ອງກັນຄວາມສະຫງົບ ແມ່ນຈຸດທີ່ພົ້ນເດັ່ນໜຶ່ງໃນການພົບພັນລະຫວ່າງສອງປະເທດໃນເວລາທີ່ຜ່ານມາ ແລະ ເປັນເສົາຄ້ຳທີ່ສຳຄັນທີ່ສຸດແຫ່ງການຮ່ວມມືໃນປະຈຸບັນ ຊຶ່ງຕ້ອງໄດ້ຮັບການເພີ່ມທະວີ. ບົນພື້ນຖານນັ້ນ, ສອງຝ່າຍໃຫ້ຄຳໝັ້ນສັນຍາຈະສົມທົບຢ່າງແໜ້ນແຟ້ນນຳກັນ ໃນບັນຫາຕໍ່ສູ້ຕ້ານການກໍ່ການຮ້າຍ, ຕ້ານອາຊະຍາກຳເຄືອຂ່າຍແລະເຕັກໂນໂລຊີສູງ, ຕ້ານການຄ້າມະນຸດ, ການຄ້າຢາເສບຕິດ ແລະ ອາຊະຍາກຳຂ້າມຊາດ; ຕັ້ງໜ້າຍູ້ແຮງການເຈລະຈາ ແລະ ສຳເລັດສິ້ນສຸດໂດຍໄວ ການເຈລະຈາກ່ຽວກັບການແບ່ງກຳນົດເຂດເສດຖະກິດພິເສດ, ກ້າວໄປເຖິງວິທີແກ້ໄຂທີ່ມີລັກສະນະສັງລວມ, ກວມທັງການແກ້ໄຂບັນດາບັນຫາທີ່ກ່ຽວພັນເຖິງເຮືອຫາປາທະເລ ແລະ ຊາວປະມົງ ບົນຈິດໃນມະນຸດສະທຳ, ມິດຕະພາບ ແລະ ສາມັກຄີໃນອາຊຽນ, ສອດຄ່ອງກັບຄວາມພົວພັນຄູ່ຮ່ວມມືຍຸດທະສາດ, ເຄົາລົບເອກະລາດ ອະທິປະໄຕຂອງແຕ່ລະປະເທດ.
ການນຳທັງສອງຢືນຢັນຄືນໃໝ່ອີກຄັ້ງ ກ່ຽວກັບຄວາມສຳຄັນຂອງການຮັກສາສັນຕິພາບ ສະຖຽນລະພາບໃນພາກພື້ນ, ຮັບປະກັນຄວາມສະຫງົບ ຄວາມປອດໄພ ເສລີພາບໃນການເດີນເຮືອແລະການບິນຢູ່ເຂດທະເລຕາເວັນອອກ, ແກ້ໄຂຂໍ້ຂັດແຍ່ງພິພາດຕ່າງໆດ້ວຍສັນຕິວິທີ, ປະຕິບັດຕາມກົດໝາຍສາກົນ, ໃນນັ້ນມີອະນຸສັນຍາສະຫະປະຊາຊາດວ່າດ້ວຍກົດໝາຍທະເລປີ 1982 (UNCLOS); ປະຕິບັດຖະແຫຼງການກ່ຽວກັບການປະພຶດຂອງບັນດາຝ່າຍຢູ່ທະເລຕາເວັນອອກ (DOC) ຢ່າງເຖິງຖອງແລະມີປະສິດທິຜົນ ແລະ ບັນລຸເຖິງປະມວນຂໍ້ກຳນົດກ່ຽວກັບການປະພຶດຢູ່ທະເລຕາເວັນອອກ (COC) ໂດຍໄວ.
ພາຍຫຼັງການພົບປະເຈລະຈາຂັ້ນສູງ, ທ່ານເລຂາທິການໃຫຍ່ ຫງວຽນຝູຈ້ອງ ແລະ ທ່ານປະທານາທິບໍດີ ໂຈໂກ ວີໂດໂດ ໄດ້ເປັນສັກຂີພິຍານພິທີລົງນາມໃນບັນດາເອກະສານການຮ່ວມມືລະຫວ່າງສອງປະເທດ. ບັນດາເອກະສານທີ່ໄດ້ລົງນາມນັ້ນ ກວມມີ ບົດບັນທຶກຄວາມຈຳກ່ຽວກັບການຮ່ວມມືລະຫວ່າງ ກະຊວງຍຸຕິທຳຫວຽດນາມ ແລະ ກະຊວງຍຸຕິທຳ ແລະສິດທິມະນຸດອິນໂດເນເຊຍ; ບົດບັນທຳກຄວາມຈຳ ກ່ຽວກັບການຮ່ວມມືພັດທະນາການສື່ຂ່າວ ລະຫວ່າງກະຊວງກະສິກຳແລະພັດທະນາຊົນນະບົດຫວຽດນາມ ແລະ ກະຊວງພັດທະນາຕາແສງໝູ່ບ້ານ ໃນເຂດທີ່ຫຍຸ້ງຍາກແລະການອົບພະຍົດເຂົ້າປະເທດອິນໂດເນເຊຍ; ບົດບັນທຶກຄວາມຈຳກ່ຽວກັບການຮ່ວມມືໃນການນຳໃຊ້ອາຍແກັສຢູ່ເຂດຊາຍແດນ ລະຫວ່າງ ກະຊວງອຸດສາຫະກຳການຄ້າຫວຽດນາມ ແລະ ກະຊວງພະລັງງານແລະຊັບພະຍາກອນແຮ່ທາດອິນໂດເນເຊຍ.
ນອກຈາກນັ້ນ ຍັງມີບົດບັນທຶກຄວາມຈຳກ່ຽວກັບການຮ່ວມມືໃນຂົງເຂດຖ່ານຫີນລະຫວ່າງກະຊວງອຸດສາຫະກຳການຄ້າຫວຽດນາມ ແລະ ກະຊວງພະລັງງານແລະຊັບພະຍາກອນແຮ່ທາດອິນໂດເນເຊຍ; ບົດບັນທຶກຄວາມປະສົງກ່ຽວກັບການເພີ່ມທະວີການຮ່ວມມືລະຫວ່າງຕຳຫຼວດຊາຍຝັ່ງຫວຽດນາມແລະອິນໂດເນເຊຍ; ແລະ ບົດບັນທຶກຄວາມຈຳກ່ຽວກັບການຮ່ວມມືທາງດ້ານການສຶກສາ ລະຫວ່າງລັດຖະບານຫວຽດນາມ ແລະ ລັດຖະບານອິນໂດເນເຊຍ./.
ບກ. ສັງລວມຈາກຂ່າວສານຫວຽດນາມ


text:
Ne’ang Kunh Thia ປະຈຸບັນ ພວມເຮັດວຽກຢູ່ສູນວັດທະນະທຳ ເມືອງ ຈີໂຕນ ແຂວງ ອານຢາງ ແມ່ນພະນັກງານຫລັກແຫລ່ງໃນຂະບວນການສິລະປະວັນນະຄະດີຂອງທ້ອງຖິ່ນ. ນອກຈາກຄວາມສາມາດສ້າງລາຍການແລ້ວ, Ne’ang Kunh Thia ຍັງສະແດງ ສິລະປະ ຫລາຍປະເພດ ອື່ນທີ່ເປັນເອກະລັກສະເພາະ ຄື: ສິລະປະສະແດງບົນເວທີ ຢີເກ, ສິລະປະ ຈຳຣຽງຈາໄປ. ບົດຂຽນຂອງນັກຂ່າວ ງອກເຕືອຍ.
ນາງ Ne’ang Kunh Thia
Ne’ang Kunh Thia ຢູ່ ຕາແສງ ໂອເລີມ ເມືອງ ຈີໂຕນ ປີນີ້ ມີອາຍຸ 29 ປີ. ເຖິງວ່າ ຍັງຫນຸ່ມຢູ່ກໍຕາມ ແຕ່ນາງ Ne’ang Kunh Thia ໄດ້ມີການປະກອບສ່ວນຫລາຍຢ່າງໃຫ້ຂະບວນການສິລະປະວັນນະຄະດີ ຂອງທ້ອງຖິ່ນ. ໂດຍແມ່ນລູກສາວຂອງນັກສິລະປີນ Chau Men Sa ray ແລະ ນັກສິລະປິນ Ne’ang Ok ທີ່ມີຊື່ສຽງຢູ່ເຂດ ໄບນູຍ, Ne’ang Kunh Thia ມີພອນສະຫວັນດ້ານສິລະປະນັບແຕ່ຄາວຍັງນ້ອຍ. ເມື່ອມີອາຍຸ 14 ປີ, ນາງ Ne’ang Kunh Thia ໄດ້ໄປສະແດງບົນເວທີ ຢີ່ເກ ຊື່ງແມ່ນປະເພດສິລະປະພື້ນເມືອງຂອງຊາວເຜົ່າ ຂະແມ ທ່ີເປັນເອກະລັກສະເພາະ.
ຄວາມສະດວກຂອງ Ne’ang Kunh Thia ແມ່ນໄດ້ດຳລົງຊີວິດໃນອູ່ສິລະປະ ແລະ ໄດ້ຮັບຄວາມສະຫນັບສະຫນູນຢ່າງເຕັມທີ່ຈາກຄອບຄົວ ດ້ວຍຄວາມເມົາມົວຂອງນາງເອງ. ເມື່ອເຫັນວ່າ ລູກຂອງຕົນມີພອນສະຫວັນດ້ານສິລະປະນັບແຕ່ຄາວຍັງນ້ອຍ, ຜົວເມຍນັກສິລະປິນ Chau Men Sa ray ພະຍາຍາມບຳລຸງ, ຖ່າຍທອດບົດຮຽນຂອງຕົນໃນການສະແດງ ຢີເກ ໃຫ້ລູກສາວຕົນ. Kunh Thia ຮັບເອົາບົດຮຽນວ່ອງໄວ, ເຮັດໃຫ້ທ່ານ Chau Men Sa ray ມີຄວາມປິຕິຊົມຊື່ນເປັນຢ່າງຍິ່ງ.
“ຂ້າພະເຈົ້າດີໃຈຫລາຍເມື່ອມີລູກສາວ Kunh Thia ໄດ້ສືບທອດວັດທະນະທຳທີ່ເປັນມູນເຊື້ອຂອງເຜົ່າຕົນ. ຂ້າພະເຈົ້າມີຄວາມໄວ້ເນື້ອເຊື່ອໃຈຕໍ່ລູກຂອງຕົນ ແລະ ພະຍາຍາມຖ່າຍທອດບົດຮຽນໃນການສະແດງ, ການຮ້ອງລຳທຳເພງໃນສິລະປະສະແດງບົນເວທີ ຢີເກ ໃຫ້ແກ່ຄົນລຸ້ນຫລັງ. ຂ້າພະເຈົ້າ ມີຄວາມປິຕິຊົມຊື່ນ ເພາະລູກຂອງຕົນ ໄດ້ມີການປະກອບສ່ວນໃຫ້ແກ່ຂົງເຂດສິລະປະ.”
ນອກຈາກສະແດງປະເພດສິລະປະ ສະແດງບົນເວທີຢີເກ ໄດ້ດີແລ້ວ, Ne’ang Kunh Thia ຍັງມີຄວາມສາມາດສະແດງ ສິລະປະຫລາຍປະເພດ ທີ່ເປັນເອກະລັກສະເພາະ ດ້ວຍສຽງຂັບຮ້ອງອ່ອນຊອນ ຜ່ານບັນດາບົດເພງພື້ນເມືອງ. ພິເສດກວ່າ Ne’ang Kunh Thia ສາມາດສະແດງ ສິລະປະ ຈຳຣຽງຈາໄປ ແມ່ນປະເພດສິລະປະມີຄວາມສ່ຽງຈະຖືກສູນຫາຍໄປ ຊື່ງໄດ້ຮັບການ ຮັບຮອງຈາກ ກະຊວງວັດທະນະທຳ ກິລາ ແລະ ທ່ອງທ່ຽວ ຫວຽດນາມວ່າ ແມ່ນມໍລະດົກວັດທະນະທຳບໍ່ແມ່ນວັດຖຸລະດັບຊາດປີ 2013. Ne’ang Kunh Thia ໄດ້ເຂົ້າຮ່ວມງານປະກວດສິລະປະຫລາຍຄັ້ງ ແລະ ໄດ້ຮັບໃບຍ້ອງຍໍຫລາຍໃບ, ໃນນັ້ນ ເປັນຫນ້າສົນໃຈແມ່ນລາງວັນຄຳ ໃນງານມະໂຫລານສິລະປະສະແດງບົນເວທີ ຢູ່ເກ ຂະແມ ພາກໃຕ້ ຄັ້ງທີຫນຶ່ງ ປີ 2013 ຢູ່ ຊອກຈັງ, ລາງວັນ A ທີ່ວັນບຸນວັດທະນະທຳ ກິລາ ແລະ ທ່ອງທ່ຽວ ຊາວເຜົ່າ ຂະແມ ແຂວງ ອານຢາງ ປີ 2017. Ne’ang Kunh Thia ໃຫ້ຮູ້ວ່າ:
“ຕົນເອງແມ່ນໄດ້ຮັບການກຳເນີດໃນຄອບຄົວທີ່ມີມູນເຊື້ອດ້ານສິລະປະ, ສະນັ້ນ ຕົນເອງຕ້ອງຮັກສາກາລະໂອກາດນີ້. ນັບແຕ່ຄາວຍັງນ້ອຍ ນ້ອງສາມາດຮ້ອງລຳທຳເພງ ສະແດງສິລະປະ ຢີເກ, ຢູ່ເກໄດ້. ນ້ອງຢາກຮູ້ຈັກສິລະປະປະເພດນີ້ໃຫ້ຫລາຍກວ່າອີກ, ນັບທັງເຄື່ອງດົນຕີພື້ນເມືອງ.”
ເມື່ອຕີລາຄາກ່ຽວກັບການປະກອບສ່ວນຂອງນາງ Ne’ang Kunh Thia ໃນບັນດາການເຄື່ອນໄຫວຂະບວນການສິລະປະວັນນະຄະດີຂອງທ້ອງຖິ່ນ, ທ່ານ ເຈົາຊອກຟາຍ, ພະນັກງານວັດທະນະທຳຕາແສງ ໂອເລີມໃຫ້ຮູ້ວ່າ:
“ນາງ Ne’ang Kunh Thia ມີຄວາມເອົາໃຈໃສ່ເຖິງການຮັກສາ ແລະ ເສີມຂະຫຍາຍສິລະປະ ເຈີມຣຽງຈາໄປ”. ນາງຖືກຈັດເຂົ້າປະເພດຫນຶ່ງ, ປະເພດ 2 ໃນຊຸດຮຽນສິລະປະ ເຈີມຣຽງຈາໄປ ຢູ່ ທ້ອງຖິ່ນ. ຂ້າພະເຈົ້າເຫັນວ່າ Ne’ang Kunh Thia ບໍ່ພຽງແຕ່ເສບເຄື່ອງດົນຕີພື້ນເມືອງ, ຮ້ອງລຳທຳເພງໄດ້ດີເທົ່ານັ້ນ ຫາກຍັງມີຄວາມສາມາດໃນການປະດິດແຕ່ງບົດເພງອີກດ້ວຍ.”
ນອກນັ້ນ Ne’ang Kunh Thia ຍັງປະກອບສ່ວນຫລາຍຢ່າງໃຫ້ແກ່ຫົວຫນ່ວຍທີ່ນາງພວມເຮັດວຽກ ຜ່ານການປະດິດແຕ່ງ, ສ້າງບັນດາລາຍການສິລະປະວັນນະຄະດີເພື່ອໃຫ້ຫົວຫນ່ວຍຂອງຕົນເຂົ້າຮ່ວມການສະແດງ, ຮັບໃຊ້ຢູ່ພາຍໃນ ແລະ ຕ່າງແຂວງອີກດ້ວຍ. ທ່ານ ກາວເຕີນຖາວ, ຮອງຫົວຫນ້າສູນວັດທະນະທຳ ເມືອງ ຈີໂຕນ ມີຂໍ້ສັງເກດວ່າ:
“Ne’ang Kunh Thia ແມ່ນຜູ້ເກັ່ງຫລາຍ, ບໍ່ພຽງແຕ່ຢູ່ໃນຂະບວນການ ສິລະປະວັນນະຄະດີຂອງເມືອງເທົ່ານັ້ນ ຫາກ ທາງແຂວງກໍ່ເຊີນນາງໄປ ເຂົ້າຮ່ວມງານແຂ່ງຂັນໃຫຍ່ຢູ່ເຂດ ແລະ ລະດັບຊາດຫລາຍຄັ້ງອີກດ້ວຍ .”
ດ້ວຍບັນດາຄວາມມານະພະຍາຍາມໃນການເຄື່ອນໄຫວວັດທະນະທຳ ວັນນະສິນ ໄດ້ສະແດງໃຫ້ເຫັນວ່າ ຄວາມເມົາມົວກັບດ້ານສິລະປະຂອງນັກສິລະປີນຫນຸ່ມ Ne’ang Kunh Thia ແມ່ນນັບມື້ນັບເພີ່ມຂຶ້ນ. ຈາກສິ່ງດັ່ງກ່າວໄດ້ ປະກອບສ່ວນເຂົ້າໃນການອະນຸລັກຮັກສາ ແລະ ເສີມຂະຫຍາຍດ້ານວັດທະນະທຳສິລະປະທີ່ເປັນມູນເຊື້ອຂອງເຜົ່າ ຂະແມ ໃນພື້ນຖານວັດທະນະທຳຫວຽດນາມ ທີ່ກ້າວຫນ້າ, ເຂັ້ມຂົ້ນໄປດ້ວຍສີສັນຊາດ.
(ແຫຼ່ງຄັດຈາກ VOV)


text:
ກ່າວຄຳເຫັນທີ່ພິທີ, ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າ: ເລື່ອງ UNESCO ຮັບຮູ້ “ສິລະປະຂັບ ບາຍຈອຍ ພາກກາງ ຫວຽດນາມ” ແມ່ນມໍລະດົກວັດທະນະທຳບໍ່ເປັນວັດຖຸເປັນຕົວແທນຂອງມວນມະນຸດ ແມ່ນເຄື່ອງໝາຍແຫ່ງຊາດ ຊຶ່ງຖືກໂລກຮັບຮູ້, ຜ່ານນັ້ນ ປະກອບສ່ວນແນະນຳໃຫ້ເພື່ອນມິດສາກົນກ່ຽວກັບຄວາມດຸໝັ່ນຂະຫຍັນພຽນ, ມີຫົວຄິດປະດິດສ້າງ ແລະ ມີຄວາມເມດຕາປານີຂອງຊາວພາກກາງ ຫວຽດນາມ, ທ່ານນາຍົກລັດຖະມົນຕີ ຫງວຽນຊວນຟຸກ ກ່າວວ່າ:
“ລັດຖະບານ ຫວຽດນາມ ໃຫ້ຄຳໝັ້ນສັນຍາຈະພ້ອມກັບບັນດານັກສິລະປະກອນ, ນັກສິລະປິນ, ປະຊາຄົມປະຕິບັດມໍລະດົກ, ບັນດາອົງການຈັດຕັ້ງສູນກາງ ແລະ ທ້ອງຖິ່ນປະຕິບັດໂຄງການດຳເນີນງານລະດັບຊາດຢ່າງເຂັ້ມງວດ ແລະ ມີປະສິດທິຜົນ, ປົກປັກຮັກສາ ແລະ ເສີມຂະຫຍາຍຄຸນຄ່າມໍລະດົກ “ສິລະປະຂັບ ບາຍຈອຍ ພາກກາງ ຫວຽດນາມ” ຢ່າງໝັ້ນຄົງ, ກໍ່ຄືບັນດາມໍລະດົກອື່ນ ເຊິ່ງ UNESCO ໄດ້ຮັບຮອງເອົາ”.
ທ່ານນາຍົກລັດຖະມົນຕີ ຫງວຽນຊວນຟຸກ ໃຫ້ຮູ້ວ່າ: ດ້ວຍ 12 ມໍລະດົກວັດທະນະທຳບໍ່ເປັນວັດຖຸ ເຊິ່ງ UNESCO ໄດ້ຮັບຮອງເອົານັ້ນ, ຫວຽດນາມ ພວມຢືນອັນດັບທີ 8/177 ປະເທດສະມາຊິກຂອງສົນທິສັນຍາອະນຸລັກຮັກສາມໍລະດົກວັດທະນະທຳບໍ່ເປັນວັດຖຸ. ສິ່ງດັ່ງກ່າວ ມີຄວາມໝາຍຍິ່ງໃຫຍ່ ປະກອບສ່ວນເພີ່ມພຸນຄຸນສ້າງນ້ຳໃຈແຫ່ງຊາດ, ຮັກສາຮີດຄອງປະເພນີ, ຖ່າຍທອດພູມປັນຍາ ແລະ ຝາກຝັງເຖິງອະນາຄົດ.
(ແຫຼ່ງຄັດຈາກ VOV)


text:
ການພັດທະນາເສດຖະກິດການຕະຫຼາດຕາມກຳນົດທິດ ສັງຄົມນິຍົມຢູ່ ຫວຽດນາມ ແລະ ລາວ
(ກອງປະຊຸມສຳມະນາທິດສະດີຄັ້ງທີ 3 ລະຫວ່າງ
ພັກກອມມູນິດຫວຽດນາມ ແລະ ພັກກອມມູນິດລາວ)
ການພັດທະນາເສດຖະກິດການຕະຫຼາດຕາມກຳນົດທິດສັງຄົມນິຍົມຢູ່ຫວຽດນາມແລະລາວ. ນີ້ແມ່ນຫົວຂໍ້ຂອງກອງປະຊຸມສຳມະນາທິດສະດີຄັ້ງທີ 3 ລະຫວ່າງພັກກອມມູນິດຫວຽດນາມ ແລະ ພັກກອມມູນິດລາວ, ເຊິ່ງດຳເນີນໃນວັນທີ 14/7 ຢູ່ຮ່າໂນ້ຍ. ລະຫວ່າງຄະນະໂຄສະນາສຶກສາສູນກາງພັກກອມມູນິດຫວຽດນາມ ແລະ ຄະນະໂຄສະນາອົບຮົມສູນກາງພັກປະຊາຊົນປະຕິວັດລາວ. ກ່າວຄວາມເຫັນທີ່ກອງປະຊຸມສຳມະນາ, ຫົວໜ້າຄະນະໂຄສະນາສຶກສາສູນກາງພັກກອມມູນິດຫວຽດນາມ ດິງເທ໋ຮວີນ ເນັ້ນໜັກບົດບາດຂອງພັກກອມມູນິດຫວຽດນາມ ໃນການຊີ້ນຳພັດທະນາເສດຖະກິດການຕະຫຼາດ ຕາມກຳນົດທິດສັງຄົມນິຍົມ. ພ້ອມທັງຊີ້ແຈ້ງວ່າ ພັກກອມມູນິດຫວຽດນາມ ຮັບຮູ້ເນື້ອໃນ, ທາດແທ້ຂອງພື້ນຖານເສດຖະກິດການຕະຫຼາດຕາມກຳນົດທິດສັງຄົມນິຍົມ, ການປ່ຽນໃໝ່ແບບວິທີນຳພາສຳລັບການພັດທະນາພື້ນຖານເສດຖະກິດການຕະຫຼາດ ກຳນົດທິດສັງຄົມນິຍົມນັບມື້ນັບເລິກເຊິ່ງກວ່າ.
ທີ່ກອງປະຊຸມສຳມະນາ, ບັນດາຜູ້ແທນເຫັນດີເປັນເອກະພາບນຳກັນວ່າ, ໃນໄລຍະເກືອບ 30 ປີ ແຫ່ງການປ່ຽນໃໝ່, ສອງພັກ, ສອງລັດ ສາມາດບັນລຸໄດ້ຜົນງານອັນໃຫຍ່ຫຼວງ, ມີຄວາມໝາຍສຳຄັນທີ່ສຸດໃນການພັດທະນາເສດຖະກິດການຕະຫຼາດຕາມກຳນົດທິດສັງຄົມນິຍົມ. ບັນດາບົດປະກອບຄວາມເຫັນກໍ່ຊີ້ອອກບັນດາບັນຫາກ່ຽວກັບທິດສະດີ ແລະ ພຶດຕິກຳຕົວຈິງ ທີ່ຈຳເປັນຕ້ອງເຮັດແຈ້ງ, ເຊັ່ນ: ທາດແທ້, ເນື້ອໃນ ແລະ ຈຸດພິເສດສະເພາະຂອງພື້ນຖານເສດຖະກິດການຕະຫຼາດຕາມກຳນົດທິດສັງຄົມນິຍົມຢູ່ແຕລະປະເທດ, ສາຍພົວພັນລະຫວ່າງລັດ ແລະ ຕະຫຼາດ, ລະຫວ່າງຕະຫຼາດ ແລະ ສັງຄົມ; ບັນດາການກະທົບຂອງເສດຖະກິດການຕະຫຼາດສຳລັບວຽກງານກໍ່ສ້າງພັກ, ການພັດທະນາວັດທະນະທຳ, ຮັບປະກັນຄວາມກ້າວໜ້າ ແລະ ຄວາມຍຸຕິທຳໃນສັງຄົມ, ຮັບປະກັນກຳນົດທິດສັງຄົມໃນການພັດທະນາເສດຖະກິດການຕະຫຼາດ.
(ແຫຼ່ງຄັດຈາກ VOV)


text:
ພາຍໃຕ້ການເປັນປະທານຂອງ ທ່ານ ອຸ່ນຄຳ ບຸນຍະແສງ ຫົວໜ້າກົມປົກປ້ອງແຮງງານ ສູນກາງສະຫະພັນກຳມະບານລາວ (ສກລ), ມີຜູ້ ຊ່ຽວຊານຕາງໜ້າຈາກອົງການແຮງງານສາກົນ (ILO), ຜູ້ຕາງໜ້າວຽກງານກຳມະບານຈາກ 9 ເມືອງ ໃນນະຄອນຫຼວງວຽງຈັນ, ສະພາການ ຄ້າ, ສະຖາບັນລາວ-ເກົາຫຼີ, ລັດວິສາຫະກິດນ້ຳມັນເຊື້ອໄຟ, ລາວໂທລະຄົມ, ຝ້າຍລາວ, ບໍລິສັດເບຍລາວ, ສະກາວີລາວ, ບີຄໍເປຣັດ ແລະ ພະນັກງານວິຊາການ ສກລ ທີ່ກ່ຽວຂ້ອງ ເຂົ້າຮ່ວມລວມທັງໝົດ 35 ທ່ານ.
ຈຸດປະສົງການຝຶກອົບຮົມໃນຄັ້ງນີ້ ກໍ່ເພື່ອເລັ່ງໃສ່ສ້າງຄວາມເຂັ້ມແຂງໃຫ້ກັບຕົວແທນກຳມະບານທີ່ຕາງໜ້າຈາກພາກສ່ວນຕ່າງໆ ທັງພາກລັດ ແລະ ເອກະຊົນ ໃຫ້ມີຄວາມເຂົ້າໃຈເລິກ ເຊິ່ງຂື້ນຕື່ມກ່ຽວກັບສິດ ແລະ ພາລະບົດບາດຂອງຕົນ ຄ່ຽງຄູ່ກັບການຍົກສູງໜ້າທີ່ຮັບຜິດຊອບ ແລະ ຈັດຕັ້ງຜັນຂະຫຍາຍໃຫ້ມີຄວາມສຳເລັດເປັນກ້າວໆ ໂດຍອີງໃສ່ບັນດາເງື່ອນໄຂທີ່ອຳນວຍ ເພື່ອເປັນພື້ນຖານໃນການສະເໜີຜົນປະໂຫຍດລວມ ໃຫ້ແກ່ຜູ້ອອກແຮງງານ ແລະ ຜູ້ໃຊ້ແຮງງານໃນເວລາດຽວກັນ; ພ້ອມດຽວກັນນັ້ນ ພິທີດັ່ງກ່າວຍັງໄດ້ຈັດເຜີຍແຜ່ກ່ຽວກັບວຽກງານປະກັນສັງຄົມ ທີ່ເປັນນະໂຍບາຍຂອງລັດຖະບານ ໃນການຄ້ຳປະກັນຊີວິດການເປັນຢູ່ຂອງຜູ້ອອກແຮງງານເວລາທີ່ມີການເຈັບເປັນ, ເສຍອົງຄະ, ອອກລູກ ຫຼື ຫຼຸລູກ, ບຳນານ, ເສຍຊີວິດ, ວ່າງງານ ແລະອື່ນໆ; ໃຫ້ກຽດຂື້ນບັນຍາຍວຽກງານປະກັນສັງຄົມ ນຳໂດຍທ່ານ ນາງ ກິ່ງເມືອງ ວົງສາລະວັນ ຮອງຫົວໜ້າພະແນກປະຊາສຳພັນ ຂອງ ຫ້ອງການກອງທຶນປະກັນສັງຄົມແຫ່ງຊາດ (ຫກປຊ) ຊຶ່ງທ່ານໄດ້ລົງເລິກກ່ຽວກັບຄຳແນະນຳວ່າດ້ວຍ ການຈັດຕັ້ງປະຕິບັດກົດໝາຍປະກັນສັງຄົມ ສະບັບເລກທີ 2751/ຮສສ ເວົ້າສະເພາະ ກໍ່ຄື ສິດຜົນປະໂຫຍດທີ່ຈະໄດ້ຮັບ ພາຍຫຼັງທີ່ກ້າວເຂົ້າ ເປັນສະມາຊິກປະກັນສັງຄົມ. ໃນພິທີຍັງໄດ້ມີການສົນທະນາຖາມ-ຕອບ ກ່ຽວກັບບັນດາຂໍ້ສົນໃຈທີ່ຕິດພັນກັບບັນດາລະບຽບການ ແລະ ປະເພດ ການອຸດໜູນ ທີ່ປະກັນສັງຄົມໃຫ້ການຄຸ້ມຄອງ ເປັນຕົ້ນແມ່ນ ອຸດໜູນອຸປະຕິເຫດວຽກງານ ແລະ ອຸປະຕິເຫດເທິງທ້ອງຖະໜົນ, ການເສຍຊີວິດ ໄລຍະຢຸດຈ່າຍເງິນສົມທົບ, ພ້ອມດຽວກັນນັ້ນ ຜູ້ເຂົ້າຮ່ວມຍັງໄດ້ມີບັນດາຂໍ້ສະເໜີ ເປັນຕົ້ນແມ່ນ ການພັກອອກລູກຂອງຜູ້ປະກັນຕົນເພດຍິງ ລະຫວ່າງ ຜູ້ທີ່ເຮັດວຽກຢູ່ພາກລັດຖະກອນ ແລະ ພາກວິສາຫະກິດ ໃຫ້ມີຄວາມເທົ່າທຽມກັນ ແລະ ໂດຍສ່ວນຫຼາຍແມ່ນສະເໜີໃຫ້ສະມາຊິກສາ ມາດເຂົ້າໃຊ້ບໍລິການປິ່ນປົວຢູ່ໂຮງໝໍໃດກໍໄດ້ ໃນເວລາທີ່ມີການເຈັບເປັນ ຄຽງຄູ່ກັບການປັບປຸງຂອດບໍລິການປິ່ນປົວສຸຂະພາບຂອງໂຮງໝໍຄູ່ສັນ ຍາກັບປະກັນສັງຄົມ, ຊຶ່ງທີມງານປະກັນສັງຄົມ ກໍ່ໄດ້ຊີ້ແຈງແຕ່ລະບັນຫາຢ່າງກົງໄປກົງມາ ພ້ອມທັງຮັບເອົາຂໍ້ສະເໜີຕ່າງໆເພື່ອລາຍງານຕໍ່ຂັ້ນເທິງປັບປຸງແກ້ໄຂໃຫ້ແທດເໝາະກັບສະພາບການຕົວຈິງແຕ່ລະໄລຍະ.


text:
ກ່າວຄຳເຫັນທີ່ພິທີສະເຫຼີມສະຫຼອງ, ຕາງໜ້້າໃຫ້ລັດຖະບານ, ທ່ານຮອງນາຍົກລັດຖະມົນຕີຜູ້ປະຈຳລັດຖະບານ ເຈືອງຮ່ວາບີງ ຊີ້ແຈ້ງວ່າ ພັກ, ລັດພວມຍູ້ແຮງພາລະກິດຕໍ່ສູ້ປ້ອງກັນ, ຕ້ານການສໍ້ລາດບັງຫລວງ, ແກ້ໄຂບັນດາຄະດີຈຸດສຸມ; ເພີ່ມທະວີການກໍ່ສ້າງປັບປຸງພັກ, ບູລະນະລະບົບການເມືອງໃຫ້ສົມບຸນແບບເຄື່ອນໄຫວຢ່າງມີປະສິດທິພາບ , ປະສິດທິຜົນ ດ້ວຍບັນດານະໂຍບາຍໃຫຍ່ທີ່ກ່ຽວຂ້ອງເຖິງພະນັກງານ, ສະມາຊິກພັກ ແລະ ການຮັບປະກັນຊີວິດສັງຄົມ.
ຕາມທ່ານຮອງນາຍົກລັດຖະມົນຕີຜູ້ປະຈຳລັດຖະບານ ເຈືອງຮ່ວາບີງ ແລ້ວ, ໃນສະພາບການນັ້ນ ຮຽກຮ້ອງໃຫ້ກຳລັງຕຳຫລວດປະຊາຊົນເວົ້າລວມ, ກຳລັງປ້ອງກັນຄວາມສະຫງົບການເມືອງພາຍໃນເວົ້າສະເພາະ ຄວນເພີ່ມທະວີບັນດາມາດຕະການປະຕິບັດງານ, ປະກອບສ່ວນປ້ອງກັນພັກ, ປ້ອງກັນພາຍໃນ; ພ້ອມທັງເອົາໃຈໃສ່ປັບປຸງພາຍໃນຂອງກົມກອງໃຫ້ສາມັກຄີ, ປອດໃສ, ໝັ້ນຄົງເຂັ້ມແຂງ.
ເນື່ອງໃນໂອາກາດນີ້, ທ່ານຮອງນາຍົກລັດຖະມົນຕີຜູ້ປະຈຳລັດຖະບານ ເຈືອງຮ່ວາບີງ ໄດ້ມອບຫຼຽນໄຊວິລະກຳຊັ້ນ 3 ຂອງປະທານປະເທດໃຫ້ກົມປ້ອງກັນຄວາມສະຫງົບການເມືອງພາຍໃນ.
(ແຫຼ່ງຄັດຈາກ VOV)


text:
ເພີ່ມທະວີການຮ່ວມມືລະຫວ່າງບັນດາທ້ອງຖິ່ນຂອງ ຫວຽດນາມ ແລະ ກຳປູເຈຍ
ໃນຂອບເຂດການຢ້ຽມຢາມທາງລັດຖະກິດແຫ່ງລາຊະອານາຈັກ ກຳປູເຈຍ, ຕອນບ່າຍວັນທີ 21 ກໍລະກົດ, ທ່ານເລຂາທິການໃຫຍ່ ຄະນະບໍລິຫານງານສູນກາງພັກກອມມູນິດ ຫວຽດນາມ ຫງວຽນຟູຈ້ອງ
ພິທີເປີດສະຫຼອງອະນຸສາວະລີມິດຕະພາບ ຫວຽດນາມ - ກຳປູເຈຍຢູ່ແຂວງ Preah Sihanouk
ໄດ້ອອກຈາກນະຄອນຫລວງ ພະນົມເປັນ ໄປຢ້ຽມຢາມແຂວງ Preah Sihanouk. ທີ່ການຕ້ອນຮັບທ່ານ Yun Min, ເຈົ້າແຂວງ ແຂວງ Preah Sihanouk, ທ່ານເລຂາທິການໃຫຍ່ ຫງວຽນຟູຈ້ອງ ຖືວ່າ: ການພົວພັນຮ່ວມມືລະຫວ່າງ Preah Sihanouk ແລະ ບັນດາທ້ອງຖິ່ນຂອງ ຫວຽດນາມ ແມ່ນພື້ນຖານເພີ່ມພູນຄູນສ້າງ, ເຮັດໃຫ້ການພົວພັນຮ່ວມມືລະຫວ່າງ 2 ປະເທດເລິກເຊິ່ງກ່ວາອີກ. ທ່ານເລຂາທິການໃຫຍ່ ຊົມເຊີຍ Preah Sihanouk ມີການພົວພັນສະໜິດຕິດພັນ, ຮ່ວມມືກັບຫລາຍທ້ອງຖິ່ນຂອງ ຫວຽດນາມ; ຫວັງວ່າ ບັນດາສາຍພົວພັນຮ່ວມມືນັ້ນ ສືບຕໍ່ພັດທະນາໃນຫລາຍຂົງເຂດ, ເໝາະສົມກັບຄວາມສາມາດບົ່ມຊ້ອນ ແລະ ຄວາມຮຽກຮ້ອງການພັດທະນາຂອງແຕ່ລະຝ່າຍ. ເນື່ອງໃນໂອກາດນີ້, ທ່ານເລຂາທິການໃຫຍ່ ຫງວຽນຟູຈ້ອງ ໄດ້ມອບຂອງຂວັນໃຫ້ແຂວງ Preah Sihanouk ເຄື່ອງຄອມພິວເຕີ 50 ຊຸດ. ສ່ວນທ່ານເຈົ້າແຂວງ Yun Min ປາດຖະໜາວ່າ ຫວຽດນາມ ສືບຕໍ່ເອົາໃຈໃສ່ສະໜັບສະໜູນ, ຊ່ວຍເຫຼືອ Preah Sihanouk, ພິເສດແມ່ນການກໍ່ສ້າງພື້ນຖານໂຄງລ່າງ, ສົ່ງເສີມບັນດາວິສາຫະກິດ ຫວຽດນາມ ມາລົງທຶນຮ່ວມມື.
ແລະກໍ່ໃນຕອນເຊົ້າວັນທີ 22 ກໍລະກົດ, ທ່ານເລຂາທິການໃຫຍ່ ຫງວຽນຟູຈ້ອງ ໄດ້ເຂົ້າຮ່ວມພິທີເປີດສະຫຼອງອະນຸສາວະລີມິດຕະພາບ ຫວຽດນາມ - ກຳປູເຈຍຢູ່ແຂວງ Preah Sihanouk.
(ແຫຼ່ງຄັດຈາກ VOV)


text:
ບຸນກຸດສົງການປີໃໝ່ລາວນີ້ ເພິ່ນໄດ້ຈັດຂຶ້ນ ໃນກາງເດືອນ ເມສາ ຂອງທຸກທຸກປີ ຄືເລີ່ມແຕ່ວັນທີ 13-16 ເມສາ ສຳລັບທີ່ຫລວງພຣະບາງແລ້ວ ກ່ອນຈະເຖິງປີໃໝ່ລາວຊາວບ້ານໄດ້ພາກັນມ້ຽນຂອງຕ່າງໆ ປັດກວາດ ບ້ານຊ່ອງເຮືອນຊານໃຫ່ສະອາດງາມຕາເພື່ອຕ້ອນຮັບປີໃຫມ່,ເພິ່ນຈັດງານ ບຸນດັ່ງກ່າວແມ່ນພາຍໃນສາມວັນຄື: ມື້ທຳອິດ ແມ່ນສັງຂານລ່ອງ ມື້ທີ່ສອງແມ່ນສັງຂານເນົາ ແລະ ມື້ທີສາມ ແມ່ສັງຂານຂຶ້ນ. ຕອນເຊົ້າຂອງມື້ທຳອິດ ແມ່ນມີການໂລະຕະຫລາດນັດຢູ່ເສັ້ນທາງກາງເມືອງຫລວງພຣະບາງ ,ເມື່ອມາເຖິງຕອນແລງຂອງວັນດຽວກັນມີການລົງຫຼິ້ນດອນຊາຍມຸງຄຸນ ທີ່ບ້ານຊຽງແມນ ເມືອງຈອມເພັດຟາກນ້ຳຂອງເບື້ອງນັ້ນ ເພື່ອຕົບພະທາດຊາຍ, ຫົດສົງນ້ຳກັນແລະມີການບາສີ, ປ່ອຍສັດນ້ຳສັດປີກ,ແລະສັດອື່ນໆຄືນສູ່ທຳມະຊາດເພື່ອເປັນການໄຖ່ ຖອນເອົາຊີວິດຂອງຕົນໃຫ້ມີຄວາມສຸກສະຫວັດດີ, ມີອາຍຸຍືນຍາວ.ມື້ທີສອງມີການແຫ່ນາງສັງຂານ ປູ່ເຍີຍ່າເຍີ ຈາກວັດທາດນ້ອຍໄປວັດຊຽງທອງ ໃນໂອກາດນີ້ເພິ່ນມີການສົງພະເຈົ້າ ແລະ ພະສົງເຈົ້າມ່ອມ ຫົດສົງເຖົ້າແກ່ອາວຸດໂສ.ການເຮັດແນວນີ້ກໍເພື່ອເປັນການລ້າງສິ່ງ ມົວໝອງບໍ່ຈົບຍບໍ່ງາມທັງຫຼາຍອອກຈາກຮ່າງກາຍ.ຮອດມື້ທີ່ສາມແມ່ນມື້ປີ ໃໝ່ລາວ ແຕ່ລະຄອບຄົວພາກັນເຮັດບຸນຕັກບາດແລະບາສີສູ່ຂວັນເພື່ອອວຍໄຊໃຫ້ພອນ ເຊິ່ງກັນແລະກັນຫລັງນັ້ນກໍແຫ່ນາງສັງຂານກັບຈາກວັດຊຽງທອງເຖິງ ວັດທາດນ້ອຍ. ເວົ້າເລື່ອງນາງສັງກໍມີຕຳນານກ່າວຂານກັນມາຕັ້ງນານຈາກເລື່ອງ ກະບິນລະພົມ ສ່ວນນາງສັງຂານກໍຄືລູກສາວຂອງກະບິນລະພົມ ມີທັງໝົດ 7 ນາງສາວຕາມແຕ່ລະວັນຂອງ ໜຶ່ງອາທິດມີ 7 ວັນ ແຕ່ລະປີນາງສາວທັງ 7 ພັດປ່ຽນກັນເອົາ ຫົວ ຂອງຜູ້ເປັນພໍ່ ໄປຫົດສົງ ໂດຍການຂີ່ ພາຫະນະ ທີເປັນສັດ ຂອງໃຜມັນໄປຫົດສົງຄື:
– ນາງ ທຸງສະເທວີ ວັນອາທິດ ພາຫະນະ ຂີ່ ຄຸດ
– ນາງ ໂຄລະຄະເທວີ ວັນຈັນ ພາຫະນະ ຂີ່ ເສືອໂຄ່ງ
– ນາງ ຮາກສະເທວີ ວັນອັງຄານ ພາຫະນະ ຂີ່ ໝູ
– ນາງ ມົນທາເທວີ ວັນພຸດ ພາຫະນະ ຂີ່ ມ້າ (ລໍ)
– ນາງ ກີລີນີເທວີ ວັນພະຫັດ ພາຫະນະ ຂີ່ ຊ້າງ
– ນາງ ກິມີທາເທວີ ວັນສຸກ ພາຫະນະ ຂີ່ ຄວາຍ
– ນາງ ມະໂຫທອນ ເທວີ ວັນເສົາ ພາຫະນະ ຂີ່ ນົກຍຸງ


text:
ໃນຕອນແລງຂອງວັນທີ 17 /08/ 2017 ຜູ້ອຳນວຍການວິທະຍາໄລຄູຫຼວງພະບາງ ໄດ້ຈັດພິທີຕ້ອນຮັບຄະນະຜູ້ບໍລິຫານໂຮງຮຽນເຂດ3 ທີ່ມາຈາກຣາດສະພັດຊຽງຣາຍ ປະເທດໄທ, ໂດຍການເປັນປະທານຂອງທ່ານ ບຸນສຸວັນ ລັດຕະນາ ຜູ້ອຳນວຍການວິທະຍາໄລຄູຫຼວງພະບາງ, ມີທ່ານ ສາຍສະຫວາດ ວິໄຊ ຜູ້ອຳນວຍການ ພ້ອມດ້ວຍຄະນະທີມງານເຂົ້າຮ່ວມທັງໝົດ 114 ທ່ານ.ໃນພິທີດັ່ງກ່າວ, ທ່ານ ບຸນສຸວັນ ລັດຕະນາ ກໍໄດ້ອະທິບາຍກ່ຽວກັບປະຫວັດຄວາມເປັນມາ, ຄະນະຜູ້ບໍລິຫານ ແລະ ສະພາບການຈັດຕັ້ງການຮຽນ-ການສອນໃຫ້ຄະນະທີມງານທີ່ມາຈາກຣາດສະພັດຊຽງຣາຍ ໄດ້ຮັບຮູ້ ແລະ ເຂົ້າໃຈເຖີ່ງພາລະບົດ ແລະ ພັນທະກິດຂອງພື້ນຖານໂຄງຮ່າງວິທະຍາໄລຄູຫຼວງພະບາງ, ຈາກນັ້ນຄະນະທີມງານຄູ-ອາຈານຈາກຊຽງຣາຍ ກໍໄດ້ຊັກຖາມບາງປະເດັ່ນ ຫຼື ບາງບພາລະບົດບາດຂອງວຽກງານການສິດສອນຂອງຄູ-ອຈານທີ່ວິທະຍາໄລຄູຫຼວງພະບາງເປັນຕົ້ນ. ທ້າຍພິທີດັ່ງກ່າວ ຫຼັງຈາກທີ່ໄດ້ໂອ້ລົມ ແລະ ແລກປ່ຽນບົດຮຽນກັນແລ້ວ ທ່ານ ບຸນສຸວັນ ລັດຕະນາ ຜູ້ອຳນວຍການວິທະຍາໄລຄູຫຼວງພະບາງກໍໄດ້ມອບໃບຢັ້ງຢືນໃຫ້ແກ່ຄະນະຜູ້ບໍລິຫານໂຮງຮຽນເຂດ3 ທີ່ມາຈາກຣາດສະພັດຊຽງຣາຍ ປະເທດໄທ ຈຳນວນ 114 ຄົນ ແລະ ຄະນະຜູ້ບໍລິຫານໂຮງຮຽນເຂດ3 ທີ່ມາຈາກຣາດສະພັດຊຽງຣາຍ ປະເທດໄທກໍໄດ້ມອບຂອງທີ່ລະນຶກໃຫ້ວິທະຍາໄລຄູຫຼວງພະບາງ.
ຂ່າວໂດຍ:ອຈ ປະນົມພອນ ຄອນສະຫວັດ
ໜ່ວຍງານຂໍ້ມູນຂ່າວສານ
ຫ້ອງການວັດປະເມີນຜົນ


text:
ສະຫາຍເລຂາທິການໃຫຍ່ເນັ້ນໜັກເປັນພິເສດເຖິງການປັບປຸງຄວາມເຊື່ອຖືຂອງປະຊາຊົນ, ຕ້ອງເຂົ້າໃຈປະຊາຊົນ, ອີງໃສ່ປະຊາຊົນ ແລະ ໄດ້ຮັບຄວາມເຫັນດີເຫັນພ້ອມ ສະໜັບສະໜູນຈາກປະຊາຊົນ - ນີ້ແມ່ນແຫຼ່ງພະລັງຜັດດັນອັນໃຫຍ່ຫຼວງ ເພື່ອສືບຕໍ່ພາປະເທດຊາດກ້າວຂຶ້ນຢ່າງໜັກແໜ້ນ ແລະ ໃຫ້ພັກເຮົາ, ຊາດເຮົາຍືນຍົງຄົງຕົວຕະຫຼອດການ. ຕໍ່ໄປນີ້ແມ່ນເນື້ອໃນການສຳພາດ:
- ຮຽນສະຫາຍເລຂາທິການໃຫຍ່, ຮູບພາບ “ເຕົາໄຟ” ຮ້ອນ ໄດ້ຮັບການປຶກສາສົນທະນາຢ່າງຟົດເດືອດຈາກປະຊາຊົນ ເຊິ່ງເໝືອນກັບການຍອມຮັບ, ຄວາມເຫັນດີເຫັນພ້ອມ ສະໜັບສະໜູນຕໍ່ຄວາມມານະພະຍາຍາມ ຕັດສິນໃຈຂອງພັກ-ລັດ ແລະ ລະບົບການເມືອງທັງໝົດ ໃນການຕໍ່ສູ້ປ້ອງກັນແລະຕ້ານການສໍ້ລາດບັງຫຼວງ ຕ້ານຄວາມຫຍໍ້ທໍ້ ອະນາຈານ. ສະຫາຍເລຂາທິການໃຫຍ່ຕີລາຄາຄືແນວໃດກ່ຽວກັບບັນດາຜົນສຳເລັດທີ່ບັນລຸໄດ້ໃນປີທີ່ຜ່ານມາ?
ສະຫາຍເລຂາທິການໃຫຍ່ ຫງວຽນຝູຈ້ອງ: ການປ້ອງກັນແລະຕ້ານການສໍ້ລາດບັງຫຼວງແມ່ນວຽກງານໃຫຍ່, ສຳຄັນທີ່ສຸດ. ສູນກາງພັກໄດ້ອອກມະຕິຫຼາຍສະບັບ; ສະພາແຫ່ງຊາດໄດ້ປຶກສາພິຈາລະນາກ່ຽວກັບບັນຫານີ້ໃນທຸກກອງປະຊຸມ; ຜູ້ມີສິດເລືອກຕັ້ງໄດ້ເວົ້າເຖິງບັນຫານີ້ໃນທຸກການພົບປະກັບສະມາຊິກສະພາແຫ່ງຊາດ. ບໍ່ແມ່ນວ່າຮອດເວລານີ້ ວຽກງານປ້ອງກັນແລະຕ້ານການສໍ້ລາດບັງຫຼວງຈຶ່ງໄດ້ດຳເນີນໄປ, ມັນຖືກປະຕິບັດມາແຕ່ດົນແລ້ວ. ເບິ່ງຄືນປີທີ່ຜ່ານມາອາດຈະເຫັນວ່າ ວຽກງານປ້ອງກັນແລະຕ້ານການສໍ້ລາດບັງຫຼວງໄດ້ຮັບການຊີ້ນຳ, ດຳເນີນຢ່າງດຸເດືອດຂຸ້ນຂ້ຽວ, ຄົບຊຸດກວ່າ, ເປັນແບບສະບັບ ໜັກແໜ້ນ, ດ້ວຍຈິດໃຈເວົ້າໄປຄຽງຄູ່ກັບເຮັດ ແລະ ເຮັດໃຫ້ຈົນໄດ້, ດັ່ງນັ້ນຈຶ່ງມີການຫັນປ່ຽນຢ່າງຕັ້ງໜ້າໃນພາກຕົວຈິງ, ມີຜົນສຳເລັດທີ່ຈະແຈ້ງ, ປະຊາຊົນມີຄວາມເຊື່ອຖືແລະພາກພູມໃຈກວ່າແຕ່ກ່ອນ.
ບັນລຸຜົນສຳເລັດດັ່ງກ່າວນັ້ນ, ກ່ອນອື່ນໝົດແມ່ນຍ້ອນກົມການເມືອງ, ຄະນະເລຂາທິການສູນກາງພັກໄດ້ເອົາໃຈໃສ່ຢ່າງເປັນປະຈຳ ໄດ້ຊີ້ນຳຢ່າງເດັດດ່ຽວຂຸ້ນຂ້ຽວ, ຄະນະຊີ້ນຳສູງກາງກ່ຽວກັບການປ້ອງກັນແລະຕ້ານການສໍ້ລາດບັງຫຼວງ, ຄະນະກຳມະການກວດກາສູງກາງໄດ້ມີຄວາມຕັ້ງໜ້າໃນການປ່ຽນແປງໃໝ່ແບບວິທີການເຄື່ອນໄຫວ, ໃຫ້ຄວາມສຳຄັນແກ່ການຍົກສູງປະສິດທິຜົນຂອງວຽກງານ, ມີມາດຕະການອັນລະອຽດຫຼາຍຢ່າງ ເພື່ອແນໃສ່ແກ້ໄຂສິ່ງຄົງຄ້າງຕ່າງໆໃນພາກຕົວຈິງ, ແກ້ໄຂຢ່າງຂາດຕົວຕໍ່ຫຼາຍກໍລະນີ, ຄະດີທີ່ສັບສົນຮ້າຍແຮງ ເຊິ່ງຫາງສຽງສັງຄົມໄດ້ເອົາໃຈໃສ່ເປັນພິເສດ.
ດ້ວຍການລົງມືຢ່າງຄົບຊຸດ, ເຂົ້າແກັບເຂົ້າເກຍຂອງບັນດາອົງການຮັບຜິດຊອບ, ດັ່ງນັ້ນເກືອບທຸກເນື້ອໃນທີ່ສຳຄັນໃນແຜນງານຂອງຄະນະຊີ້ນຳສູນກາງຈຶ່ງໄດ້ຮັບການປະຕິບັດຢ່າງເຂັ້ມງວດ ແລະ ບັນລຸຜົນສຳເລັດຖືກຕ້ອງຕາມແຜນການ. ຫຼາຍກໍລະນີສໍ້ລາດບັງຫຼວງ, ກໍລະນີເສດຖະກິດທີ່ຮ້າຍແຮງພິເສດ ຖືກດຳເນີນການສືບສວນ, ຟ້ອງຮ້ອງ, ດຳເນີນຄະດີ ພິພາກສາຢ່າງທັນການ, ເຂັ້ມງວດຕາມກົດໝາຍ, ໃນນັ້ນມີພະນັກງານການນຳຂັ້ນສູງ, ພະນັກງານປະຈຳການ ແລະ ພະນັກງານບຳນານໄດ້ລະເມີດກົດໝາຍ.
ໃນຊຸມເດືອນຕົ້ນຂອງປີ 2018 ນີ້, ການທີ່ບັນດາອົງການບັງຄັບໃຊ້ກົດໝາຍຫວຽດນາມໄດ້ດຳເນີນການພິພາກສາຕໍ່ຄະດີໃຫຍ່ຕ່າງໆເຊັ່ນ ຄະດີຟ້າມກົງແຢັງແລະພວກຕ້ອງຫາ (ໄລຍະທີ II); ຄະດີດິງລາທັງ, ຈິ້ງຊວັນແທງ ແລະພວກຕ້ອງຫາ ທີ່ເກີດຂຶ້ນຢູ່ກຸ່ມນ້ຳມັນອາຍແກັດແຫ່ງຊາດຫວຽດນາມ (PVN), ສະຫະບໍລິສັດກໍ່ສ້າງພື້ນຖານນ້ຳມັນອາຍແກັດຫວຽດນາມ (PVC), ຢູ່ບໍລິສັດຫຸ້ນສ່ວນອະສັງຫາລິມະຊັບພະລັງໄຟຟ້ານ້ຳມັນອາຍແກັດຫວຽດນາມ (PVP Land); ຄະດີກຸ່ມນ້ຳມັນອາຍແກັດຫວຽດນາມ (PVN) ລົງທຶນ 800 ຕື້ດົ່ງເຂົ້າໃນທະນາຄານ OceanBank; ຫຼືຄະດີທີ່ພົວພັນເຖິງທ້າວຟານວັນແອັງຫວູ...ນັ້ນ ໄດ້ໃຫ້ເຫັນເຖິງການກະທຳຢ່າງເດັດດ່ຽວຂຸ້ນຂ້ຽວ, ເຮັດຈົນເຖິງທີ່ສຸດ, ເຮັດຢ່າງເຖິງຖອງ, ບໍ່ມີ “ເຂດຫ້າມ” ໃນການຕໍ່ສູ້ປ້ອງກັນແລະຕ້ານການສໍ້ລາດບັງຫຼວງ, ຕ້ານຄວາມຫຍໍ້ທໍ້ອະນາຈານ. ທັງໝົດລ້ວນແຕ່ສະເໝີພາບຕໍ່ໜ້າກົດໝາຍ, ຜົນງານ - ໂທດກຳ ແຕກຕ່າງກັນຢ່າງຈະແຈ້ງ, ກະທຳຜິດກົດໝາຍຮອດລະດັບໃດ ກໍ່ຈະຖືກຕັດສິນລົງໂທດຮອດລະດັບນັ້ນ.
ໃນປີທີ່ຜ່ານມາ, ສູນກາງໄດ້ສ້າງຕັ້ງຄະນະປະຕີບັດງານ 8 ຄະນະ, ໄປເຖິງ 20 ແຂວງ, ກຳແພງນະຄອນ ເພື່ອກວດກາ, ຕິດຕາມກວດກາການກວດລັດຖະການຕໍ່ບັນດາກໍລະນີຄະດີ, ການເລີ່ມຕົ້ນຄະດີ, ການສືບສວນ, ການຟ້ອງຮ້ອງ, ການພິພາກສາບັນດາຄະດີສໍ້ລາດບັງຫຼວງ, ຄະດີເສດຖະກິດທີ່ຮ້າຍແຮງ ສັບສົນ, ຜ່ານວຽກງານຕ່າງໆເຫຼົ່ານັ້ນໄດ້ຊຸກຍູ້ວຽກງານປ້ອງກັນແລະຕ້ານການສໍ້ລາດບັງຫຼວງຢູ່ທ້ອງຖິ່ນ, ແກ້ໄຂຜ່ານຜ່າໄດ້ໃນຂັ້ນຕົ້ນສະພາບການ “ຂັ້ນເທິງຮ້ອນ, ຂັ້ນລຸ່ມເຢັນ”.
ໄປຫຼາຍບ່ອນ, ຕິດຕໍ່ແລກປ່ຽນຜ່ານຊ່ອງສາຍຕ່າງໆ, ເຂົ້າໃຈແຈ້ງຄວາມຮູ້ສຶກນຶກຄິດຂອງປະຊາຊົນ ຂ້າພະເຈົ້າດີໃຈຫຼາຍ, ຍ້ອນວ່າປະຊາຊົນມີຄວາມສັນທາມະຕິສູງ, ຍາມໃດກໍ່ໃຫ້ຄວາມສະໜັບສະໜູນ, ໄປພ້ອມກັນກັບພັກແລະລັດໃນການຕໍ່ສູ້ປ້ອງກັນແລະຕ້ານການສໍ້ລາດບັງຫຼວງ, ຕ້ານຄວາມຫຍໍ້ທໍ້ອະນາຈານ. “ເຕົາໄຟ” ຮ້ອນຂຶ້ນຍ້ອນທຸກຄົນໄດ້ລົງມືປະຕິບັດງານ, ພ້ອມກັນຕັດສິນໃຈ “ດັງໄຟ” ເພື່ອຍູ້ຖອຍການສໍ້ລາດບັງຫຼວງ.
- ຮຽນສະຫາຍເລຂາທິການໃຫຍ່, ຜ່ານວຽກງານກວດກາ, ອົງຄະນະພັກ ອົງການຈັດຕັ້ງພັກຫຼາຍແຫ່ງ, ພະນັກງານສະມາຊິກພັກຫຼາຍຄົນທີ່ມີຄວາມຜິດພາດ ໄດ້ຖືກຄົ້ນເຜີຍແລະຖືກປະຕິບັດວິໄນລົງໂທດຢ່າງເຂັ້ມງວດ, ໄດ້ຮັບຄວາມເຫັນດີເຫັນພ້ອມແລະຕີລາຄາສູງຈາກປະຊາຊົນ. ແຕ່ກໍ່ມີຄວາມເຫັນທີ່ກັງວົນໃຈວ່າ, ເບື້ອງຫຼັງຄວາມຜິດພາດ ການລະເມີດກົດໝາຍນັ້ນ, ຈະມີ “ຊ່ອງຫວ່າງ” ໃນວຽກງານພະນັກງານທີ່ຈະຕ້ອງກຳຈັດດັດແກ້ໂດຍໄວ ຫຼືບໍ່?
ສະຫາຍເລຂາທິການໃຫຍ່ ຫງວຽນຝູຈ້ອງ: ແມ່ນແທ້, ໃນປີທີ່ຜ່ານມາ ສູນກາງ ກົມການເມືອງ ຄະນະເລຂາທິການ ຄະນະກຳມະການກວດກາສູນກາງ ໄດ້ພິຈາລະນາແລະປະຕິບັດວິໄນຕໍ່ອົງຄະນະພັກ ອົງການຈັດຕັ້ງພັກຫຼາຍແຫ່ງ, ພະນັກງານສະມາຊິກພັກຫຼາຍຄົນທີ່ລະເມີດວິໄນກົດໝາຍ, ນັບທັງພະນັກງານຂັ້ນສູງ.
ຜ່ານການກວດກາໄດ້ຄົ້ນເຜີຍຫຼາຍກໍລະນີທີ່ລະເມີດຂໍ້ກຳນົດ ກົດລະບຽບຂອງພັກ, ຂາດຄວາມຮັບຜິດຊອບ, ປ່ອຍປະລະເຫຼີງການຊີ້ນຳນຳພາ, ກວດກາ ຕິດຕາມກວດກາ, ພາໃຫ້ເກີດຄວາມຜິດພາດໃນການຄຸ້ມຄອງ ນຳໃຊ້ຊັບພະຍາກອນ ທີ່ດິນ ເງິນທຶນ ຊັບສິນຂອງລັດ, ລະເມີດຂໍ້ກຳນົດໃນວຽກງານພະນັກງານ, ລາຍງານໄລ່ລຽງສິນຊັບ ລາຍໄດ້ຢ່າງບໍ່ຊື່ສັດ, ຈັດຕັ້ງປະຕິບັດໂຄງການລົງທຶນ ໂຄງການຈຸດໜັກບໍ່ມີປະສິດທິຜົນ, ກໍ່ຄວາມຟຸມເຟືອຍ ເສຍຫາຍຢ່າງຫຼວງຫຼາຍໃຫ້ແກ່ງົບປະມານແຫ່ງລັດ, ກໍ່ຄວາມແຕກແຍກຄວາມສາມັກຄີພາຍໃນ, ກໍ່ຄວາມຮ້ອນເຄືອງໃນປະຊາຊົນ, ເປັນຜົນກະທົບບໍ່ດີເຖິງອິດທິພົນຂອງພັກ...
ຄວາມເປັນຈິງຢູ່ຫຼາຍທ້ອງຖິ່ນ, ສຳນັກງານອົງການກໍ່ໃຫ້ເຫັນວ່າ ວຽກງານພະນັກງານຍັງມີຫຼາຍວຽກທີ່ສຸດທີ່ຕ້ອງເຮັດ. ຕົວຢ່າງເຊັ່ນ ການວາງແຜນກຳນົດ, ການບຳລຸງກໍ່ສ້າງ ຝຶກອົບຮົມພະນັກງານແມ່ນຈຳເປັນຕ້ອງການທີ່ສຸດ, ແຕ່ບໍ່ແມ່ນເພື່ອໃຫ້ມີ “ຍີ່ຫໍ້” ຊຸດຮຽນຂອງແຫຼ່ງພະນັກງານທີ່ຈະເຂົ້າສູນກາງພັກ, ເຂົ້າອົງຄະນະພັກ… ຫຼືວ່າການໄປຜັດປ່ຽນໜ້າທີ່ແມ່ນເພື່ອຝຶກຝົນຫຼໍ່ຫຼອມໃຫ້ມີຄວາມເຕີບໃຫຍ່ເຂັ້ມແຂງ, ໂດຍບໍ່ແມ່ນໄປຜັດປ່ຽນໜ້າທີ່ແລ້ວຈະໄດ້ຂຶ້ນຕຳແໜ່ງສູງກວ່າ, ເມື່ອໄດ້ “ເຄືອບ” ດ້ວຍພຶດຕິກຳແລ້ວເວລາກັບມາກໍ່ຈະໄດ້ແຕ່ງຕັ້ງໃຫ້ດຳລົງຕຳແໜ່ງນີ້, ຕຳແໜ່ງນັ້ນ. ເວລາໄປຜັດປ່ຽນໜ້າທີ່ບໍ່ດົນນານ, ຍັງບໍ່ທັນສະແດງໃຫ້ເຫັນຄວາມສາມາດຂອງຕົນ, ສ່ວນປະກອບໃຫ້ຮາກຖານກໍ່ບໍ່ຫຼາຍ ແຕ່ກໍ່ຢາກຂໍກັບຄືນສຳນັກງານອົງການເກົ່າແລ້ວ.... ແລະວຽກງານຕີລາຄາພະນັກງານ, ເອົາຄະແນນສຽງໄວ້ວາງໃຈ ຈັດວາງສັບຊ້ອນ ນຳໃຊ້ພະນັກງານ, ລ້ວນແຕ່ຕ້ອງເຮັດຢ່າງຍຸດຕິທຳ ພາວະວິໄສ, ຫຼີກລ່ຽງການເຮັດແບບຮູບນອກ. ການວາງກຳນົດຂັ້ນຕອນ, ລະບຽບການແມ່ນວິທີໜຶ່ງເພື່ອຈຳກັດຄວາມຫຍໍ້ທໍ້, ເສີມຂະຫຍາຍອັນດີ, ອັນຖືກ, ດັ່ງນັ້ນຕ້ອງເຄັ່ງຄັດ, ປະຕິບັດຢ່າງເຂັ້ມງວດ, ຫຼີກລ່ຽງສະພາບການທີ່ວ່າມີຂັ້ນຕອນ ລະບຽບການຖືກຕ້ອງ ແຕ່ພະນັກງານໄດ້ຮັບການແຕ່ງຕັ້ງພັດບໍ່ຖືກ...
ຜ່ານການກວດກາ, ອົງການຈັດຕັ້ງແລະບຸກຄົນທີ່ກະທຳຜິດທັງໝົດລ້ວນແຕ່ຖືກລົງໂທດຢ່າງເຂັ້ມງວດ; ບັນດາສິ່ງຄົງຄ້າງ, ຂໍ້ບົກພ່ອງໄດ້ຖືກຊີ້ອອກຢ່າງຈະແຈ້ງເພື່ອແກ້ໄຂ, ດັດແປງຢ່າງທັນການ. ແຕ່ສິ່ງທີ່ສຳຄັນກວ່ານັ້ນແມ່ນ ຕ້ອງກີດກັ້ນຄວາມຜິດ, ຂໍ້ບົກພ່ອງຕັ້ງແຕ່ຫົວທີຢ່າງພື້ນຖານ ເປັນແບບສະບັບ, ດ້ວຍບັນດາຂໍ້ກຳນົດ, ກົດລະບຽບ, ກົດໝາຍ, ນະໂຍບາຍ; ຕ້ອງ “ຂັງ” ອຳນາດຢູ່ໃນ “ກົງ” ແຫ່ງກົນໄກ. ບົນພື້ນຖານຖອດຖອນບົດຮຽນຈາກພຶດຕິກຳ, ໃນເວລາທີ່ຜ່ານມາມໍ່ນີ້ ກົມການເມືອງສູງກາງພັກໄດ້ປະກາດໃຊ້ຂໍ້ກຳນົດຕ່າງໆກ່ຽວກັບມາດຕະຖານ, ເງື່ອນໄຂຕີລາຄາພະນັກງານ; ກ່ຽວກັບຂັ້ນຕອນ 5 ບາດກ້າວໃນການເລື່ອນຊັ້ນຕຳແໜ່ງ, ແຕ່ງຕັ້ງພະນັກງານ; ກ່ຽວກັບການຜັດປ່ຽນພະນັກງານ; ກ່ຽວກັບການກວດກາ, ຕິດຕາມກວດກາການລາຍງານໄລ່ລຽງຊັບສິນຂອງພະນັກງານ... ການຄັດເລືອກ ຈັດວາງສັບຊ້ອນ ຍົກຍ້າຍ ຜັດປ່ຽນພະນັກງານ, ການແບ່ງຂັ້ນຄຸ້ມຄອງພະນັກງານ, ການວາງແຜນກຳນົດ ຝຶກອົບຮົມ ບຳລຸງສ້າງພະນັກງານ, ການປະຕິບັດລະບອບເງິນເດືອນ ນະໂຍບາຍເກື້ອກູນອຸດໜູນພະນັກງານ, ກໍ່ໄດ້ຮັບການກຳນົດຢ່າງແໜ້ນຟ້ນ ຄົບຊຸດແລະຮອບດ້ານກວ່າແຕ່ກ່ອນ ແລະ ມີການປ່ຽນແປງໃໝ່ ດັດແປງຫຼາຍຢ່າງ ແນໃສ່ຈຳກັດຊ່ອງວ່າງ ຂໍ້ບົກພ່ອງ.
- ຮຽນສະຫາຍເລຂາທິການໃຫຍ່, ວຽກງານກໍ່ສ້າງ ປັບປຸງພັກ, ການຕໍ່ສູ້ປ້ອງກັນແລະຕ້ານການສໍ້ລາດບັງຫຼວງ ຕ້ານຄວາມຫຍໍ້ທໍ້ອະນາຈານ ໄດ້ມີການປ່ຽນແປງທາງບວກທີ່ຈະແຈ້ງໃນພາກຕົວຈິງ, ໄດ້ຮັບຄວາມເຫັນດີເຫັນພ້ອມ ສະໜັບສະໜູນຂອງປະຊາຊົນ. ແຕ່ວ່າ, ຍັງມີບາງຄົນໃຫ້ທັດສະນະວ່າ, ຖ້າຫາກລວມສູນເກີນຄວນໃສ່ການປ້ອງກັນແລະຕ້ານການສໍ້ລາດບັງຫຼວງ, ໃສ່ການກໍ່ສ້າງ ປັບປຸງພັກ, ຈະເຮັດໃຫ້ການພັດທະນາຖືກ “ຫົດຖອຍ”, “ຊັກຊ້າ”?
ສະຫາຍເລຂາທິການໃຫຍ່ ຫງວຽນຝູຈ້ອງ: ຄວາມເປັນຈິງໄດ້ໃຫ້ຄຳຕອບແລ້ວ. ຄວາມສຳເລັດຕ່າງໆທາງດ້ານເສດຖະກິດ ວັດທະນະທຳ ສັງຄົມ, ທາງດ້ານການຕ່າງປະເທດ ການປ້ອງກັນຊາດ ປ້ອງກັນຄວາມສະຫງົບ, ພ້ອມກັນກັບການປ່ຽນແປງທາງບວກຕ່າງໆໃນການກໍ່ສ້າງພັກ ກໍ່ສ້າງລະບົບການເມືອງ ທັງໝົດໄດ້ປະກອບເປັນຜົນສຳເລັດທີ່ສຳຄັນ, ໜ້າເອກອ້າງທະນົງໃຈຂອງທົ່ວພັກ, ທົ່ວປວງຊົນ, ທົ່ວກອງທັບເຮົາ ໃນປີທີ່ຜ່ານມາ. ບັນຍາກາດເບີກບານມ່ວນຊື່ນ, ເຊື່ອຖືພວມແຜ່ລາມໃນທົ່ວປະເທດ.
ເປັນຄັ້ງທຳອິດພາຍຫຼັງຫຼາຍປີ, ປີ 2017 ເຖິງວ່າມີຄວາມຫຍຸ້ງຍາກສິ່ງທ້າທາຍຫຼາຍຢ່າງ, ພວກເຮົາໄດ້ສຳເລັດແລະສຳເລັດລື່ນລະດັບຄາດໝາຍທັງໝົດ 13 ຄາດໝາຍແຜນການທີ່ວາງໄວ້. ເສດຖະກິດມະຫາພາກສືບຕໍ່ມີສະຖຽນລະພາບ, ອັດຕາເງິນເຟີ້ຖືກຄວບຄຸມ, ລາຍຮັບງົບປະມານ ແລະບັນດາດຸນລະຍາທີ່ສຳຄັນຂອງພື້ນຖານເສດຖະກິດລ້ວນແຕ່ບັນລຸຄວາມຕ້ອງການແລະລື່ນລະດັບຄາດໝາຍທີ່ວາງໄວ້. ການເຕີບໂຕ ຈີດີພີ ບັນລຸ 6,81%, ຍອດມູນຄ່າສິນຄ້າສົ່ງອອກບັນລຸ 200 ກວ່າຕື້ໂດລາສະຫະລັດ, ການດຶງດູດເງິນລົງທຶນໂດຍກົງຈາກຕ່າງປະເທດໄດ້ເກືອບ 30 ຕື້ໂດລາສະຫະລັດ. ການທ່ອງທ່ຽວຫວຽດນາມໄດ້ຕ້ອນຮັບນັກທ່ອງທ່ຽວຕ່າງປະເທດເກືອບ 13 ລ້ານຄົນ, ຈຳນວນວິສາຫະກິດສ້າງໃໝ່ໃນປີກໍ່ບັນລຸເກືອບ 127.000 ວິສາຫະກິດ...
ປີທີ່ຜ່ານມາກໍ່ເປັນປີທີ່ວຽກງານການຕ່າງປະເທດໄດ້ບັນລຸຜົນສຳເລັດທີ່ພົ້ນເດັ່ນ ເຊິ່ງໄດ້ເປັນເຈົ້າພາບຈັດຕັ້ງປີ ເອເປກ 2017 ຢ່າງສຳເລັດຜົນ, ດຳເນີນການຢ້ຽມຢາມຂັ້ນສູງ 18 ຄັ້ງຢູ່ 19 ປະເທດ, ເຂົ້າຮ່ວມກອງປະຊຸມສາກົນ 8 ຄັ້ງ, ພ້ອມກັນນັ້ນກໍ່ຕ້ອນຮັບປະມຸກແຫ່ງຊາດ, ນາຍົກລັດຖະມົນຕີຂອງບັນດາປະເທດທີ່ມາຢ້ຽມຢາມຫວຽດນາມເປັນຈຳນວນ 36 ຄັ້ງ, ການເຄື່ອນໄຫວເຫຼົ່ານັ້ນໄດ້ເພີ່ມທະວີການພົວພັນລະຫວ່າງຫວຽດນາມກັບບັນດາປະເທດຄູ່ຮ່ວມມື ໃຫ້ເຂົ້າສູ່ລວງເລິກແລະມີປະສິດທິຜົນ; ເປັນເຈົ້າການ ຕັ້ງໜ້າເຊື່ອມໂຍງສາກົນ, ຍົກສູງບົດບາດທີ່ຕັ້ງ ແລະອິດທິພົນຂອງຫວຽດນາມໃນເວທີສາກົນ.
ພ້ອມກັນນັ້ນ, ພວກເຮົາກໍ່ໄດ້ຕັ້ງໝັ້ນ, ເດັດດ່ຽວໃນການປົກປັກຮັກສາເອກະລາດ ອະທິປະໄຕ ແລະຜືນແຜ່ນດິນອັນຄົບຖ້ວນໄວ້ຢ່າງໝັ້ນຄົງ, ຮັກສາສະພາບແວດລ້ອມສັນຕິພາບ, ອຳນວຍຄວາມສະດວກໃຫ້ແກ່ການສ້າງສາແລະປົກປັກຮັກສາປະເທດຊາດ.
ພັກເຮົາໄດ້ກຳນົດວ່າພັດທະນາເສດຖະກິດແມ່ນໜ້າທີ່ຈຸດໜັກໃຈກາງ, ກໍ່ສ້າງພັກແມ່ນໜ້າທີ່ຫຼັກແຫຼ່ງ. ສອງໜ້າທີ່ນີ້ຍາມໃດກໍ່ຄຽງຄູ່ກັນ, ຊ່ວຍໜູນເພີ່ມເຕີມໃຫ້ແກ່ກັນ. ຄວາມເປັນຈິງໃຫ້ເຫັນວ່າ, ບັນດາການຜັນປ່ຽນທີ່ຕັ້ງໜ້າ ໃນວຽກງານກໍ່ສ້າງ ປັບປຸງພັກ, ໃນການຕໍ່ສູ້ປ້ອງກັນ ແລະຕ້ານການສໍ້ລາດບັງຫຼວງ, ຕ້ານຄວາມຫຍໍ້ທໍ້ ອະນາຈານ ໄດ້ປະກອບສ່ວນອັນສຳຄັນເຂົ້າໃນການປັບປຸງຄວາມໄວ້ວາງໃຈ, ສ້າງຄວາມເປັນໃຈເຫັນດີເຫັນພ້ອມ, ຄວາມພາກພູມໃຈໃນປະຊາຊົນ. ແລະນີ້ກໍ່ເປັນກຳລັງຜັດດັນອັນໃຫຍ່ຫຼວງ ເພື່ອໃຫ້ພວກເຮົາສຳເລັດເປັນຢ່າງດີ ທຸກໜ້າທີ່ທີ່ໄດ້ວາງອອກມາ, ສືບຕໍ່ພັດທະນາປະເທດຢ່າງໄວວາ ຍືນຍົງ, ຫາກບໍ່ແມ່ນກົງກັນຂ້າມ.
- ທັດສະນະໃຫຍ່ໜຶ່ງທີ່ສະຫາຍເລຂາທິການໃຫຍ່ໄດ້ເນັ້ນໜັກເມື່ອມາຮ່ວມຄັ້ງທຳອິດ ແລະກ່າວປາໄສທີ່ກອງປະຊຸມລະຫວ່າງລັດຖະບານແລະບັນດາທ້ອງຖິ່ນເພື່ອຜັນຂະຫຍາຍໜ້າທີ່ປີ 2018, ນັ້ນແມ່ນ “ພັດທະນາຢ່າງໄວແລະຍືນຍົງກວ່າອີກເພື່ອບໍ່ຖືກຖອຍຫຼັງ, ກ້າວແຕ່ລະກ້າວໃຫ້ທັນກັບບັນດາປະເທດທີ່ກ້າວໜ້າໃນພາກພື້ນ ແລະໃນໂລກ”. ເພື່ອປະຕິບັດໃຫ້ຖືກຕ້ອງຕາມຈິດໃຈຊີ້ນຳນັ້ນ, ຕ້ອງສຸມໃສ່ເນື້ອໃນສຳຄັນຕົ້ນຕໍໃດແດ່, ຮຽນສະຫາຍເລຂາທິການໃຫຍ່?
ສະຫາຍເລຂາທິການໃຫຍ່ ຫງວຽນຝູຈ້ອງ: ກຳແໜ້ນມະຕິກອງປະຊຸມໃຫຍ່ຄັ້ງທີ XII ຂອງພັກ ແລະບັນດາມະຕິ, ຄຳສະຫຼຸບຂອງສູນກາງພັກ, ໃນເວລາຕໍ່ໄປນີ້ ພວມເຮົາຕ້ອງສືບຕໍ່ບຸລິມະສິດສຸມໃສ່ບູລະນະລະບຽບກົດໝາຍເສດຖະກິດຕະຫຼາດກຳນົດທິດສັງຄົມນິຍົມ; ເຄົາລົບບັນດາກົດເກນພາວະວິໄສຂອງເສດຖະກິດຕະຫຼາດ, ບັນດາຫຼັກການທົ່ວໄປຂອງສາກົນ ແລະ ໝູນໃຊ້ມັນຢ່າງຖືກຕ້ອງ, ຮັບປະກັນການກຳນົດທິດສັງຄົມນິຍົມ, ສອດຄ່ອງກັບເງື່ອນໄຂການພັດທະນາຂອງປະເທດຊາດ; ເຊື່ອມຕໍ່ຢ່າງກົມກຽວລະຫວ່າງການເຕີບໂຕເສດຖະກິດ ກັບການປະຕິບັດຄວາມກ້າວໜ້າແລະຍຸດຕິທຳທາງສັງຄົມ, ພັດທະນາວັດທະນະທຳ, ປົກປັກຮັກສາສິ່ງແວດລ້ອມ, ຮັບປະກັນການປ້ອງກັນປະເທດແລະປ້ອງກັນຄວາມສະຫງົບ; ສ້າງເງື່ອນໄຂໃຫ້ທຸກເຈົ້າພາບໃນບັນດາພາກສ່ວນເສດຖະກິດ ມີຄວາມສະເໝີພາບ, ຮ່ວມມື, ແຂ່ງຂັນກັນເພື່ອພ້ອມກັນພັດທະນາຕາມການກຳນົດຂອງກົດໝາຍ.
ຕ້ອງສ້າງໃຫ້ມີການປ່ຽນແປງຢ່າງແຂງແຮງກວ່າອີກໃນການຈັດວາງໂຄງປະກອບພື້ນຖານເສດຖະກິດຄືນໃໝ່ ຕິດກັບການປ່ຽນແປງໃໝ່ຕົວແບບການເຕີບໂຕ, ຍົກສູງປະສິດທິພາບຂອງແຮງງານ ແລະຄວາມສາມາດແຂ່ງຂັນຂອງພື້ນຖານເສດຖະກິດ; ລະດົມ, ຈັດແບ່ງ ແລະ ນຳໃຊ້ບັນດາແຫຼ່ງພະລັງຢ່າງມີປະສິດທິຜົນ, ປະກອບດ້ວຍແຫຼ່ງພະລັງວັດຖຸແລະແຫຼ່ງພະລັງຈິດໃຈ; ເສີມຂະຫຍາຍຄວາມສາມາດບົ່ມຊ້ອນ, ທ່າໄດ້ປຽບຂອງແຕ່ລະຂະແໜງການ, ແຕ່ລະຂົງເຂດ ທ້ອງຖິ່ນ ແລະ ຂອງທົ່ວປະເທດ, ອຳນວຍຄວາມສະດວກໃຫ້ປະຊາຊົນທຸກຄົນມີໂອກາດເຂົ້າຮ່ວມການພັດທະນາເສດຖະກິດ ແລະ ພ້ອມກັນຊົມໃຊ້ຜົນປະໂຫຍດຈາກການເຕີບໂຕເສດຖະກິດ; ບໍ່ໄດ້ເອົາໃຈໃສ່ແຕ່ການເຕີບໂຕເສດຖະກິດ, ເບິ່ງເບົາການແກ້ໄຂບັນຫາທີ່ມີລັກສະນະພື້ນຖານ, ຍາວນາມ; ບໍ່ໄດ້ແລ່ນຫາແຕ່ປະລິມານການເຕີບໂຕ, ປະຂ້າມຄຸນະພາບຂອງການເຕີບໂຕ.
ພ້ອມໆກັບການພັດທະນາເສດຖະກິດ, ຕ້ອງເອົາໃຈໃສ່ຫຼາຍກວ່າອີກເຖິງການພັດທະນາວັດທະນະທຳ ສັງຄົມ, ເບິ່ງແຍງດູແລປົວແປງຊີວິດການເປັນຢູ່ຂອງປະຊາຊົນ; ເອົາໃຈໃສ່ກໍ່ສ້າງຜູ້ຄົນທີ່ມີຄຸນສົມບັດ, ມີແບບແຜນດຳລົງຊີວິດທີ່ດີງາມ, ກໍ່ສ້າງສິ່ງແວດລ້ອມວັດທະນະທຳທີ່ສົດໃສ ຄົບຊຸດ; ເອົາໃຈໃສ່ຮັກສາເອກະລັກ ແບບແຜນວັດທະນະທຳຫວຽດນາມ, ເສີມຂະຫຍາຍບົດບາດຂອງຄອບຄົວແລະຊຸມຊົນ. ຍູ້ແຮງການປ່ຽນແປງໃໝ່ການສຶກສາ-ຝຶກອົບຮົມຢ່າງພື້ນຖານແລະຮອບດ້ານ, ພັດທະນາຊັບພະຍາກອນມະນຸດ, ແຫຼ່ງບຸກຄະລາກອນຄຸນນະພາບສູງ, ເພີ່ມທະວີກຳລັງຊ້ອນແຝງທາງດ້ານວິທະຍາສາດເຕັກໂນໂລຊີ ແລະ ຍູ້ແຮງການປະຢຸກວິທະຍາສາດເຕັກໂນໂລຊີ ເພື່ອອາດສາມາດຜ່ານຜ່າສິ່ງທ້າທາຍ, ກຳເອົາໂອກາດດີຕ່າງໆ, ສ້າງສາພັດທະນາປະເທດຢ່າງໄວວາແລະຍືນຍົງ.
ເຮັດວຽກງານກໍ່ສ້າງພັກແລະລະບົບການເມືອງໃຫ້ດີກວ່າອີກ, ກີດກັ້ນແລະຍູ້ຖອຍຄວາມເສື່ອມໂຊມທາງດ້ານແນວຄິດການເມືອງ, ຄຸນສົມບັດແບບແຜນດຳລົງຊີວິດ, ບັນດາປະກົດການ “ຫັນປ່ຽນດ້ວຍຕົນເອງ”, “ປ່ຽນແປງດ້ວຍຕົນເອງ” ຢູ່ພາຍໃນ. ສືບຕໍ່ປ່ຽນແປງໃໝ່ ຈັດວາງການຈັດຕັ້ງກົງຈັກໃຫ້ກະທັດລັດ ມີຄວາມສັກສິດ ມີປະສິດທິຜົນ, ເອົາໃຈໃສ່ວຽກງານພະນັກງານເພື່ອຄັດເລືອກ, ສັບຊ້ອນພະນັກງານທີ່ມີຄວາມສາມາດ ມີຄຸນສົມບັດ ຊື່ສັດທ່ຽງທຳ ສຸດອົກສຸດໃຈຕໍ່ພັກ ຕໍ່ປະຊາຊົນ ໃຫ້ດຳລົງຕຳແໜ່ງການນຳໃນກົງຈັກຂອງລັດ; ຮັດແໜ້ນລະບຽບວິໄນ, ຍົກສູງຄຸນສົມບັດ ລະດັບວັດທະນະທຳ ລະດັບວິຊາສະເພາະຂອງພະນັກງານ ລັດຖະກອນ; ເພີ່ມທະວີການປ້ອງກັນ, ການຕໍ່ສູ້ຕ້ານ, ການຄົ້ນເຜີຍ, ແກ້ໄຂລົງໂທດຢ່າງເຂັ້ມງວດຕໍ່ການສໍ້ລາດບັງຫຼວງ, ຄວາມຫຍໍ້ທໍ້ອະນາຈານ, ການລະເມີດກົດໝາຍ.
ຕັ້ງໝັ້ນ, ເດັດດ່ຽວຕໍ່ສູ້ເພື່ອຮັກສາເອກະລາດ ອະທິປະໄຕ ເອກະພາບ ແລະຜືນແຜ່ງດິນອັນຄົບຖ້ວນຂອງປະເທດຊາດໄວ້ຢ່າງໝັ້ນຄົງ; ຮັບປະກັນສະຖຽນລະພາບທາງການເມືອງ, ຄວາມເປັນລະບຽບຮຽບຮ້ອຍແລະຄວາມປອດໄພທາງສັງຄົມ; ຕັ້ງໜ້າແລະເປັນເຈົ້າການປະຕິບັດວຽກງານການຕ່າງປະເທດແລະເຊື່ອມໂຍງສາກົນຢ່າງມີປະສິດທິຜົນ.
- ລະດູບານໃໝ່ກຳລັງຈະມາເຖິງອີກຄັ້ງ, ທຸກຄົນລ້ວນແຕ່ມີຄວາມປາຖະໜາ ມີຄວາມຫວັງກ່ຽວກັບປີໃໝ່ທີ່ເຕັມໄປດ້ວຍຄວາມມ່ວນ, ຄວາມສຸກ ແລະ ປະສົບຄວາມສຳເລັດຫຼາຍກວ່າອີກ. ສະຫາຍເລຂາທິການໃຫຍ່ຈົ່ງແບ່ງປັນຄວາມຮູ້ສຶກໃນໂອກາດລະດູບານໃໝ່ ປີຈໍ 2018?
ສະຫາຍເລຂາທິການໃຫຍ່ ຫງວຽນຝູຈ້ອງ: ປີ 2018 ແມ່ນປີຫົວລ້ຽວຫົວຕໍ່, ມີຄວາມໝາຍຕັດສິນຕໍ່ໄຊຊະນະໃນການປະຕິບັດມະຕິກອງປະຊຸມໃຫຍ່ຄັ້ງທີ XII ຂອງພັກ; ພວກເຮົາມີວຽກງານຫຼາຍທີ່ຈະຕ້ອງເຮັດໃນເວລາສະເພາະໜ້າ.
ເນື່ອງໃນໂອກາດຕ້ອນຮັບປີໃໝ່, ຂ້າພະເຈົ້າຂໍອວຍພອນພີ່ນ້ອງຮ່ວມຊາດທັງໝົດ, ນັກຮົບໃນທົ່ວປະເທດ, ພີ່ນ້ອງຫວຽດນາມຢູ່ຕ່າງປະເທດ ຈົ່ງມີສຸຂະພາບເຂັ້ມແຂງ ມີຄວາມສົມບູນພູມສຸກ, ສືບຕໍ່ເສີມຂະຫຍາຍບັນດາຜົນສຳເລັດແລະບົດຮຽນທີ່ບັນລຸໄດ້, ຮ່ວມແຮງຮ່ວມໃຈກັນ, ຕັດສິນໃຈປະຕິບັດບັນດາເປົ້າໝາຍ ໜ້າທີ່ທີ່ວາງໄວ້ໃຫ້ສຳເລັດມີໄຊ, ເຮັດໃຫ້ປະເທດຊາດທີ່ຮັກແພງຂອງພວກເຮົາຈະເລີນພັດທະນາຢ່າງບໍ່ຢຸດຢັ້ງ ແລະ ກ້າວຂຶ້ນຢ່າງແຂງແຮງໜັກແໜ້ນກວ່າອີກ.
- ຂໍຂອບໃຈສະຫາຍເລຂາທິການໃຫຍ່ !


text:
ວ.ກ - ປະເທດຫວຽດນາມຂອງພວກເຮົາໄດ້ກ້າວເຂົ້າສູ່ປີ 2013 ແລ້ວ. ປີນີ້ເປັນປີທີສາມແຫ່ງການປະຕິບັດ ມະຕິກອງປະຊຸມໃຫຍ່ຄັ້ງທີ XI ຂອງພັກ, ແລະ ກໍ່ເປັນປີທີສາມແຫ່ງການປະຕິບັດ ແຜນພັດທະນາເສດຖະກິດ - ສັງຄົມ 5 ປີ 2011 - 2015.
ທາງດ້ານເສດຖະກິດ, ໄດ້ສຸມໃສ່ຈຸດໝາຍໃຫ້ບຸລິມະສິດແກ່ການຈຳກັດຄວບຄຸມເງິນເຟີ້, ຮັກສາສະຖຽນລະພາບເສດຖະກິດມະຫາພາກ, ຮັບປະກັນຄວາມຈະເລີນເຕີບໂຕໃນລະດັບສົມເຫດສົມຜົນ ຕິດກັບການປ່ຽນແປງໃໝ່ຕົວແບບເຕີບໂຕເສດຖະກິດ ແລະ ຈັດວາງສັບຊ້ອນໂຄງປະກອບເສດຖະກິດຄືນໃໝ່, ຍົກສູງຄຸນນະພາບ ປະສິດທິຜົນຂອງພື້ນຖານເສດຖະກິດ. ທາງດ້ານສັງຄົມ, ຕັ້ງໜ້າພະຍາຍາມແກ້ໄຂບັນດາບັນຫາເຄັ່ງຮ້ອນທາງສັງຄົມ ແລະ ວຽກເຮັດງານທຳ, ຮັບປະກັນສະຫວັດດີການສັງຄົມ ແລະ ຄວາມປອດໄພທາງສັງຄົມ.
ກ່ຽວກັບການກໍ່ສ້າງ, ປັບປຸງພັກ, ໄດ້ສຸມໃສ່ການຜັນຂະຫຍາຍ ແລະ ປະຕິບັດມະຕິກອງປະຊຸມສູນກາງພັກຄັ້ງທີ 4 ສະໄໝທີ XI ວ່າດ້ວຍ “ບັນຫາຮີບດ່ວນຈຳນວນໜຶ່ງກ່ຽວກັບການກໍ່ສ້າງພັກໃນປັດຈຸບັນ”. ຈຸດໜັກໃຈກາງ ແລະ ຮີບດ່ວນທີ່ສຸດ ແມ່ນຕໍ່ສູ້ຢ່າງເດັດດ່ຽວເພື່ອກີດກັ້ນ ແລະ ຍູ້ຖອຍສະພາບການຊຸດໂຊມທາງດ້ານການເມືອງແນວຄິດ, ຄຸນສົມບັດສິນທຳ, ແບບແຜນດຳລົງຊີວິດຂອງພາກສ່ວນພະນັກງານ ສະມາຊິກພັກທີ່ມີຈຳນວນບໍ່ໜ້ອຍ, ກ່ອນອື່ນໝົດແມ່ນພະນັກງານນຳພາ ແລະ ຄຸ້ມຄອງຂັ້ນຕ່າງໆ, ຍົກສູງຄວາມສາມາດນຳພາ ແລະ ກຳລັງສູ້ຮົບຂອງພັກ, ປັບປຸງຄວາມເຊື່ອຖືຂອງສະມາຊິກພັກ ແລະ ປະຊາຊົມ.
ທ້າຍປີ ຫັນເບິ່ງຄືນຫຼັງ, ກອງປະຊຸມສູນກາງຄັ້ງທີ 6 ສະໄໝທີ XI ຂອງພັກໄດ້ສັງເກດວ່າ: ເສດຖະກິດມີການຜັນປ່ຽນທີ່ແນ່ນອນ. ການເຕີບໂຕ GDP ສູງກວ່າ 5%, ດັດຊະນີລາຄາຄ່າຄອງຊີບຕ່ຳກວ່າ 10%, ແຕ່ວ່າ ຜົນຂອງການເຕີບໂຕເສດຖະກິດ ແລະ ຜົນງານການຈຳກັດເງິນເຟີ້ ຍັງບໍ່ທັນໝັ້ນຄົງ. ເສດຖະກິດມະຫາພາກມີຄວາມໝັ້ນຄົງກວ່າແຕ່ກ່ອນ ແຕ່ຍັງບໍ່ທັນສະຖຽນລະພາບແທ້ຈິງເທື່ອ. ຄວາມປອດໄພທາງສັງຄົມໄດ້ຮັບປະກັນໂດຍພື້ນຖານ, ແຕ່ວ່າວຽກເຮັດງານທຳ ແລະ ຊີວິດການເປັນຢູ່ຂອງປະຊາຊົມພາກສ່ວນໜຶ່ງຍັງພົບຄວາມຫຍຸ້ງຍາກຫຼາຍ. ບັນດາຂົງເຂດການສຶກສາ, ບຳລຸງກໍ່ສ້າງ, ວິທະຍາສາດ - ເຕັກໂນໂລຊີ, ສາທາລະນະສຸກ, ວັດທະນະທຳ,... ລ້ວນແຕ່ໄດ້ຮັບຜົນສຳເລັດຈຳນວນໜຶ່ງ, ແຕ່ຍັງບໍ່ທັນມີການປ່ຽນແປງຢ່າງພື້ນຖານ.
ການສຳຫຼວດ ຕຳນິຕິຊົມຕົນເອງ ແລະ ຕຳນິຕິຊົມເພື່ອນສະຫາຍ ຕາມຈິດໃຈມະຕິກອງປະຊຸມສູນກາງພັກຄັ້ງທີ 4 ສະໄໝທີ XI ໄດ້ບັນລຸໝາກຜົນເບື້ອງຕົ້ນທີ່ສຳຄັນ, ສ້າງໃຫ້ມີການຜັນປ່ຽນຈຳນວນໜຶ່ງໃນພາກຕົວຈິງ, ແຕ່ຍັງຕ້ອງເຮັດຫຼາຍວຽກກວ່າອີກ ເພື່ອສືບຕໍ່ນຳເອົາມະຕິດັ່ງກ່າວເຂົ້າໃນຊີວິດຕົວຈິງ, ຊຸກຍູ້ແຂງແຮງກວ່າອີກການປະຕິບັດໜ້າທີ່ກໍ່ສ້າງ, ປັບປຸງພັກໃນຊຸມປີສະເພາະໜ້າ.
ປີ 2012 ກໍ່ໄດ້ຮັບຮູ້ບັນດາຄວາມມານະພະຍາຍາມ ແລະ ຜົນສຳເລັດໃນການເພີ່ມທະວີການປ້ອງກັນປະເທດ - ປ້ອງກັນຄວາມສະຫງົບ, ຮັກສາຄວາມໝັ້ນຄົງທາງການເມືອງ - ສັງຄົມ, ຍົກສູງປະສິທິຜົນຂອງການເຄື່ອນໄຫວພົວພັນຕ່າງປະເທດ ແລະ ເຊື່ອງໂຍງເຂົ້າກັບສາກົນ.
ປີ 2013 ເປັນປີຫົວລ້ຽວຫົວຕໍ່ຂອງແຜນພັດທະນາເສດຖະກິດ - ສັງຄົມ 5 ປີ 2011 - 2015, ແລະ ກໍ່ເປັນປີຫົວລ້ຽວຫົວຕໍ່ແຫ່ງການປະຕິບັດບັນດາໜ້າທີ່ລວມ ເຊິ່ງກອງປະຊຸມໃຫຍ່ຄັ້ງທີ XI ຂອງພັກວາງອອກມາໃຫ້ສະໄໝ 5 ປີນີ້.
ການເປັນຫົວລ້ຽວຫົວຕໍ່ ກໍ່ມີຄວາມໝາຍດຽວກັນກັບການຜັນປ່ຽນ, ແລະ ອັນນັ້ນຕ້ອງເປັນການຜັນປ່ຽນຕາມທິດຕັ້ງໜ້າ. ເພື່ອສ້າງໃຫ້ມີການຜັນປ່ຽນນັ້ນ ຕ້ອງເລິ່ມຈາກໜ້າທີ່ອັນພື້ນຖານ, ຕີລາຄາສະພາບການ ແລະ ບັນດາຄວາມສາມາດຕົວຈິງຢ່າງຖືກຕ້ອງ ເພື່ອວາງແຜນນະໂຍບາຍ ແລະ ວິທີແກ້ທີ່ສອດຄ່ອງເໝາະສົມ.
ເສດຖະກິດຂອງປະເທດເຮົາຍັງຢືນຢູ່ຕໍ່ໜ້າຄວາມຫຍຸ້ງຍາກ ສິ່ງທ້າທາຍຫຼາຍຢ່າງທີ່ສຸດ, ແຜນການ 5 ປີໄດ້ດຳເນີນໄປເປັນເວລາສອງປີແລ້ວ ແຕ່ການປະຕິບັດລະດັບຄາດໝາຍຕ່າງໆ ຍັງຕ່ຳກວ່າຫຼາຍທຽບກັບຈຸດໝາຍທີ່ໄດ້ວາງອອກມາ. ຕາມການຄາດຄະເນ ເສດຖະກິດໂລກຍັງມີການຜັນປ່ຽນຢ່າງສັບສົນ, ຍັງຈະມີໄພອັນຕະລາຍ ແລະ ຄວາມສ່ຽງຫຼາຍຢ່າງ.
ຈຸດໝາຍສັງລວມທາງດ້ານເສດຖະກິດ - ສັງຄົມທີ່ວາງອອກມາໃຫ້ປີ 2013 ແມ່ນ: ເພີ່ມທະວີການຫັນເປັນບໍລິສຸດສົດໃສ, ຮັບປະກັນສະຖຽນລະພາບເສດຖະກິດມະຫາພາກ, ຈຳກັດເງິນເຟີ້ໃຫ້ຕ່ຳກວ່າ, ຍົກການຈະເລີນເຕີບໂຕເສດຖະກິດຂຶ້ນສູງກວ່າປີ 2012. ຊຸກຍູ້ປະຕິບັດ 3 ການບຸກທະລຸຍຸດທະສາດ ຕິດແໜ້ນກັບການຈັດວາງສັບຊ້ອນໂຄງປະກອບເສດຖະກິດຄືນໃໝ່, ປ່ຽນແປງຕົວແບບເຕີບໂຕເສດຖະກິດ. ຮັບປະກັນຄວາມປອດໄພທາງສັງຄົມ ແລະ ສະຫວັດດີການສັງຄົມ.
ບັນດາລະດັບຄາດໝາຍຕົ້ນຕໍແມ່ນ: ຍອດຜະລິດຕະພັນພາຍໃນປະເທດ (GDP) ເພີ່ມຂຶ້ນປະມານ 5,5%. ມູນຄ່າສົ່ງນອກເພີ່ມຂຶ້ນປະມານ 10%. ອັດຕາສ່ວນມູນຄ່າຂາເຂົ້າຫຼາຍກວ່າຂາອອກປະມານ 8%. ອັດຕາສ່ວນ ລາຍຈ່າຍງົບປະມານຫຼາຍກວ່າລາຍຮັບງົບປະມານ ບໍ່ກາຍ 4,8% GDP. ລະດັບຄວາມໄວໃນການເພີ່ມລາຄາຄ່າຄອງຊີບ (CPI) ປະມານ 7% - 8%. ລວມຍອດເງິນລົງທຶນການພັດທະນາໃນທົ່ວສັງຄົມ ກວນປະມານ 30% GDP. ຮັບປະກັນຄວາມປອດໄພຂອງໜີ້ສິນຫຼວງ. ສູ້ຊົນປະຕິບັດບັນດາຕົວເລກຄາດໝາຍກ່ຽວກັບວຽກເຮັດງານທຳ, ຫລຸດຜ່ອນອັດຕາສ່ວນຄອບຄົວທຸກຍາກ, ຍົກສູງຊີວິດການເປັນຢູ່ຂອງປະຊາຊົນ, ຮັບປະກັນຄວາມປອດໄພທາງສັງຄົມ ແລະ ປົກປັກຮັກສາສິ່ງແວດລ້ອມ.
ຄຽງຄູ່ກັບເສດຖະກິດ - ສັງຄົມຍັງມີຈຸດໝາຍຍົກສູງປະສິດທິຜົນວຽກງານການພົວພັນຕ່າງປະເທດ ແລະ ເຊື່ອມໂຍງເຂົ້າກັບສາກົນ; ເພີ່ມທະວີການປ້ອງກັນປະເທດ ປ້ອງກັນຄວາມສະຫງົບ ແລະ ຮັບປະກັນສະຖຽນລະພາບທາງການເມືອງ - ສັງຄົມ.
ຈຸດໝາຍສັງລວມຂອງປີ 2013 ເກືອບຄ້າຍຄືກັນກັບຈຸດໝາຍສັງລວມທີ່ວາງອອກມາໃຫ້ແກ່ປີ 2012. ແຕ່ຢູ່ເບື້ອງຫຼັງຂອງແຕ່ລະຈຸດໝາຍອັນລະອຽດ, ນັບທັງບັນດາລະດັບຄາດໝາຍຕົ້ນຕໍຂອງແຜນການ, ລ້ວນແຕ່ກວນລວມທັງຄວາມຮຽກຮ້ອງຕ້ອງການຕ້ອງບັນລຸລະດັບສູງກວ່າ, ເຮັດໄດ້ດີກວ່າ, ມີຄຸນນະພາບ ແລະ ປະສິດທິຜົນສູງກວ່າ. ຄວາມຮຽກຮ້ອງຕ້ອງການລວມທີ່ສຸດແມ່ນ ສ້າງຮາກຖານການພັດທະນາຢ່າງໜັກແໜ້ນກວ່າອີກ ໃຫ້ແກ່ຊູມປີຕໍ່ໆໄປ.
ປີ 2013, ຄຽງຂ້າງບັນດາວຽກງານໃຫຍ່ໆເຊັ່ນ ດັດແປງລັດຖະທຳມະນູນ ປີ 1992, ຍົກສູງຄວາມສາມາດ ແລະ ປະສິດທິຜົນຂອງການຄຸ້ມຄອງ ການກຳກັບບໍລິຫານວຽກງານຂອງກົງຈັກແຫ່ງລັດ, ສືບຕໍ່ນຳເອົາການປະຕິຮູບດ້ານການບໍລິຫານ, ປະຕິຮູບການຍຸດຕິທຳໃຫ້ເຂົ້າສູ່ລວງເລິກ, ປ້ອງກັນ ແລະ ຕ້ານການສໍ້ລາດບັງຫຼວງ ການຟຸມເຟືອຍ, ແມ່ນຕ້ອງຊຸກຍູ້ວຽກງານກໍ່ສ້າງ ດັດແປງພັກຢ່າງແຂງແຮງກວ່າອີກ.
ມະຕິກອງປະຊຸມສູນກາງພັກຄັ້ງທີ 4 ສະໄໝທີ XI ແລະ ບັນດາໜ້າທີ່, ວິທີແກ້ໄຂທີ່ໄດ້ວາງອອກມາໃນມະຕິດັ່ງກ່າວນີ້ ຕ້ອງໄດ້ຮັບການສືບຕໍ່ປະຕິບັດຢ່າງມີປະສິດທິຜົນ, ບໍ່ພຽງແຕ່ໃນປີ 2013 ເທົ່ານັ້ນ ຫາກໃນຊຸມປີຕໍ່ໄປອີກ. ນຳເອົາການຕຳນິຕິຊົມຕົນເອງ ແລະ ຕຳນິຕິຊົມ ເຂົ້າເປັນປົກກະຕິ ບໍ່ໄດ້ໝາຍຄວາມວ່າເປັນການລົດຜ່ອນລັກສະນະສຳຄັນຂອງມັນ, ຫາກແມ່ນການເຮັດໃຫ້ການຕຳນິຕິຊົມຕົນເອງ ແລະ ຕຳນິຕິຊົມ ກາຍເປັນອາວຸດທາງຈິດໃຈອັນແທ້ຈິງ ທີ່ປະຈຳການຢູ່ໃນການດຳເນີນຊີວິດພັກ. ການກໍ່ສ້າງຖັນແຖວພະນັກງານນຳພາ ຄຸ້ມຄອງຂັ້ນຕ່າງໆ, ເປັນຕົ້ນແມ່ນຂັ້ນສູນກາງ, ຕອບສະໜອງຄວາມຮຽກຮ້ອງຕ້ອງການຂອງພາລະກິດການຫັນເປັນອຸດສາຫະກຳ ທັນສະໄໝ ແລະ ເຊື່ອມໂຍງເຂົ້າກັບສາກົນນັ້ນ ມັນບໍ່ແມ່ນວຽກງານຂອງມື້ໜຶ່ງຍາມດຽວ. ສ້າງແຜນກຳນົດຖັນແຖວພະນັກງານຂັ້ນສູງຂຶ້ນມາໄດ້ມັນເປັນການຍາກ, ແຕ່ປະຕິບັດແຜນກຳນົດນັ້ນໃຫ້ໄດ້ດີແທ້ ພັດຍາກກວ່າອີກ. ກຳນົດຢ່າງຈະແຈ້ງອຳນາດຕັດສິນ ສິດຂອບເຂດ, ໜ້າທີ່ຮັບຜິດຊອບຂອງຜູ້ນຳໜ້າຄະນະພັກ, ອຳນາດການປົກຄອງ ໃນສາຍພົວພັນກັບລວມໝູ່ຄະນະພັກ, ອົງການກົມກອງ, ສືບຕໍ່ປ່ຽນແປງໃໝ່ແບບວິທີການນຳພາຂອງພັກ ເປັນວຽກງານທີ່ໄດ້ເຮັດ, ກຳລັງເຮັດ ແລະ ຍັງຕ້ອງສືບຕໍ່ເຮັດຕໍ່ໄປໃນຫຼາຍປີອີກ. ຊຸກຍູ້ການກໍ່ສ້າງ ແລະ ປັບປຸງດັດແປງພັກ, ຕາມຈິດໃຈມະຕິກອງປະຊຸມໃຫຍ່ຄັ້ງທີ XI, ຕ້ອງເຮັດໃຫ້ພັກບໍລິສຸດປອດໃສ ແລະ ໝັ້ນຄົງເຂັ້ມແຂງຢ່າງແທ້ຈິງ, ຍົກສູງຄວາມສາມາດນຳພາ ແລະ ກຳລັງສູ້ຮົບຂອງພັກຂຶ້ນ ເປັນພັກປະຕິວັດທີ່ແທ້ຈິງ, ຕິດພັນສະໜິດແໜ້ນກັບປະຊາຊົນ ແລະ ຮັບໃຊ້ປະຊາຊົນ.
ແນ່ນອນວ່າ ປີ 2013 ຈະເປັນປີແຫ່ງການສູ້ຊົນຢ່າງເດັດດ່ຽວໜຽວແໜ້ນ ເພື່ອການຜັນປ່ຽນຈະເລີນພັດທະນາ. ແຕ່ການຜັນປ່ຽນຈະມີຄວາມໝາຍຮອດລະດັບໃດນັ້ນ ສ່ວນສຳຄັນແມ່ນຂຶ້ນກັບເຈດຈຳນົງ, ຄວາມຕັດສິນໃຈ ແລະ ການກະທຳຂອງທົ່ວພັກ, ທົ່ວກອງທັບ, ທົ່ວປວງຊົນຫວຽດນາມ./.
ວາລະສານກອມມູນິດ


text:
ຮອງປະທານກູບາເຊື່ອໝັ້ນວ່າການພົວພັນກັບ ຫວຽດນາມ ຈະກ້າວຂຶ້ນຢ່າງໝັ້ນຄົງ
ທ່ານນາງ Gladys Bejerano Portela ແລະ
ທ່ານ ຫງວຽນຈູງແທ່ງເອກອັກຄະລັດຖະທູດ ຫວຽດນາມ
(ພາບ: TTXVN)
ກ່າວຄຳເຫັນທີ່ພິທີຍື່ນສານຕາຕັ້ງຂອງທ່ານ ຫງວຽນຈູງແທ່ງ, ເອກອັກຄະລັດຖະທູດວິສາມັນຜູ້ມີອຳນາດເຕັມ ຫວຽດນາມ ປະຈຳ ກູບາ, ວັນທີ 22/02, ທ່ານນາງຮອງປະທານສະພາແຫ່ງລັດ ກູບາ Gladys Bejerano Portela ສະແດງຄວາມເຊື່ອໝັ້ນວ່າການພົວພັນຮ່ວມມືລະຫວ່າງ 2 ປະເທດຈະສືບຕໍ່ກ້າວຂຶ້ນຢ່າງໝັ້ນຄົງບົນພື້ນຖານປະຫວັດສາດ ແລະ ມູນເຊື້ອທີ່ມີມາຢູ່ແລ້ວ. ທ່ານນາງຮອງປະທານສະພາແຫ່ງລັດ ກູບາ Gladys Bejerano Portela ເຊື່ອໝັ້ນວ່າ ດ້ວຍປະສົບການຂອງຕົນ ທ່ານເອກອັກຄະລັດຖະທູດ ຫງວຽນຈູງແທ່ງ ຈະເປັນຂົວເຊື່ອມຕໍ່, ປະກອບສ່ວນເຂົ້າໃນການເພີ່ມທະວີ, ປັບປຸງນ້ຳໃຈມິດຕະພາບ, ຄວາມສາມັກຄີລະຫວ່າງ 2 ປະເທດ.
ສ່ວນທ່ານເອກອັກຄະລັດຖະທູດ ຫງວຽນຈູງແທ່ງ ກໍ່ຂອບອົກຂອບໃຈ ແລະ ສະແດງຄວາມເຊື່ອໝັ້ນວ່າ ພັກ, ລັດ ກູບາ ຈະສ້າງເງື່ອນໄຂເພື່ອໃຫ້ທ່ານປະຕິບັດສຳເລັດໜ້າທີ່, ປະກອບສ່ວນນຳການພົວພັນ 2 ຝ່າຍຂຶ້ນສູ່ລະດັບສູງໃໝ່, ແທດຈິງ, ມີປະສິດທິຜົນ ເພື່ອເໝາະສົມກັບວິໄສທັດຂອງການນຳ, ຄວາມມຸ່ງປາດປາດຖະໜາຂອງປະຊາຊົນ ແລະ ຄວາມສາມາດບົ່ມຊ້ອນຂອງ 2 ປະເທດ. ທ່ານເອກອັກຄະລັດຖະທູດ ຫງວຽນຈູງແທ່ງ ຢືນຢັນວ່າ ນ້ຳໃຈ ແລະ ທິດນຳຂອງປະທານ ໂຮ່ຈີມິນ ແລະ ແນວຄວາມຄິດຂອງຜູ້ນຳປະຕິວັດ Fidel Castro ຍາມໃດກໍ່ແມ່ນປາພະຄານເຍືອງທາງ ເພື່ອໃຫ້ 2 ຝ່າຍພ້ອມກັນສືບທອດ, ເສີມຂະຫຍາຍມູນເຊື້ອການພົວພັນອັນດີງາມ ໂດຍຜ່ານການສຶກສາລຸ້ນໜຸ່ມຢູ່ແຕ່ລະປະເທດ.
(ແຫຼ່ງຄັດຈາກ VOV)


text:
ຫວຽດນາມ ຖືເປັນສຳຄັນການພົວພັນຮ່ວມມືດ້ານປ້ອງກັນຊາດກັບ ມຽນມາ
ຫວຽດນາມ ຖືການພົວພັນຮ່ວມມືດ້ານປ້ອງກັນຊາດກັບ ມຽນມາ ເປັນສຳຄັນ. ທ່ານພົນໂທ ຫງວຽນຈີ໋ວິ້ງ ໄດ້ຕີລາຄາສູງບັນດາການປະກອບສ່ວນຂອງພັນເອກ Aung Kyaw Oo...
ພັນເອກ Aung Kyaw Oo ແລະ ພົນໂທ ຫງວຽນຈີ໋ວິ້ງ
ຕອນບ່າຍວັນທີ 7 ພຶດສະພາ, ທີ່ສຳນັກງານກະຊວງປ້ອງກັນປະເທດ, ທ່ານ ພົນໂທ ຫງວຽນຈີ໋ວິ້ງ, ຮອງລັດຖະມົນຕີກະຊວງປ້ອງກັນປະເທດ ຫວຽດນາມ, ໄດ້ໃຫ້ການຕ້ອນຮັບພັນເອກ Aung Kyaw Oo, ທູດທະຫານ - ທະຫານເຮືອ - ທະຫານອາກາດ ມຽນມາ, ເຂົ້າຢ້ຽມອຳລາ ເນື່ອງໃນໂອກາດສິ້ນສຸດອາຍຸການປະຕິບັດງານ ແລະ ນາຍພົນ Aung Zeya ເຂົ້າຢ້ຽມຂ່ຳນັບເນື່ອງໃນໂອກາດມາຮັບໜ້າທີ່ເປັນທູດທະຫານ - ທະຫານເຮືອ - ທະຫານອາກາດ ມຽນມາ ຢູ່ ຫວຽດນາມ. ແລະ ເນັ້ນໜັກເຖິງການພົວພັນມິດຕະພາບທີ່ເປັນມູນເຊື້ອອັນດີງາມ ແລະ ທັງ ຂອງ 2 ປະເທດກໍ່ແມ່ນສະມາຊິກ ອາຊຽນ, ທ່ານພົນໂທ ຫງວຽນຈີ໋ວິ້ງ ຢັ້ງຢືນວ່າ: ຫວຽດນາມ ຖືການພົວພັນຮ່ວມມືດ້ານປ້ອງກັນຊາດກັບ ມຽນມາ ເປັນສຳຄັນ. ທ່ານພົນໂທ ຫງວຽນຈີ໋ວິ້ງ ໄດ້ຕີລາຄາສູງບັນດາການປະກອບສ່ວນຂອງພັນເອກ Aung Kyaw Oo ໃນອາຍຸການປະຕິບັດງານຂອງຕົນ ໄດ້ປະກອບສ່ວນຊຸກຍູ້ການພົວພັນດ້ານປ້ອງກັນຊາດ ຫວຽດນາມ - ມຽນມາ. ທ່ານຮອງລັດຖະມົນຕີກະຊວງປ້ອງກັນປະເທດ ກໍ່ຢັ້ງຢືນວ່າ, ກະຊວງປ້ອງກັນປະເທດ ຫວຽດນາມ ຍາມໃດກໍ່ຈະສ້າງເງື່ອນໄຂເພື່ອໃຫ້ນາຍພົນ Aung Zeya ປະຕິບັດໜ້າທີ່ວຽກງານຂອງຕົນເປັນຢ່າງດີ.
(ແຫຼ່ງຄັດຈາກ VOV)


text:
ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ແລະ
ທ່ານນາຍົກລັດຖະມົນຕີ ລາວ ທອງລຸນ ສີສຸລິດ
ຕອນເຊົ້າວັນທີ 08/02 ຢູ່ຮ່າໂນ້ຍ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ແລະ ທ່ານນາຍົກລັດຖະມົນຕີ ລາວ ທອງລຸນ ສີສຸລິດ ເປັນປະທານຮ່ວມກອງປະຊຸມຄັ້ງທີ 39 ຄະນະກຳມະການລະຫວ່າງລັດຖະບານກ່ຽວກັບການຮ່ວມມື 2 ຝ່າຍ ຫວຽດນາມ - ລາວ. ກອງປະຊຸມຄັ້ງນີ້ ແນໃສ່ຕີລາຄາສະພາບການປະຕິບັດຂໍ້ຕົກລົງກ່ຽວກັບແຜນການຮ່ວມມື ຫວຽດນາມ - ລາວ ປີ 2016; ແລກປ່ຽນ ແລະ ເຫັນດີເປັນເອກະພາບກ່ຽວກັບທິດທາງໜ້າທີ່ການຮ່ວມມືປີ 2017. ບົນພື້ນຖານນັ້ນ, 2 ຝ່າຍລົງນາມໃນບັນດາເອກະສານຮ່ວມມື 2 ປະເທດ. ກ່າວຄຳເຫັນໄຂກອງປະຊຸມ, ທ່ານນາຍົກລັດຖະມົນຕີ ຫງວຽນຊວນຟຸກ ຊີ້ແຈ້ງວ່າ: ນີ້ແມ່ນກອງປະຊຸມຄັ້ງທຳອິດ ໂດຍນາຍົກລັດຖະມົນຕີທັງ 2 ທ່ານເປັນປະທານຮ່ວມ, ຍົກລະດັບການພົວພັນຮ່ວມມື 2 ຝ່າຍໃນການຊີ້ນຳນຳພາບໍລິຫານ, ຜັນຂະຫຍາຍການປະຕິບັດບັນດາຂໍ້ຕົກລົງຮ່ວມມື 2 ປະເທດ. ພິເສດປີ 2017, 2 ປະເທດພວມມຸ່ງໄປເຖິງສະເຫຼີມສະຫຼອງ 55 ປີແຫ່ງວັນສ້າງຕັ້ງການພົວພັນທາງການທູດ ແລະ 40 ປີແຫ່ງວັນເຊັນສົນທິສັນຍາມິດຕະພາບ ແລະ ຮ່ວມມືລະຫວ່າງ ຫວຽດນາມ ແລະ ລາວ. ຕີລາຄາໄລຍະຜ່ານມາ, 2 ຝ່າຍໄດ້ບູລະນະຄະນະກຳມະການຮ່ວມມືແຕ່ລະປະເທດ ໂດຍລັດຖະມົນຕີກະຊວງແຜນການ ແລະ ລົງທຶນເປັນປະທານຄະນະກຳມະການ, ທ່ານນາຍົກລັດຖະມົນຕີ ເຊື່ອໝັ້ນວ່າ: ປະທານຄະນະກຳມະການ 2 ທ່ານຈະສືບຕໍ່ຊີ້ນຳນຳພາຜັນຂະຫຍາຍຢ່າງໄວ, ຮັບປະກັນຜົນສັກສິດຂອງບັນດາເນື້ອໃນການຮ່ວມມືລະຫວ່າງ 2 ຝ່າຍຢ່າງມີປະສິດທິຜົນ. ທ່ານນາຍົກລັດຖະມົນຕີ ຫງວຽນຊວນຟຸກ ສະເໜີວ່າ
“ຂ້າພະເຈົ້າສະເໜີຄະນະຜູ້ແທນ 2 ປະເທດເສີມຂະຫຍາຍພູມປັນຍາ, ຕີລາຄາລະອຽດ, ພາວະວິໄສໝາກຜົນແຫ່ງການຮ່ວມມືໃນໄລຍະຜ່ານມາ, ສະເໜີບັນດາມາດຕະການແກ້ໄຂທີ່ມີປະສິດທິຜົນ, ບັນດາຂໍ້ລິເລີ່ມທີ່ມີຄວາມໝາຍ, ນຳບັນດາຂໍ້ຕົກລົງຮ່ວມມືຂັ້ນສູງເຂົ້າບັນດາແຜນການຮ່ວມມືລະອຽດເປັນປະຈຳປີ, ຍົກສູງໝາກຜົນແຫ່ງການຮ່ວມມື ຫວຽດນາມ - ລາວ ໃນໄລຍະຈະມາເຖິງກ່ວາອີກ. ພວກເຮົາລ້ວນແຕ່ເຂົ້າໃຈໄດ້ວ່າ ສາຍພົວພັນທີ່ມີໜຶ່ງບໍ່ມີສອງໃນໂລກນີ້ ແມ່ນສາຍພົວພັນ ລາວ - ຫວຽດນາມ, ຫວຽດນາມ - ລາວ ແລະ ພວກເຮົາຮັກສານ້ຳໃຈອ້າຍນ້ອງທີ່ຍິ່ງໃຫຍ່ນັ້ນ ໃນບໍ່ວ່າການເຄື່ອນໄຫວໃດຂອງແຕ່ລະພັກ, ແຕ່ລະລັດຖະບານຕະຫລອດໄປ.
ສ່ວນທ່ານນາຍົກລັດຖະມົນຕີ ທອງລຸນ ສີສຸລິດ ກໍ່ສະແດງຄວາມເຊື່ອໝັ້ນວ່າ ກອງປະຊຸມຄັ້ງນີ້ ຈະປະສົບຜົນສຳເລັດຢ່າງຈົບງາມ. ທ່ານນາຍົກລັດຖະມົນຕີ ທອງລຸນ ສີສຸລິດ ກ່າວວ່າ:
“ຂ້າພະເຈົ້າອວຍພອນບັນດາຜົນງານພັດທະນາເສດຖະກິດ - ສັງຄົມຂອງ ຫວຽດນາມໃນທຸກຂົງເຂດເສດຖະກິດ, ປ້ອງກັນຊາດ, ປ້ອງກັນຄວາມສະຫງົບ, ພັດທະນາແຫຼ່ງຊັບພະຍາກອນມະນຸດ, ການທູດ. ສິ່ງນັ້ນ ເຮັດໃຫ້ທີ່ຕັ້ງຂອງ ຫວຽດນາມ ໄດ້ຮັບການຍົກສູງບົນເວທີປາໄສພາກພື້ນ ແລະ ສາກົນຢ່າງບໍ່ຢຸດຢັ້ງ. ມື້ນີ້ ພວກເຮົາພ້ອມກັນແລກປ່ຽນການຮ່ວມມື 2 ຝ່າຍ ລາວ ແລະ ຫວຽດນາມ. ນອກຈາກການຊ່ວຍເຫຼືອເຊິ່ງກັນ ແລະ ກັນ, 2 ຝ່າຍກໍ່ສະເໜີມາດຕະການຊຸກຍູ້ການລົງທຶນຂອງ ຫວຽດນາມ ເຂົ້າ ລາວ ແລະ ຂອງ ລາວ ເຂົ້າ ຫວຽດນາມ, ກ້າວເຂົ້າສູ່ໄລຍະໃໝ່ ເພື່ອແນໃສ່ນຳມາເຊິ່ງຜົນປະໂຫຍດລວມໃຫ້ 2 ປະເທດ. ພວກຂ້າພະເຈົ້າເຊື່ອໝັ້ນວ່າ ພາຍໃຕ້ການຊີ້ນຳນຳພາຂອງນາຍົກລັດຖະມົນຕີ 2 ທ່ານ, 2 ຝ່າຍຈະພ້ອມກັນແລກປ່ຽນຢ່າງກົງໄປກົງມາ, ເປີດອົກເປີດໃຈ ແລະ ກອງປະຊຸມຈະປະສົບຜົນສຳເລັດຢ່າງຈົບງາມ.”
ທ່ານນາຍົກລັດຖະມົນຕີ ທອງລຸນ ສີສຸລິດ ກໍ່ຕີລາຄາສູງບັນດາແຜນການຮ່ວມມື ແລະ ຊ່ວຍເຫຼືອເຊິ່ງກັນ ແລະ ກັນລະຫວ່າງ ລາວ ແລະ ຫວຽດນາມ ໃນໄລຍະຜ່ານມາ, ບັນດາການເຄື່ອນໄຫວລົງທຶນຂອງ 2 ປະເທດ ນັບມື້ນັບເຂົ້າສູ່ລວງເລິກ ແລະ ແທດຈິງກ່ວາ.
(ແຫຼ່ງຄັດຈາກ VOV)


text:
ມຂ ຈັດສຳມະນາ ເພື່ອຊ່ວຍເຫຼືອນັກສຶກສາ ໄດ້ມີໂອກາດໄປຮຽນຕໍ່ທີ່ປະເທດອັງກິດ
ມະຫາວິທະຍາໄລສະຫວັນນະເຂດ ຫຼື ມຂ ຮ່ວມກັບສະຖານເອກອັກຄະຣາຊະທູດແຫ່ງປະເທດອັງກິດ ປະຈຳສປປ ລາວ ໄດ້ຈັດສຳມະນາເຜີຍແຜ່ການສຶກສາ ແລະ ການຮຽນຕໍ່ ເພື່ອຊ່ວຍເຫຼືອນັກສຶກສາ ມຂ ໄດ້ມີໂອກາດໄປສຶກສາຕໍ່ທີ່ປະເທດອັງກິດ ພ້ອມທັງມີການເປີດໂຕວາງສະແດງກ່ຽວກັບໂຮງຮຽນສອນພາສາອັງກິດ, ສູນໃຫ້ຄຳປຶກສາ ແລະ ຊ່ວຍເຫຼືອໃນການໄປຮຽນຕໍ່ທີ່ປະເທດອັງກິດ ແລະ ບັນດາປະເທດຕ່າງໆ ເມື່ອວັນທີ 30 ມັງກອນ ຜ່ານມາ ທີ່ມະຫາວິທະຍາໄລດັ່ງກ່າວ, ໂດຍການເປັນປະທານຮ່ວມຂອງ ທ່ານ ຮສ. ປອ ບຸນປົງ ແກ້ວໂຣດົມ ອະທິການບໍດີ ມະຫາວິທະຍາໄລສະຫວັນນະເຂດ ແລະ ທ່ານ ຮູວ ອີວານ ເອກອັກຄະຣາຊະທູດແຫ່ງປະເທດອັງກິດ ປະຈຳສປປ ລາວ, ມີ ທ່ານ ພູຂົງ ນາມມະຈັກ ຫົວໜ້າຫ້ອງວ່າການປົກຄອງແຂວງ ພ້ອມດ້ວຍຮອງຫົວໜ້າພະແນກສຶກສາທິການ ແລະ ກິລາແຂວງ, ຄູ-ອາຈານ ແລະ ນັກສຶກສາ ໃນມະຫາວິທະຍາໄລເຂົ້າຮ່ວມ.
ໂອກາດນີ້, ທ່ານ ຮູວ ອີວານ ກ່າວໃຫ້ຮູ້ວ່າ: ໂດຍປະຕິບັດຕາມການແລກປ່ຽນຄຳຄິດເຫັນທີ່ ທ່ານ ນາງ ແສງເດືອນຫຼ້າ ຈັນທະບູນ ລັດຖະມົນຕີ ກະຊວງສຶກສາທິການ ແລະ ກິລາ ໄດ້ເຂົ້າຮ່ວມປະຊຸມທີ່ປະເທດອັງກິດ ເຊິ່ງໄດ້ເນັ້ນເລື່ອງການເພີ່ມທະວີການຮ່ວມມືທາງການສຶກສາລະຫວ່າງ 2 ປະເທດໃຫ້ ແໜ້ນແຟ້ນຍິ່ງຂຶ້ນ. ສະນັ້ນ, ເປົ້າໝາຍທີ່ທາງຄະນະທີມງານ ແມ່ນເພື່ອຈັດສຳມະນາ ເພື່ອສ້າງສາຍພົວພັນກັບມະຫາວິທະຍາໄລຕ່າງໆໃນທົ່ວປະເທດລາວ ໃນການຮ່ວມມືດ້ານການສຶກສາກັບມະຫາວິທະຍາໄລຊື່ດັງໃນປະເທດອັງກິດ, ການຮຽນຮູ້ພາສາອັງກິດ ແລະ ການເຊື່ອມໂຍງກັບຂະແໜງການສຶກສາຊັ້ນສູງຂອງລາວ ແລະ ອັງກິດ. ເຊິ່ງມັນເປັນວິໄສທັດອັນໜຶ່ງເພື່ອເຮັດໃຫ້ອັງກິດເປັນຄູ່ຮ່ວມງານທາງເລືອກສຳລັບລະບົບການສຶກສາຂອງລາວ. ນອກຈາກນັ້ນ, ຍັງເປັນການໂຄສະນາຄຸນະພາບການການຮຽນລະດັບໂລກຂອງການສຶກສາ ແລະ ໂອກາດສຳລັບການຄົ້ນຄວ້າ. ອັງກິດ ແມ່ນບ່ອນທີ 2 ຂອງມະຫາວິທະຍາໄລຊັ້ນສູງ ທີ່ມີຫຼາຍກວ່າເມືອງອື່ນໆໃນໂລກ ແລະ ຈັດເປັນອັນດັບ 2 ຂອງໂລກ ໃນການສ້າງບຸຄະລາກອນທີ່ມີຄຸນະພາບ, ສະຖານທູດອັງກິດ ໄດ້ເພີ່ມຈຳນວນທຶກນການສຶກສາ ສຳລັບສປປ ລາວ ໄດ້ມີໂອກາດໄປຮຽນຕໍ່ທີ່ປະເທດອັງກິດຫຼາຍຂຶ້ນ.
ຈາກນັ້ນ, ທ່ານເອກອັກຄະຣາຊະທູດອັງກິດ ປະຈຳລາວ ແລະ ທ່ານອະທິການບໍດີ ມຂ ພ້ອມດ້ວຍແຂກທີ່ເຂົ້າຮ່ວມ ໄດ້ຢ້ຽມຢາມບັນດາສູນຕ່າງໆທີ່ມາເປີດວາງສະແດງໃຫ້ຂໍ້ມູນ ເພື່ອສ້າງປະກາຍຝັນຂອງນັກສຶກສາ ແລະ ຄູ-ອາຈານ ໂດຍມີສະຖາບັນສອນພາສາອັງກິດ ໂກນອິງລິດ ທີ່ມາໃຫ້ຄວາມຮູ້ ແລະລາຍລະອຽດ ກ່ຽວກັບມາດຖານຂອງພາສາອັງກິດ ທີ່ຈະຮຽນຢູ່ຕ່າງປະເທດ. ພ້ອມດຽວກັນນັ້ນ, ກໍ່ຍັງມີບໍລິສັດປະກັນໄພພຣູເດັນໂຊ ເພື່ອຊ່ວຍຄອບຄົວ ໃນການວາງແຜນການເງິນການໄປຮຽນຕໍ່ຕ່າງປະເທດ, ສູນໃຫ້ຄຳປຶກສາກ່ຽວກັບຂັ້ນຕອນ ແລະ ວິທີການຕ່າງໆໃນການໄປຮຽນຕໍ່ຢູ່ຕ່າງປະເທດ.
ໂດຍ: ພູວອນ ດຳລົງບຸນ


text:
ສະຫາຍ ເລຂາທິການໃຫຍ່, ປະທານປະເທດແຫ່ງ ສປປ ລາວ ເລີ່ມຕົ້ນການຢ້ຽມຢາມສັນຖະວະໄມຕີ ຫວຽດນາມ ຢ່າງເປັນທາງການ
ຕອນເຊົ້າວັນທີ 19 ທັນວາ, ສະຫາຍ ບຸນຍັງ ວໍລະຈິດ ເລຂາທິການໃຫຍ່ ຄະນະບໍລິຫານງານ ສູນກາງພັກ ປະຊາຊົນປະຕິວັດ ລາວ, ປະທານປະເທດແຫ່ງ ສປປ ລາວ ເລີ່ມຕົ້ນການຢ້ຽມຢາມ ສັນຖະວະໄມຕີ ຫວຽດນາມ ຢ່າງເປັນທາງການ ແຕ່ວັນທີ 19-21 ທັນວາ 2017, ຕາມຄຳເຊື້ອເຊີນ ຂອງສະຫາຍ ຫງວຽນຝູ໋ຈ້ອງ ເລຂາທິການໃຫຍ່ ຄະນະບໍລິຫານງານສູນກາງພັກກອມມູນິດ ຫວຽດນາມ ແລະ ສະຫາຍ ເຈິ່ນດ້າຍກວາງ ປະທານປະເທດແຫ່ງ ສສ ຫວຽດນາມ.
ສະຫາຍ ບຸນຍັງ ວໍລະຈິດ ເລຂາທິການໃຫຍ່ຄະນະບໍລິຫານງານສູນກາງພັກ ປະຊາຊົນປະຕິວັດ ລາວ,
ປະທານປະເທດແຫ່ງ ສປປ ລາວ
ການຢ້ຽມຢາມມິດຕະພາບ ຫວຽດນາມ ຢ່າງເປັນທາງການຂອງສະຫາຍ ເລຂາທິການໃຫຍ່ ຄະນະບໍລິຫານງານສູນກາງພັກ ປະຊາຊົນປະຕິວັດ ລາວ, ປະທານປະເທດແຫ່ງ ສປປ ລາວ ແມ່ນເພື່ອແນໃສ່ເພີ່ມທະວີຄວາມສະໜິດຕິດພັນ, ຄວາມໄວ້ເນື້ອເຊື່ອໃຈດ້ານການເມືອງ ລະຫວ່າງການນຳຂັ້ນສູງຂອງສອງພັກ, ສອງລັດ.
ກ່ຽວກັບຝ່າຍ ຫວຽດນາມ, ສືບຕໍ່ຢືນຢັນຄວາມສາມັກຄີສະໜິດຕິດພັນ, ຄວາມໄວ້ເນື້ອເຊື່ອໃຈ, ຄວາມຊື່ສັດບໍລິສຸດ, ຄວາມໂປ່ງໃສຢ່າງສະເໝີຕົ້ນສະເໝີປາຍຂອງພັກ, ລັດ ແລະ ປະຊາຊົນ ຫວຽດນາມ ຕໍ່ກັບພັກ, ລັດ ແລະ ປະຊາຊົນ ລາວ; ຢັ້ງຢືນການສະໜັບສະໜູນຢ່າງເຂັ້ມແຂງ, ຮອບດ້ານຂອງ ຫວຽດນາມ ສຳລັບພາລະກິດການປ່ຽນແປງໃໝ່, ການປົກປັກຮັກສາ ແລະ ການສ້າງສາປະເທດຊາດ ລາວ, ປະກອບສ່ວນໜູນຊ່ວຍ ລາວ ປະຕິບັດມະຕິກອງປະຊູມໃຫຍ່ຄັ້ງທີ X ຂອງພັກ ແລະ ແຜນການພັດທະນາ ເສດຖະກິດ-ສັງຄົມ 5 ປີ ຄັ້ງທີ VIII ຢ່າງມີໄຊ.
ປະຕິບັດ: VNA/VNP


text:
ເຊື່ອມຕໍ່ເວັບໄຊ
ສະຖິຕິ ຜູ້ເຂົ້າຊົມເວັບໄຊ
PrevNext
ໜ່ວຍພັກ ຂະແໜງ ສັງລວມພັກ+ຂະແໜງເລຂາ ແລະ ກວດກາປະເມີນຜົນ ຕີລາຄາການນຳພາ 3 ປີ...
ໜ່ວຍພັກ ຂະແໜງ ສັງລວມພັກ+ຂະແໜງເລຂາ ແລະ ກວດກາ ປະເມີນຜົນ ຕີລາຄາ ການນຳພາ 3 ປີ: ກອງປະຊຸມ ສະຫຼຸບ ຕີລາຄາ ການຜັນ ຂະຫຍາຍ ມະຕິ ກອງປະຊຸມໃຫຍ່ ຄັ້ງທີ I ຂອງໜ່ວຍພັກ ຂະແໜງ ຄົ້ນຄ້ວາ ສັງລວມພັກ + ເລຂານຸການ + ກວດກາ ປະເມີນຜົນ ທີ່ຂື້ນກັບ ຮາກຖານພັກ ຫ້ອງວ່າ ການແຂວງ ໄດ້ດຳເນີນ ຢ່າງເປັນທາງການ ໃນຕອນບ່າຍ ວັນທີ 4 ມັງກອນ 2018 ທີ່ຫ້ອງປະຊຸມ ຊັ້ນ 5 ສຳນັກງານ ອົງການ ປົກຄອງແຂວງ ໂດຍການ ເປັນປະທານ ຂອງ ສະຫາຍ ໂດແສງດາ...
ຮາກຖານຫ້ອງວ່າການແຂວງ ໄດ້ຈັດພິທີມອບບັດແດງ ໃຫ້ສະມະຊິກພັກຊຸດທີ III
ຮາກຖານ ຫ້ອງວ່າການແຂວງ ໄດ້ຈັດພິທີ ມອບບັດແດງ ໃຫ້ສະມະຊິກພັກ ຊຸດທີ III. ພິທີດັ່ງກ່າວ ໄດ້ຈັດຂື້ນ ໃນຕອນເຊົ້າ ວັນທີ 7 ພະຈິກ 2017 ທີ່ຫ້ອງປະຊຸມ ຊັ້ນ 5 ສຳນັກງານ ອົງການ ປົກຄອງແຂວງ ໂດຍການ ເປັນປະທານ ຂອງສະຫາຍ ທະນູໄຊ ບັນຊາລິດ ກຳມະການພັກແຂວງ, ເລຂາຄະນະພັກ ຮາກຖານ, ຫົວໜ້າຫ້ອງ ວ່າການແຂວງ ເຂົ້າຮ່ວມມີ ຄະນະພັກ ຮາກຖານ, ບັນດາ ໜ່ວຍພັກ ທີ່ຂື້ນກັບ, ສຳມະຊິກພັກ ສົມບູນ ແລະ ສຳຮອງ ພ້ອມດ້ວຍ ແຂກຖືກເຊີນ ເຂົ້າຮ່ວມ. ໃນພິທີ ສະຫາຍ ທ່ານ ດຣ ບຸນເປັນ ສັງສົມສັກ ຮອງເລຂາ...
ຫ້ອງວ່າການແຂວງ ຍົກລະດັບ ຄຸນະພາບ ວຽກງານ ຄົ້ນຄ້ວາ-ສັງລວມ
ຫ້ອງວ່າການແຂວງ ຍົກລະດັບ ຄຸນະພາບວຽກງານ ຄົ້ນຄ້ວາ-ສັງລວມ: ເພື່ອຍົກສູງ ບົດບາດຂອງ ຫ້ອງວ່າການແຂວງ ແລະ ຫ້ອງວ່າການເມືອງ ໃນຖານະ ທີ່ເປັນເສນາທິການ ໃຫ້ແກ່ການນຳ ຂັ້ນທ້ອງຖິ່ນ ດັ່ງນັ້ນ: ໃນຕອນເຊົ້າ ວັນທີ 26 ກັນຍາ 2017 ຫ້ອງວ່າການ ແຂວງອັດຕະປື ໄດ້ຈັດ ຊຸດຝືກອົບຮົມ ຍົກລະດັບ ຄຸນນະພາບ ວຽກງານ ຄົ້ນຄວ້າ-ສັງລວມ ຂື້ນທີ່ຫ້ອງປະຊຸມ ຊັ້ນ 5 ສຳນັກງານ ອົງການ ປົກຄອງແຂວງ ໂດຍການ ເປັນປະທານ ຂອງ ທ່ານ ດຣ ບຸນເປັນ ສັງສົມສັກ, ຄະນະພັກຮາກຖານ, ຮອງຫົວໜ້າ ຫ້ອງວ່າການແຂວງ, ມີທ່ານ ປອ ບຸນຮັບ ສີຫາປັນຍາ ຄະນະພັກ ຫ້ອງວ່າການ ສູນກາງພັກ,...
ສາມອົງການຈັດຕັ້ງ ມະຫາຊົນ ສ້າງຂະບວນການ ປະຈໍາເດືອນ 9/2017
ໂດຍປະຕິບັດ ຕາມທິດຊີ້ນໍາ ຂອງຄະນະພັກ ຮາກຖານ, ຄະນະຫ້ອງວ່າການແຂວງ ກໍ່ຄືຄວາມ ເປັນເອກະພາບ ຂອງຄະນະນໍາ ສາມອົງການ ຈັດຕັ້ງມະຫາຊົນ, ສະນັ້ນ ໃນເວລາ 6:00 ໂມງ ຫາ 8:00 ໂມງ ຂອງ ວັນທີ 22 ກັນຍາ 2017 ໄດ້ມີຂະບວນ ການຂອງ 3 ອົງການ ຈັດຕັ້ງມະຫາຊົນ ( ຊາວໜຸ່ມ ຮາກຖານ, ແມ່ຍິງ ຮາກຖານ ແລະ ກຳມະບານ ຮາກຖານ ) ຂອງຫ້ອງວ່າການແຂວງ ຮ່ວມກັນສ້າງ ຂະບວນການ ອອກແຮງງານລວມ ທີ່ເຮືອນພັກ ປະຈຳຕ່ຳແໜ່ງ ເລຂາພັກແຂວງ-ເຈົ້າແຂວງ ເພື່ອເຮັດໃຫ້ ສະຖານທີ່ດັ່ງກ່າວ ມີຄວາມສະອາດ, ສວຍງາມ ຕະຫລອດເວລາ. ເນື່ອງຈາກວ່າ ທ່ານ ເຈົ້າແຂວງອັດຕະປື...
ຫ້ອງວ່າການແຂວງ ເຊື່ອມຊືມ ເອກະສານ ປ້ອງກັນພັກ-ພະນັກງານ ໄລະຍະໃໝ່
ຫ້ອງວ່າການແຂວງ ເຊື່ອມຊືມ ເອກະສານ ປ້ອງກັນພັກ - ພະນັກງານ ໄລະຍະໃໝ່: ເພື່ອເຮັດໃຫ້ ຄະນະພັກ ຮາກຖານ, ຄະນະໜ່ວຍພັກ ແລະ ບັນດາ ສະມາຊິກພັກ ອ້ອມຂ້າງ ຫ້ອງວ່າ ການແຂວງ ມີຄວາມຮັບຮູ້ເຂົ້າໃຈ ເປັນເອກະພາບ ໃນການຈັດຕັ້ງ ຜັນຂະຫຍາຍ ວຽກງານປ້ອງກັນພັກ - ພະນັກງານ ໃຫ້ເລິກເຊິ່ງ ແລະ ກ້ວາງຂວາງ ດັ່ງນັ້ນ: ໃນຕອນເຊົ້າ ວັນທີ 31 ສິງຫາ 2017 ຄະນະພັກ ຮາກຖານ ຫ້ອງວ່າການແຂວງ ໄດ້ຈັດຕັ້ງ ເຊື່ອມຊືມເອກະສານ ວຽກງານ ປ້ອງກັນພັກ - ພະນັງານ ໃນໄລຍະໃໝ ພິທີດັ່ງກ່າວ ໄດ້ຈັດຂື້ນ ທີ່ຫ້ອງປະຊຸມຊັ້ນ 5 ສຳນັກງານ ອົງການ ປົກຄອງແຂວງ...
ຮາກຖານພັກ ຫ້ອງວ່າການ ຮັບສຳມະຊິກພັກໃໝ່
ໃນວັນທີ 25 ສິງຫາ 2017 ໜ່ວຍພັກ ຂະແໜງບໍລິຫານ ແລະ ຂະແໜງ ສັງລວມລັດ+ ຂະແໜງ ສັງລວມພັກ, ຂະແໜງເລຂາ ແລະ ຂະແຫນງປະເມີນຜົນ ທີ່ຂື້ນກັບ ຄະນະພັກຮາກຖານ ຫ້ອງວ່າການ ໄດ້ຈັດພິທີ ເລື່ອນສະມາຊິກພັກ ສຳຮອງ ຂື້ນເປັນສົມບູນ ແລະ ຮັບເອົາມະຫາຊົນກ້າວໜ້າ ເຂົ້າເປັນສະມາຊິກ ພັກສຳຮອງ ພິທີດັ່ງກ່າວ ໄດ້ຈັດຂື້ ທີ່ຫ້ອງປະຊຸມ ຊັ້ນ 5 ສຳນັກງານ ອົງການປົກຄອງແຂວງ ພາຍໃຕ້ການ ເປັນປະທານ ຂອງສະຫາຍ ທະນູໄຊ ບັນຊາລິດ ກຳມະການພັກແຂວງ ເລຂາຄະນະພັກ ຮາກຖານ ຫົວໜ້າ ຫ້ອງວ່າການ, ມີແຂກຖືກເຊີນ ຈາກຄະນະ ຈັດຕັ້ງແຂວງ, ໂຄສະນາອົບຮົມ ແລະ ບັນດາສະຫາຍ ສຳມາຊິກພັກ ສົມບູນ...
ຫ້ອງວ່າການແຂວງ ສຳເລັດບັ້ນດຳເນີນ ຊີວິດການເມືອງ ປັບປຸງປົວແປງ ພາຍໃນພັກ
ຫ້ອງວ່າການແຂວງ ສຳເລັດບັ້ນດຳເນີນ ຊີວິດການເມືອງ ປັບປຸງປົວແປງ ພາຍໃນພັກ: ໃນທ້າຍອາທິດ ແລ້ວນີ້ ຄະນະພັກຮາກຖານ ຫ້ອງວ່າການ ປົກຄອງແຂວງ ໄດ້ສຳເລັດ ບັ້ນດຳເນີນຊີວິດ ການເມືອງ ປັບປຸງ ປົວແປງພັກ, ພາຍຫຼັງດຳເນີນ ມາເປັນເວລາ 4 ວັນ ຄືລະຫວ່າງ ວັນທີ 31/7/ - 3/8 / 2017 ທີ່ຫ້ອງປະຊຸມຊັ້ນ 5 ສຳນັກງານ ອົງການ ປົກຄອງແຂວງ ໂດຍການ ເປັນປະທານ ແລະ ຊີ້ນຳໂດຍ ສະຫາຍ ປອ.ນາມ ວິຍາເກດ ກຳມະການສູນກາງພັກ, ເລຂາພັກແຂວງ, ເຈົ້າແຂວງອັດຕະປື, ມີສະຫາຍ ທະນູໄຊ ບັນຊາລິດ ກຳມະການພັກແຂວງ ເລຂາຄະນະ ພັກຮາກຖານ ຫົວໜ້າ ຫ້ອງວ່າການແຂວງ, ມີຄະນະພັກຮາກຖານ,...
ປະກາດໜ່ວຍພັກ ຂະແໜງເລຂານຸການ, ສັງລວມພັກ, ກວດກາປະເມີນຜົນ ຫ້ອງວ່າການແຂວງ ເປັນໜ່ວຍພັກແຂງ
ປະກາດໜ່ວຍພັກ ຂະແໜງເລຂານຸການ, ສັງລວມພັກ, ກວດກາປະເມີນຜົນ ຫ້ອງວ່າການແຂວງ ເປັນໜ່ວຍພັກແຂງ ພິທີປະກາດ ໜ່ວຍພັກ ຂະແໜງ ເລຂານຸການ + ຂະແໜງ ພັກ+ກວດກາ ແລະ ປະເມີນຜົນ ໄດ້ຈັດຂື້ນ ຢ່າງສົມກຽດ ທີ່ຫ້ອງປະຊຸມຊັ້ນ 5 ສຳນັກງານ ອົງການ ປົກຄອງແຂວງ ໃນຕອນບ່າຍ ວັນທີ 28 ມີນາ 2017 ໂດຍການໃຫ້ກຽດ ເຂົ້າຮ່ວມ ເປັນປະທານ ຂອງສະຫາຍ ປອ ນາມ ວິຍາເກດ ກຳມະການສູນກາງພັກ, ເລຂາພັກແຂວງ, ເຈົ້າແຂວງອັດຕະປື, ມີສະຫາຍ ທະນູໄຊ ບັນຊາລິດ ກຳມະການພັກແຂວງ, ເລຂາຄະນະພັກ ຮາກຖານ ຫົວໜ້າ ຫ້ອງວ່າການແຂວງ ພ້ອມດ້ວຍແຂກຖືກເຊີນ ຈາກໂຄສະນາອົບຮົມ, ຈັດຕັ້ງ, ກວດກາ, ບັນດາໜ່ວຍພັກ...
ໜ່ວຍພັກຫ້ອງວ່າການ ຮັບມະຫາຊົນກ້າວໜ້າ ເຂົ້າພັກສຳຮອງ
ໜ່ວຍພັກ ຫ້ອງວ່າການ ຮັບມະຫາຊົນກ້າວ ໜ້າເຂົ້າພັກສຳຮອງ: ໜ່ວຍພັກຂະແໜງ ສັງລວມພັກ + ຂະແໜງ ເລຂານຸການ+ຂະແໜງ ກວດກາ ແລະ ປະເມີນຜົນ ໄດ້ຈັດພິທີ ຮັບເອົາມະຫາຊົນ ກ້າວໜ້າ ເຂົ້າພັກສຳຮອງ ພິທີດັ່ງກ່າວ ໄດ້ຈັດຂື້ນ ທີ່ຫ້ອງປະຊຸມຊັ້ນ 5 ສຳນັກງານ ປົກຄອງແຂວງ ໃນຕອນບ່າຍ ວັນທີ 23 ມີນາ 2017 ໃຫ້ກຽດເຂົ້າຮ່ວມ ເປັນປະທານ ໃນພິທີດັ່ງກ່າວ ໂດຍແມ່ນ ສະຫາຍ ທະນູໄຊ ບັນຊາລິດ ກຳມະການພັກແຂວງ ເລຂາ ຄະນະພັກຮາກຖານ, ຫົວໜ້າ ຫ້ອງວ່າການແຂວງ, ເຂົ້າຮ່ວມ ມີບັນດາໜ່ວຍພັກ ທີ່ຂຶ້ນກັບ ຮາກຖານພັກ ຫ້ອງວ່າການ, ແຂກຖືກເຊີນ ພ້ອມດ້ວຍ ສຳມະຊິກ ພັກສົມບູນ ແລະ ສຳຮອງ...
ຫ້ອງວ່າການແຂວງເຊື່ອມຊືມວັນສ້າງຕັ້ງພັກ
ຫ້ອງວ່າການແຂວງ ເຊື່ອມຊືມວັນສ້າງ ຕັ້ງພັກ: ຕອນເຊົ້າ ວັນທີ 23 ມີນາ 2017 ຫ້ອງວ່າການແຂວງ ໄດ້ຈັດພິທີ ປະທັກກະຖາ ເລົ່າຄືນມູນເຊື້ອ ວັນສ້າງຕັ້ງພັກ ປະຊາຊົນ ປະຕິວັດລາວ ຄົບຮອບ 62 ປີ (ວັນທີ 22/03/1955 - ວັນທີ 22/03/2017), ພິທີ ດັ່ງກ່າວ ໄດ້ຈັດຂື້ນ ທີ່ຫ້ອງປະຊຸມຊັ້ນ 5 ສຳນັກງານ ອົງການ ປົກຄອງແຂວງ ໂດຍມີ ຄະນະນຳ ຫ້ອງວ່າການ, ຫົວໜ້າຂະແໜງ ຕະຫຼອດຮອດ ພະນັກງານ, ວິຊາການເຂົ້າຮ່ວມ; ທ່ານ ທະນູໄຊ ບັນຊາລິດ ກຳມະການພັກແຂວງ ຫົວໜ້າ ຫ້ອງວ່າການແຂວງ ໄດ້ໃຫ້ກຽດ ຂື້ນປະທັກກະຖາ ໂດຍໄດ້ ຍົກໃຫ້ເຫັນ ມູນເຊື້ອທາດແທ້ ແລະ...
ຫ້ອງວ່າການແຂວງ ມອບໃບຍ້ອງຍໍ ບຸກຄົນດີເດັ່ນ ສົກປີ 2015-2016
ຫ້ອງວ່າການແຂວງ ມອບໃບຍ້ອງຍໍ ບຸກຄົນດີເດັ່ນ ສົກປີ 2015-2016: ພິທີມອບໃບຍ້ອງຍໍ ໃຫ້ພະນັກງານ, ລັດຖະກອນ ຫ້ອງວ່າການແຂວງ ທີ່ມີຜົນງານ ດີເດັ່ນ ປະຈຳປີ 2015-2016 ໄດ້ຈັດຂື້ນ ຢ່າງສົມກຽດ ທີ່ຫ້ອງປະຊຸມຊັ້ນ 5 ສຳນັກງານ ອົງການປົກຄອງແຂວງ ໃນຕອນເຊົ້າ ວັນທີ 23 ມີນາ 2017 ໂດຍການໃຫ້ກຽດ ເຂົ້າຮ່ວມຂອງ ທ່ານ ສຸກສະໄໝ ຈັນທະມາດ ຮອງເຈົ້າແຂວງ, ຜູ້ປະຈຳການເຈົ້າແຂວງ, ມີທ່ານ ອຸ່ນຫຼ້າ ໄຊຍະສິດ ຮອງເຈົ້າແຂວງ ພ້ອມດ້ວຍ ຄະນະນຳຫ້ອງວ່າການ ແລະ ພະນັກງານ, ລັດຖະກອນ ເຂົ້າຮ່ວມ ຢ່າງພ້ອມພຽງ. ໃນພິທີ ທ່ານ ທະນູໄຊ ບັນຊາລິດ ກຳມະການພັກແຂວງ ຫົວໜ້າຫ້ອງວ່າການແຂວງ ໄດ້ຂື້ນຜ່ານຂໍ້ຕົກລົງ ຂອງທ່ານເຈົ້າແຂວງ...
ຫ້ອງວ່າການແຂວງຕີລາຄາວຽກງານປະຈຳປີ 2016
ຫ້ອງວ່າການແຂວງ ຕີລາຄາວຽກງານ ປະຈຳປີ 2016: ກອງປະຊຸມ ສະຫຼຸບປະຈໍາປີ ຂອງຄະນະ ພັກຮາກຖານ ແລະ ວຽກງານ ຫ້ອງວ່າການແຂວງ ໄດ້ດໍາເນີນ ໃນມື້ ວັນທີ 8 ກຸມພາ 2017 ທີ່ຫ້ອງ ປະຊຸມຊັ້ນ 5 ສຳນັກງານ ອົງການປົກ ຄອງແຂວງ ໂດຍການ ເປັນປະທານ ຂອງທ່ານ ທະນູໄຊ ບັນຊາລິດ ກຳມະການ ພັກແຂວງ, ເລຂາຄະນະ ພັກຮາກຖານ, ຫົວໜ້າ ຫ້ອງວ່າການແຂວງ, ເຂົ້າຮ່ວມມີ ບັນດາຄະນະນຳ ຂອງແຂວງ, ຄະນະພັກຮາກຖານ, ຄະນະຫ້ອງວ່າການ, ບັນດາຫ້ອງການ ທີ່ຂື້ນກັບ ພ້ອມດ້ວຍ ພະນັກງານ, ລັດຖະກອນ ເຂົ້າຮ່ວມ ຢ່າງພ້ອມພຽງ; ໃນພິທີ ທ່ານ ຄໍາມ່ວນ ຄູນມາລາ...
ຫ້ອງວ່າການແຂວງມອບເຂົ້າສານໜຽວ ອວຍພອນປີໃໝ່ຊາວຫວຽດນາມ
ຫ້ອງວ່າການແຂວງ ມອບເຂົ້າສານໜຽວ ອວຍພອນປີໃໝ່ ຊາວ ຫວຽດນາມ: ຕອນແລງ ວັນທີ 16 ມັງກອນ 2017 ທີ່ຫ້ອງວ່າການແຂວງ ໄດ້ມີພິທີ ມອບເຂົ້າ ສານໜຽວ ຈຳນວນ 600 ກິໂລ ໃຫ້ 4 ບໍລິສັດ ທີ່ດຳເນີນທຸລະກິດ ຢູ່ແຂວງອັດຕະປື ຄື: ບໍລິສັດໂກເອໂກ ສສ ຫວຽດນາມ, ບໍລິສັດ ຫີນປະເສີດ ລາວ-ຈີນ, ບໍລິສັດ ຮວາງແອ໋ງ ອັດຕະປື ແລະ ບໍລິສັດ TTC ໂຮງງານ ນໍ້າຕານ, ໃຫ້ກຽດກ່າວມອບ ໂດຍແມ່ນ ທ່ານ ສຸລິສັກ ເດດພະຈັນ ຮອງຫົວໜ້າ ຫ້ອງວ່າການ, ຕາງໜ້າ ການນຳແຂວງ, ກ່າວຮັບ ໂດຍແມ່ນ ຜູ້ຕາງໜ້າ 4...
ໜ່ວຍພັກຫ້ອງວ່າການ ຮັບມະຫາຊົນກ້າວໜ້າເຂົ້າພັກສຳຮອງ
ໜ່ວຍພັກ ຫ້ອງວ່າການ ຮັບມະຫາຊົນ ກ້າວໜ້າ ເຂົ້າພັກສຳຮອງ: ໃນວັນທີ 30 ທັນວາ 2016, ໜ່ວຍພັກ ຂະແໜງ ສັງລວມພັກ+ຂະແໜງ ເລຂານຸການ+ຂະແໜງ ກວດກາ ແລະ ປະເມີນຜົນ ໄດ້ຈັດພິທີ ຮັບເອົາມະຫາຊົນ ກ້າວໜ້າເຂົ້າພັກ ສຳຮອງ, ພິທີດັ່ງກ່າວ ໄດ້ຈັດຂື້ນ ທີ່ຫ້ອງປະຊຸມຊັ້ນ 5 ສຳນັກງານປົກຄອງແຂວງ ໃຫ້ກຽດ ເຂົ້າຮ່ວມ ເປັນປະທານ ໃນພິທີ ດັ່ງກ່າວ ໂດຍແມ່ນ ສະຫາຍ ທະນູໄຊ ບັນຊາລິດ ກຳມະການພັກແຂວງ ເລຂາ ຄະນະພັກ ຮາກຖານ ຫົວໜ້າ ຫ້ອງວ່າການແຂວງ ເຂົ້າຮ່ວມ ມີບັນດາໜ່ວຍພັກ ທີ່ຂື້ນກັບ ຮາກຖານພັກ ຫ້ອງວ່າການ, ແຂກຖືກເຊີນ ພ້ອມດ້ວຍ ສຳມະຊິກພັກ ສົມບູນ ແລະ...
ຫ້ອງວ່າການ 8 ແຂວງ ພາກກາງ ແລະ ພາກໄຕ້ ຍົກລະດັບ ການຄຸ້ມ...
ຫ້ອງວ່າການ 8 ແຂວງພາກກາງ ແລະ ພາກໄຕ້ ຍົກລະດັບ ການຄຸ້ມຄອງ ເນື້ອງໃນເວັບໄຊ: ກອງປະຊຸມ ຝຶກອົບຮົມ ກ່ຽວກັບ ການຄຸ້ມຄອງ ເນື້ອໃນເວັບໄຊ ແລະ ການໂຄສະນາ ການຄຸ້ມຄອງ ຊັບພະຍາກອນ ທຳມະຊາດ ຈັດໂດຍ ຫ້ອງວ່າການ ສຳນັກງານ ນາຍົກລັດຖະມົນຕີ ໄດ້ດຳເນີນ ໃນລະຫວ່າງ ວັນທີ 19-26 ທັນວາ 2016 ທີ່ຫ້ອງວ່າການ ເມືອງຈຳພອນ ແຂວງ ສະຫວັນນະເຂດ ໂດຍໃຫ້ກຽດ ເຂົ້າຮ່ວມ ເປັນປະທານ ຂອງ ທ່ານ ປອ. ນ. ວຽງສະຫວັນ ດວງສະຫວັນ ຮອງຫົວໜ້າ ຫ້ອງວ່າການ ສຳນັກງານ ນາຍົກລັດຖະມົນຕີ ທັງເປັນຜູ້ຊີ້ນຳ ໂຄງການຜະລິດສື່ ເພື່ອສະໜອງ ແກ່ການນຳ ມີຄະນະຮັບຜິດຊອບ...
ໜ່ວຍແມ່ຍິງຫ້ອງວ່າການແຂວງ ໄດ້ຮັບໃບຍ້ອງຍໍນຳພາຂະບວນການ 3 ດີ
ໜ່ວຍແມ່ຍິງ ຫ້ອງວ່າການແຂວງ ໄດ້ຮັບໃບຍ້ອງຍໍ ນຳພາ ຂະບວນການ 3 ດີ: ພິທີມອບ ໃບຍ້ອງຍໍຄະນະ ໜ່ວຍພັກ ແລະ ບຸກຄົນ ໜ່ວຍແມ່ຍິງ ຫ້ອງວ່າການແຂວງ ແລະ ໜ່ວຍແມ່ຍິງ ອະນຸສອນສະຖານ, ກອງເລຂາ ຄວາມກ້າວໜ້າແມ່ຍິງ, ຫ້ອງການ ປັບປຸງທຸລະກິດ ໄດ້ຈັດຂື້ນ ໃນຕອນ ເຊົ້າວັນ ພະຫັດ ວັນທີ 24 ພະຈິກ 2016 ທີຫ້ອງປະຊຸມ ຊັ້ນ 5 ສຳນັກງານ ປົກຄອງແຂວງ ໂດຍການເປັນກຽດ ເຂົ້າຮ່ວມຂອງ ທ່ານ ນາງ ສຸກວິໄລ ວຽງໄຊ ຮອງປະທານ ສະຫະພັນແມ່ ຍິງແຂວງ, ທ່ານ ຄຳມ່ວນ ຄູນມາລາ ຄະນະພັກຮາກຖານ ຮອງຫົວໜ້າ ຫ້ອງວ່າການແຂວງ ພ້ອມດ້ວຍ...
ກຳມະບານຮາກຖານຫ້ອງວ່າການເປີດຂະບວນການ 5 ເປັນເຈົ້າ
ກຳມະບານ ຮາກຖານຫ້ອງວ່າການ ເປີດຂະບວນການ 5 ເປັນເຈົ້າ: ຕອນບ່າຍ ວັນທີ 31 ຕຸລາ 2016 ທີ່ຫ້ອງປະຊຸມຊັ້ນ 5 ສຳນັກງານ ປົກຄອງແຂວງ ໄດ້ມີພິທີ ເປີດຂະບວນການ ແຂ່ງຂັນ 5 ເປັນເຈົ້າ ຂອງກຳມະບານ ຮາກຖານຫ້ອງວ່າການ, ເຂົ້າຮ່ວມ ເປັນກຽດໃນພິທີ ດັ່ງກ່າວມີ ທ່ານ ພູສຽງ ເຫຼື່ອມມະໄລສີ ຮອງປະທານ ສະຫະພັນກຳມະບານແຂວງ, ທ່ານ ວົງໄຊ ມະນີວົງ ຄະນະພັກຮາກຖານ ຮອງຫົວ ໜ້າຫ້ອງວ່າການແຂວງ ຜູ້ຊີ້ນຳອົງການ ຈັດຕັ້ງມະຫາຊົນ ພ້ອມດ້ວຍ ຄະນະຮາກ ຖານກຳມະບານ ແລະ ສຳມະຊິກ ເຂົ້າຮ່ວມ ຢ່າງພ້ອມພຽງ. ໃນພິທີ ພາຍຫຼັງ ທີ່ຄະນະຈັດຕັ້ງ ຜ່ານຂໍ້ຕົກລົງ ຂອງປະທານ ສະຫະພັນ...
ຫ້ອງວ່າການ ແຂວງອັດຕະປືສະຫຼຸບ ວຽກງານປະຈຳປີ
ຫ້ອງວ່າການ ແຂວງອັດຕະປື ສະຫຼຸບວຽກງານປະຈຳປີ ໃນວັນທີ 5 ຕຸລາ 2016 ຜ່ານມາ ຫ້ອງວ່າການແຂວງອັດຕະປື ໄດ້ຈັດກອງປະຊຸມ ສະຫຼຸບວຽກງານປະຈຳ ສົກປີ 2015-2016 ໂດຍການເປັນ ປະທານຂອງ ທ່ານ ທະນູໄຊ ບັນຊາລິດ ກໍາມະການພັກແຂວງ ເລຂາຄະນະພັກຮາກຖານ, ຫົວໜ້າຫ້ອງວ່າການແຂວງ, ໃຫ້ກຽດເຂົ້າຮ່ວມ ມີ ທ່ານ ປອ ນາມ ວິຍະເກດ ກຳມະການສູນກາງພັກ ເລຂາພັກແຂວງ ເຈົ້າແຂວງ, ມີຮອງເຈົ້າແຂວງ, ຫົວໜ້າຫ້ອງການ ທີ່ສັງກັດ, ຫົວໜ້າ ຂະແໜງ-ຮອງຂະແໜງ ແລະ ພະນັກງານ-ລັດຖະກອນ ເຂົ້າຮ່ວມ ຢ່າງພ້ອມພຽງ. ໃນວາລະດຳເນີນ ກອງປະຊຸມ ທ່ານ ບຸນເປັນ ສັງສົມສັກ ຄະນະຫ້ອງວ່າການແຂວງ ໄດ້ເປັນກຽດຂຶ້ນ ຜ່ານບົດສະຫຼຸບຜົນງານການ ເຄື່ອນໄຫວໃນໜື່ງປີ ຜ່ານມາ ເຊິ່ງທ່ານ...
ມອບ-ຮັບ ຊົວຄາວ ໂຄງການ ກໍ່ສ້າງສຳນັກງານ ປົກຄອງແຂວງ ຕືກ 5...
ມອບ-ຮັບ ຊົວຄາວ ໂຄງການກໍ່ສ້າງ ສຳນັກງານ ປົກຄອງແຂວງ ຕືກ 5 ຊັ້ນ: ໃນຕອນບ່າຍ ວັນທີ 17 ສິງຫາ 2016 ທີ່ຫ້ອງປະຊຸມຊັ້ນ 5 ສຳນັກງານ ປົກຄອງແຂວງ ອັດຕະປື ໄດ້ມີພິທີ ເຊັນບົດບັນທືກ ມອບ-ຮັບ ຊົວຄາວ ໂຄງການ ກໍ່ສ້າງສຳນັກງານ ປົກຄອງແຂວງ ອັດຕະປື ໄລຍະທີ I ຕືກ 5 ຊັ້ນ ລະຫວ່າງ ທ່ານ ຫງຽນ ເຕິນ ວິ່ງ ອຳນວຍການ ບໍລິສັດ ກໍ່ສ້າງ ໂກເອໂກ ຮ່ວມມືທຸລະກິດ ລາວ-ຫວຽດ ແຫ່ງ ສສ ຫວຽດນາມ ຜູ້ຮັບເໝົາ ໂຄງການ ກັບ ທ່ານ ທະນູໄຊ...
ຮາກຖານພັກ ຫ້ອງວ່າການ ມອບບັດແດງ ໃຫ້ສຳມະຊິກພັກ
ຮາກຖານພັກ ຫ້ອງວ່າການແຂວງ ມອບບັດແດງ ໃຫ້ສຳມະຊິກພັກ: ໂດຍປະຕິບັດ ຕາມກົດລະບຽບ ຂອງພັກ ໃນການມອບບັດແດງ ໃຫ້ແກ່ສຳມະຊີກ ພັກສົມບູນ ຜູ້ທີ່ມີເງື່ອນໄຂ ມາດຖານ ຄົບຖ້ວນ ຕາມກົດລະບຽບ ພັກວາງອອກ ໃຫ້ທັນກັບ ໄລຍະເວລາ ແລະ ສະພາບ ການຕົວຈິງ ດັ່ງນັ້ນ, ໃນຕອນ ເຊົ້າວັນສຸກ ວັນທີ 5 ສິງຫາ 2016 ນີ້ ທີ່ຫ້ອງປະຊຸມ ຫ້ອງວ່າການແຂວງ ຫຼັງໃໝ່ ໄດ້ຈັດພິທີ ມອບບັດແດງ ໃຫ້ສຳມະຊິກພັກຂື້ນ ຢ່າງສົມກຽດ ໂດຍການເປັນ ປະທານຂອງ ສະຫາຍ ທະນູໄຊ ບັນຊາລິດ ກຳມະການພັກແຂວງ ເລຂາຄະນະພັກ ຮາກຖານ ຫົວໜ້າ ຫ້ອງວ່າການແຂວງ ມີສຳມະຊິກພັກ ສົມບູນ, ສຳມະຊິກພັກ ສຳຮອງ ພ້ອມດ້ວຍ...
ເປີດເວັບໄຊຫ້ອງວ່າການແຂວງອັດຕະປືຢ່າງເປັນ ທາງການ
ເປີດຕົວເວັບໄຊ ຫ້ອງວ່າການແຂວງ ອັດຕະປື ຢ່າງເປັນທາງການ: ເວັບໄຊຫ້ອງວ່າການ ແຂວງອັດຕະປື ໃນຊື່ (www.attapeu.gov.la) ໄດ້ເປີດຕົວສູ່ສັງຄົມ ຢ່າງເປັນທາງການ ໃນຕອນ ເຊົ້າວັນທີ 4/8/2016 ທີ່ຫ້ອງປະຊຸມຊັ້ນ 5 ສຳນັກງານ ຫ້ອງວ່າການແຂວງ ຫຼັງໃໝ່ ພາຍຫຼັງ ທີ່ທົດລອງນຳໃຊ້ ພ້ອມທັງ ມີການປັບປຸງ ມາໄດ້ໄລຍະໝື່ງ ໃຫ້ກຽດເຂົ້າຮ່ວມ ເປັນປະທານ ໃນພິທີມີ ທ່ານ ທະນູໄຊ ບັນຊາລິດ ກຳມະການພັກແຂວງ ເລຂາຄະນະພັກ ຮາກຖານ ຫົວໜ້າ ຫ້ອງວ່າການແຂວງ ມີແຂກ ຖືກເຊີນ ຈາກພະແນກການ ອ້ອມຂ້າງ, ລັດວິສະຫາກິດ, ບັນດາ ຫ້ອງວ່າການຈາກ 5 ຕົວເມືອງ ພ້ອມດ້ວຍ ຂະແໜງການ, ຫ້ອງການ ທີ່ຂື້ນກັບ ຫ້ອງວ່າການ ເຂົ້າຮ່ວມ 60...
ຫ້ອງວ່າການສູນກາງພັກ ແລກປ່ຽນບົດຮຽນ ກັບຫ້ອງວ່າການແຂວງອັດຕະປື
ຫ້ອງວ່າການ ສູນກາງພັກ ແລກປ່ຽນບົດຮຽນ ກັບຫ້ອງວ່າການ ແຂວງອັດຕະປື: ໃນມື້ ວັນທີ 6 ກໍລະກົດ 2016 ນີ້, ຄະນະຜູ້ແທນ ຫ້ອງວ່າການ ສູນກາງພັກ ນຳໂດຍ ທ່ານ ປອ. ຄຳຟອງ ບຸດດາວົງ ຊ່ຽວຊານ ຊ່ວຍວຽກ ຫົວໜ້າ ຫ້ອງວ່າການ ສູນກາງພັກ ພ້ອມດ້ວຍ ຄະນະ ຈຳນວນ 25 ທ່ານ ໄດ້ເດີນທາງ ມາທັດສະນະແລກ ປ່ຽນບົດຮຽນ ທີ່ຫ້ອງວ່າການ ປົກຄອງ ແຂວງອັດຕະປື ໂດຍໄດ້ຮັບ ການຕ້ອນຮັບ ຈາກ ທ່ານ ບຸນເປັນ ສັງສົມສັກ ຮອງຫົວໜ້າ ຫ້ອງວ່າການແຂວງ ຜູ້ປະຈຳການ ພ້ອມດ້ວຍ ຄະນະນຳ ຂອງຫ້ອງວ່າການ ຕະຫຼອດຮອດ ພະນັກງານ ວິຊາການ...
ອັດຕະປື ຍົກລະດັບວຽກງານເລຂານຸການ
ຫ້ອງວ່າການແຂວງ ອັດຕະປື ຍົກລະດັບ ວຽກງານເລຂານຸການ: ເພື່ອຍົກລະດັບ ຄວາມຮັບຮູ້ ແລະ ເຂົ້າໃຈ ຕໍ່ວຽກງານ ການເປັນເສນາ ທິການຮັບໃຊ້ ການນຳ ໃຫ້ສູງຂື້ນ ອີກກ້າວໜື່ງ; ຫ້ອງວ່າການ ປົກຄອງແຂວງ ອັດຕະປື ໄດ້ຈັດຊຸດຝືກອົບຮົມ ຍົກລະດັບ ວຽກງານເລຂາ ນຸການຂື້ນ ຢ່າງເປັນທາງການ ໃນຕອນເຊົ້າ ວັນທີ 14 ມິຖຸນາ 2016 ທີ່ຫ້ອງປະຊຸມຊັ້ນ 5 ຫ້ອງວ່າການ ປົກຄອງແຂວງ ອັດຕະປື ໂດຍການ ເປັນປະທານ ຂອງທ່ານ ທະນູໄຊ ບັນຊາລິດ ກຳມະການ ພັກແຂວງ ເລຂາຄະນະພັກ ຮາກຖານ ຫົວໜ້າ ຫ້ອງວ່າການ ປົກຄອງແຂວງ, ມີວິທະຍາກອນ ຈາກກົມເລຂາ ຫ້ອງວ່າການ ສູນກາງພັກ ແລະ ວິທະຍາກອນ...
ໜ່ວຍພັກຫ້ອງວ່າການຮັບສຳມະຊິກພັກໃໝ່
ໜ່ວຍພັກ ຫ້ອງວ່າການ ຮັບສຳມະຊິກພັກໃໝ່: ຕອນເຊົ້າ ວັນທີ 5/5/2016 ທີ່ຫ້ອງປະຊຸມຊັ້ນ 5 ຫ້ອງວ່າການ ປົກຄອງແຂວງ ຫຼັງໃໝ່ ໜ່ວຍພັກຂະແໜງ ສັງລວມພັກ+ຂະແໜງ ເລຂານຸການ+ຂະແໜງ ກວດກາປະເມີນຜົນ ທີ່ຂື້ນກັບ ຄະນະພັກຮາກຖານ ຫ້ອງວ່າການແຂວງ ໄດ້ຈັດພິທີ ຮັບເອົາມະຫາຊົນ ກ້າວໜ້າ ເຂົ້າເປັນ ສຳມະຊິກພັກ ສຳຮອງ ແລະ ເລື່ອນສຳມະຊິກ ພັກສຳຮອງ ຂື້ນເປັນສຳມະຊິກ ພັກສົມບູນ ຢ່າງເປັນທາງການ ໂດຍການເປັນ ປະທານ ຂອງສະຫາຍ ພູຂົງ ອ້ວນບຸບຜາ ຄະນະພັກ ຮາກຖານ ຮອງຫົວໜ້າ ຫ້ອງການ ປກຊ-ປກສ ເຂົ້າຮ່ວມ ມີບັນດາສະຫາຍ ໃນຄະນະໜ່ວຍພັກ, ສຳມະຊິກ ພັກສົມບູນ ແລະ ສຳຮອງ ພ້ອມດ້ວຍ ແຂກຖືກເຊີນ ເຂົ້າຮ່ວມ...
ໜ່ວຍພັກຮາກຖານຫ້ອງວ່າການແຂວງຮັບສຳມະຊິກພັກໃໝ່
ຄະນະພັກຮາກຖານ ຫ້ອງວ່າການ ຮັບສຳມະຊິກພັກໃໝ່ ໃນຕອນບ່າຍ ວັນທີ 11 ທັນວາ 2015 ໜ່ວຍພັກ ຂະແໜງບໍລິຫານ ແລະ ຂະແໜງ ສັງລວມລັດ ທີ່ຂື້ນກັບ ຄະນະພັກ ຮາກຖານ ຫ້ອງວ່າການ ໄດ້ຈັດພິທີ ເລື່ອນສະມາຊິກພັກ ສຳຮອງ ຂື້ນເປັນສົມບູນ ແລະ ຮັບເອົາມະຫາຊົນ ກ້າວໜ້າ ເຂົ້າເປັນ ສະມາຊິກ ພັກສຳຮອງ ພິທີດັ່ງກ່າວ ໄດ້ຈັດຂື້ນ ທີ່ສະໂມສອນ ຫ້ອງວ່າການ ປົກຄອງແຂວງ ພາຍໃຕ້ການ ເປັນປະທານ ຂອງທ່ານ ຄຳລຽນ ແສງກາເລົາ ເລຂາໜ່ວຍພັກ ຂະແໜງບໍລິຫານ ແລະ ສັງລວມລັດ ໃຫ້ກຽດເຂົ້າຮ່ວມ ໃນພິທີ ດັ່ງກ່າວ ມີທ່ານ ຄຳມ່ວນ ຄູນມາລາ ຄະນະພັກຮາກຖານ, ຄະນະຫ້ອງວ່າການ ປົກຄອງແຂວງ...
ຊາວໜຸ່ມຫ້ອງວ່າການໄດ້ຮັບໃບຢັ້ງຢືນຊາວໜຸ່ມ 4 ບຸກ
ຊາວໜຸ່ມ ຫ້ອງວ່າການ ໄດ້ຮັບໃບຢັ້ງຢືນ ຊາວໜຸ່ມ 4 ບຸກ: ພິທີປະກາດ ໜ່ວຍຊາວໜຸ່ມ ຮາກຖານ ຫ້ອງວ່າການ ເປັນໜ່ວຍ ຊາວໝຸ່ມ 4 ບຸກ ໄດ້ຈັດຂື້ນ ຢ່າງເປັນທາງການ ໃນຕອນບ່າຍ ວັນທີ 13 ພະຈິກ 2015 ທີ່ສະໂມສອນ ຫ້ອງວ່າການ ໂດຍການເປັນ ປະທານຂອງ ທ່ານ ໂດແສງດາ ພິຈິດ ເລຂາຊາວໜຸ່ມ ຮາກຖານ ຫ້ອງວ່າການແຂວງ ເຂົ້າຮ່ວມ ເປັນກຽດ ໃນພິທີ ມີທ່ານ ອ໋ອງຄຳ ຄຸນສະໄໝ ຮອງເລຂາ ຄະນະບໍລິຫານງານ ຊາວໜຸ່ມແຂວງ, ທ່ານ ວົງໄຊ ມະນີວົງ ຄະນະພັກຮາກຖານ ຮອງຫົວໜ້າ ຫ້ອງວ່າການແຂວງ ພ້ອມດ້ວຍ ສຳມະຊິກຊາວໜຸ່ມ ແລະ ແຂກຖືກເຊີນ...
ກຳມະບານຮາກຖານຫ້ອງວ່າການແຂວງສຳເລັດກອງ ປະຊຸມໃຫຍ່ຄັ້ງທີ IV
ກຳມະບານຮາກຖານ ຫ້ອງວ່າການແຂວງ ສຳເລັດກອງປະຊຸມໃຫຍ່ ຄັ້ງທີ IV: ກອງປະຊຸມໃຫຍ່ ຄັ້ງທີ IV ຂອງໜ່ວຍກຳມະບານ ຮາກຖານ ຫ້ອງວ່າການ ປົກຄອງແຂວງ ໄດ້ດຳເນີນ ຢ່າງເປັນທາງການ ໃນມື້ ວັນທີ 30 ຕຸລາ 2015 ທີ່ສະໂມສອນ ຫ້ອງວ່າການ ໂດຍການເປັນ ປະທານຂອງ ທ່ານ ອຸດົມໄຊ ວົງຊາລະຊີິດ ປະທານ ກຳມະບານ ຮາກຖານ ຫ້ອງວ່າການແຂວງ; ເປັນກຽດເຂົ້າຮ່ວມ ໃນກອງປະຊຸມ ຄັ້ງນີ້ ມີທ່ານ ພົງສະຫວັນ ພົມມະວົງ ຮອງປະທານ ສະຫະພັນ ກຳມະບານແຂວງ, ທ່ານ ວົງໄຊ ມະນີວົງ ຄະນະພັກຮາກຖານ ຮອງຫົວໜ້າ ຫ້ອງວ່າການ ປົກຄອງແຂວງ ພ້ອມດ້ວຍ ສຳມະຊິກກຳມະບານ ພາຍໃນໜ່ວຍ ແລະ...
ຫ້ອງວ່າການແຂວງປາຖະກະຖາວັນຄ້າຍວັນເກີດ ປະທານສຸພານຸວົງຄົບຮອບ 106 ປີ
ຫ້ອງວ່າການແຂວງ ປາຖະກະຖາວັນ ຄ້າຍວັນເກີດ ປະທານ ສຸພານຸວົງ ຄົບຮອບ 106 ປີ: ເພື່ອລະນຶກ ແລະ ສະແດງຄວາມ ຮູ້ບຸນຄຸນ ຢ່າງເລິກເຊິ່ງ ຕໍ່ຜົນງານ ແລະ ຄຸນ ງາມຄວາມດີ ອັນໃຫຍ່ຫຼວງ ຂອງປະທານ ສຸພາ ນຸວົງ ຜູ້ນຳ ທີ່ເຄົາລົບຮັກ ຂອງປະເທດຊາດ ແລະ ປະຊາຊົນ ບັນດາເຜົ່າ ຕອນບ່າຍ ວັນທີ 27 ກໍລະກົດ 2015 ນີ້ ຫ້ອງວ່າການ ປົກຄອງແຂວງ ອັດຕະປື ໄດ້ຈັດພິທີ ປາຖະກະຖາ ເລົ່າຄືນ ມູນເຊື້ອຊີວິດ ແລະ ການເຄື່ອນໄຫວ ປະຕິວັດ ຂອງປະທານ ສຸພາ ນຸວົງ ເນື່ອງໃນໂອກາດ ວັນຄ້າຍ ວັນເກີດ ຄົບຮອບ...
ຫ້ອງວ່າການແຂວງຍົກລະດັບຄວາມຮູ້ດ້ານໄອທີ ຮັບໃຊ້ວຽກບໍລິຫານ
ຫ້ອງວ່າການແຂວງ ຍົກລະດັບ ຄວາມຮູ້ດ້ານໄອທີ ໃຫ້ພະນັກງານ ຫ້ອງວ່າການແຂວງ ແລະ ຫ້ອງວ່າການເມືອງ 5 ເມືອງ: ຊຸດຝືກອົບຮົມ ຄວາມຮູ້ພື້ນຖານ ວຽກງານໄອທີ ເພື່ອຮັບໃຊ້ ວຽກງານບໍລິຫານລັດ ດ້ວຍລະບົບ ເອເລັກໂຕຣນິກ ໃຫ້ແກ່ວິຊາການ ຫ້ອງວ່າການແຂວງ ແລະ ຫ້າຕົວເມືອງ ແຂວງອັດຕະປື ໄດ້ສຳເລັດ ຢ່າງເປັນທາງການ ພາຍຫຼັງ ດຳເນີນໃນ ລະຫວ່າງ ວັນທີ 20 – 24 ກໍລະກົດ 2015 ໂດຍການ ໃຫ້ກຽດເຂົ້າຮ່ວມ ຂອງທ່ານ ທະນູໄຊ ບັນຊາລິດ ກຳມະການພັກແຂວງ ຫົວໜ້າ ຫ້ອງວ່າການແຂວງ ມີວິທະຍາກອນ ຮັບເຊີນຈາກ ຂະແໜງການ ພະແນກການ ອ້ອມຂ້າງ ພ້ອມດ້ວຍ ສຳມະນາກອນ ຈາກຫ້ອງວ່າການເມືອງ ເຂົ້າຮ່ວມ ທັງໝົດ...
ໜ່ວຍຊາວໝຸ່ມຫ້ອງວ່າການແຂວງ ແຮກສ່ຽວ ກັບ ໜ່ວຍຊາວໜຸ່ມກອງຮ້ອຍຊາຍແດນ 541
ໜ່ວຍຊາວໝຸ່ມ ຫ້ອງວ່າການແຂວງ ແຮກສ່ຽວ ກັບ ກອງຮ້ອຍຊາຍແດນ 541: ໂດຍປະຕິບັດ ຕາມຂໍ້ແຂ່ງຂັນ 4 ບຸກ ຂອງສູນກາງ ຊາວໝຸ່ມປະຊາຊົນ ປະຕິວັດລາວ ວາງອອກ; ໃນມື້ ວັນທີ 14 ກໍລະກົດ 2015 ໜ່ວຍຊາວໝຸ່ມ ຫ້ອງວ່າການ ປົກຄອງແຂວງ ແລະ ໜ່ວຍຊາວໜຸ່ມ ກອງຮ້ອຍທະຫານຊາຍແດນ 541 ໄດ້ຈັດພິທີແຮກ ສ່ຽວຂື້ນ ຢ່າງເປັນທາງການ ທີ່ສະໂມສອນ ກອງຮ້ອຍຊາຍແດນ ຫຼັກຮ້ອຍ ເຂົ້າຮ່ວມເປັນກຽດ ໃນພິທີ ດັ່ງກ່າວ ມີທ່ານ ວົງໄຊ ມະນີວົງ ຄະນະພັກຮາກຖານ ຮອງຫົວໜ້າ ຫ້ອງວ່າການແຂວງ ມີທ່ານ ຮ້ອຍເອກ ຄຳປະສົງ ວຽງພະຈັນ ຮອງເລຂາໜ່ວຍພັກ ຫົວໜ້າກອງຮ້ອຍຊາຍແດນ 541 ພ້ອມດ້ວຍ ເລຂາໜ່ວຍ...
ໜ່ວຍພັກຫ້ອງວ່າການຮັບສຳມະຊິກພັກສຳຮອງ
ໜ່ວຍພັກ ຫ້ອງວ່າການ ຮັບສຳມະຊິກພັກສຳຮອງ: ໜ່ວຍພັກ ຫ້ອງວ່າການ ປົກຄອງແຂວງ ໄດ້ຈັດພິທີ ຮັບມະຫາຊົນກ້າວໜ້າ ເຂົ້າເປັນສະມາຊິກ ພັກສຳຮອງ ພິທີດັ່ງກ່າວ ໄດ້ຈັດຂື້ນ ໃນຕອນບ່າຍ ວັນທີ 30 ມິຖຸນາ 2015 ທີ່ສະໂມສອນ ຫ້ອງວ່າການ ປົກຄອງແຂວງ ໂດຍການເປັນ ປະທານຂອງ ທ່ານ ດຣ ບຸນເປັນ ສັງສົມສັກ ຮອງເລຂາ ຄະນະພັກຮາກຖານ ຮອງຫົວໜ້າ ຫ້ອງວ່າການແຂວງ ມີທ່ານ ບົວໄລ ກົມມະສິດ ຮອງຫົວໜ້າ ຈັດຕັ້ງແຂວງ ພ້ອມດ້ວຍ ບັນດາສະຫາຍ ສະມາຊິກພັກ ຂະແໜງ ສັງລວມພັກ, ຂະແໜງ ກວດກາປະເມີນຜົນ ແລະ ຂະແໜງເລຂາ ຕະຫຼອດຮອດ ແຂກຖືກເຊີນ ຈາກໜ່ວຍພັກອ້ອມຂ້າງ ເຂົ້າຮ່ວມ 15 ສະຫາຍ. ໃນພິທີ...
ອັດຕະປື ຍົກລະດັບວຽກບໍລິຫານລັດ ໂດຍນຳໃຊ້ເອເລັກໂຕຣນິກ
ອັດຕະປື ຍົກລະດັບ ວຽກບໍລິຫານລັດ ໂດຍນຳໃຊ້ ເອເລັກໂຕຣນິກ: ຊຸດຝຶກອົບຮົມຄວາມ ຮູ້ພື້ນຖານວຽກງານ ໄອທີ ເພື່ອຮັບໃຊ້ ວຽກງານບໍລິຫານລັດ ດ້ວຍລະບົບ ເອເລັກໂຕຣນິກ ໃຫ້ແກ່ວິຊາການ ພະແນກການ ອອ້ມຂ້າງແຂວງອັດຕະປື ໄດ້ສຳເລັດ ຢ່າງເປັນທາງການ ໃນວັນທີ 8 ພືດສະພາ 2015 ພາຍຫຼັງ ດຳເນີນມາ ເກືອບນຶ່ງອາທິດ ຢູ່ທີ່ສະໂມສອນ ຫ້ອງວ່າການ ປົກຄອງແຂວງ ໂດຍການໃຫ້ກຽດ ເຂົ້າຮ່ວມເປັນ ປະທານຂອງ ທ່ານ ທະນູໄຊ ບັນຊາລິດ ກຳມະການພັກແຂວງ ເລຂາຄະນະພັກ ຮາກຖານ ຫົວໜ້າ ຫ້ອງວ່າການ ປົກຄອງແຂວງ ມີວິທະຍາກອນ ທີ່ຖືກເຊີນ ຈາກຫ້ອງວ່າການແຂວງ ພະແນກແຜນການ ພ້ອມດ້ວຍ ສຳມະນາກອນ ຈາກພະແນກການ ອອ້ມຂ້າງ ເຂົ້າຮ່ວມ 50 ຄົນ...
ຫ້ອງວ່າການປົກຄອງແຂວງ ຫວນຄືນມູນເຊື້ອວັນສ້າງຕັ້ງພັກຄົບຮອບ 60 ປີ
ຫ້ອງວ່າການ ປົກຄອງແຂວງ ຫວນຄືນມູນເຊື້ອ ວັນສ້າງຕັ້ງພັກ ຄົບຮອບ 60 ປີ: ໃນທາມກາງ ບັນຍາກາດ ທີ່ຫ້ອງວ່າການ ປົກຄອງແຂວງ ເບີກບານມ່ວນຊື່ນ ສະເຫຼີມສະຫຼອງ ຜົນສຳເລັດກອງປະຊຸມ ໃຫຍ່ສາມຂັ້ນ ແລະ ສ້າງຂະບວນການ ແກ່ກອງປະຊຸມໃຫຍ່ ຄັ້ງທີ X ຂອງອົງ ຄະນະພັກແຂວງ ໃຫ້ມີບັນຍາກາດຝົດຟື້ນ ໃນຕອນເຊົ້າ ວັນທີ 17 ມີນາ 2015 ຫ້ອງວ່າການ ປົກຄອງແຂວງ ໄດ້ຈັດພິທີ ປາທະກະຖາ ວັນສ້າງຕັ້ງ ພັກປະຊາຊົນ ປະຕິວັດລາວ ວັນທີ 22/3/1955 – 22/3/2015 ຄົບຮອບ 60 ປີ ພີທີດັ່ງກ່າວ ໄດ້ຈັດຂື້ນ ຢູ່ສະໂມສອນ ຫ້ອງວ່າການ ປົກຄອງແຂວງ ໃຫ້ກຽດປະທະກະຖາ ໂດຍແມ່ນ ທ່ານ...
ຫ້ອງວ່າການປົກຄອງແຂວງເປີດຂະບວນການແຂ່ງຂັນ ຮັກຊາດ ແລະ ພັດທະນາ
ຫ້ອງວ່າການ ປົກຄອງແຂວງ ເປີດຂະບວນການ ແຂ່ງຂັນຮັກຊາດ ແລະ ພັດທະນາ: ຕອນບ່າຍ ວັນທີ 2 ກຸມພາ 2015 ນີ້ ຫ້ອງວ່າການ ປົກຄອງແຂວງ ອັດຕະປື ໄດ້ຈັດພິທີ ເປີດຂະບວນການ ແຂ່ງຂັນຮັກຊາດ ແລະ ພັດທະນາ ໃນຫົວຂໍ້ 3 ດີ 4 ມີ ພິທີດັ່ງກ່າວ ໄດ້ຈັດຂື້ນ ທີ່ສະໂມສອນ ຫ້ອງວ່າການ ປົກຄອງແຂວງ ໂດຍການເປັນ ປະທານຂອງ ທ່ານ ທະນູໄຊ ບັນຊາລິດ ກຳມະການພັກແຂວງ ເລຂາຄະນະພັກ ຮາກຖານ ຫົວໜ້າ ຫ້ອງວ່າການ ປົກຄອງແຂວງ ມີຂະແໜງການ, ຫ້ອງການ ທີ່ຂື້ນກັບ ຫ້ອງວ່າການ, ຫ້ອງວ່າການ 5 ຕົວເມືອງ ພະນັກງານ ວິຊາການ...
ກອງປະຊຸມສະຫຼຸບ ແລະ ຖອດຖອນບົດຮຽນ ວຽກງານຫ້ອງວ່າການ ທົ່ວປະເທດ ຄັ້ງທີ VII
ກອງປະຊຸມ ສະຫຼຸບ ແລະ ຖອດຖອນ ບົດຮຽນ ວຽກງານຫ້ອງວ່າການ ທົ່ວປະເທດ ຄັ້ງທີ VII ໄດ້ໄຂຂຶ້ນ ໃນຕອນເຊົ້າ ຂອງວັນທີ 15 ທັນວາ 2014 ທີ່ຫໍປະຊຸມ ແຫ່ງຊາດ, ນະຄອນຫຼວງວຽງຈັນ. ພາຍໃຕ້ການ ເປັນປະທານ ຂອງ ທ່ານ ສອນໄຊ ສີພັນດອນ, ລັດຖະມົນຕີ, ຫົວໜ້າ ຫ້ອງວ່າການ ລັດຖະບານ. ມີບັນດາ ທ່ານຮອງ ຫົວໜ້າຫ້ອງວ່າການ ຂັ້ນສູນກາງ; ບັນດາທ່ານ ຫົວໜ້າ ຫ້ອງການກະຊວງ, ອົງການ ຂອງພັກ-ລັດ ອ້ອມຂ້າງສູນກາງ; ທ່ານຫົວໜ້າ ຫ້ອງວ່າການປົກຄອງ ນະຄອນຫຼວງວຽງຈັນ ແລະ ແຂວງ ໃນຂອບເຂດ ທົ່ວປະເທດ ພ້ອມດ້ວຍ ແຂກຖືກເຊີນ ແລະ ພະນັກງານ ຫຼັກແຫຼ່ງ...
ກອງປະຊຸມໃຫຍ່ ຄັ້ງທີ III ຄະນະພັກ ຮາກຖານ ຫ້ອງວ່າການ ປົກຄອງແຂວງ
ກອງປະຊຸມໃຫຍ່ ຄັ້ງທີ III ຄະນະພັກຮາກຖານ ຫ້ອງວ່າການ ປົກຄອງແຂວງ ໃນມື້ວັນທີ 12 ມັງກອນ 2015 ນີ້ ຄະນະພັກ ຮາກຖານ ຫ້ອງວ່າການ ປົກຄອງແຂວງ ອັດຕະປື ໄດ້ດຳເນີນ ກອງປະຊຸມໃຫຍ່ ຄັ້ງທີ III ຂອງຕົນຂື້ນ ຢ່າງເປັນທາງການ ທີ່ສະໂມສອນ ຫ້ອງວ່າການ ປົກຄອງແຂວງ ໂດຍການເປັນ ປະທານຂອງ ສະຫາຍ ທະນູໄຊ ບັນຊາລິດ ກຳມະການພັກແຂວງ ເລຂາຄະນະພັກຮາກຖານ ຫົວໜ້າ ຫ້ອງວ່າການແຂວງ ໃຫ້ກຽດເຂົ້າຮ່ວມ ໃນກອງປະຊຸມ ມີສະຫາຍ ດຣ ນາມ ວິຍາເກດ ກຳມະການ ສູນກາງພັກ ເລຂາຄະນະ ບໍລິຫານງານພັກແຂວງ ເຈົ້າແຂວງ ອັດຕະປື ມີທ່ານ ບົວໄລ ກົມະສິດ ຮອງຄະນະ...
ກອງປະຊຸມ CLV ຄັ້ງທີ 9 ທີ່ກຳປູເຈຍ
ຄະນະຜູ້ແທນ ຂອງແຂວງອັດຕະປື ເຂົ້າຮ່ວມ ກອງປະຊຸມ ລະດັບລັດ ຖະມົນຕີ, ຄະນະກຳມະການ ປະສານງານ ສາມຫລ່ຽມ ພັດທະນາ ກຳປູເຈຍ - ລາວ - ຫວຽດນາມ ຫລື CLV ທີ່ຈັດຂຶ້ນ ໃນລະຫວ່າງ ວັນທີ 9-13/9/2014 ທີ່ສຽມລຽບ ຣາຊະອານາ ຈັກກຳປູເຈຍ; ສຳລັບແຂວງ ອັດຕະປື ປະກອບມີ ຄະນະຜູ້ແທນ ທັງໝົດ 11 ທ່ານ ເຊິ່ງນຳໂດຍ ທ່ານ ຄຳພອນ ໝອກເມືອງຊຳ ຮອງເຈົ້າແຂວງ, ຄະນະປະສານ ງານລະດັບຊາດ ປະຈຳແຂວງ ອັດຕະປື ເປັນຫົວໜ້າຄະນະ ເຂົ້າຮ່ວມ ກອງປະຊຸມ ເຈົ້າໜ້າທີ່ ອາວຸໂສ ແລະ ກອງປະຊຸມ ຄະນະລັດຖະມົນຕີ ແລະ ມີບັນດາທ່ານ...
ຫ້ອງວ່າການປົກຄອງແຂວງຈັດສຳມະນາ
ຫ້ອງວ່າການປົກຄອງ ແຂວງຈັດສຳມະນາ ໃນຫົວຂໍ້: ປັບປຸງຂໍ້ກຳນົດ ພາລະບົດບາດ ຫ້ອງວ່າການແຂວງ ເພື່ອແນໃສ່ ຍົກສູງ ບົດບາດ ຄວາມຮັບຜິດຊອບ ຂອງຫ້ອງວ່າການ ປົກຄອງແຂວງ ໃນການເປັນ ເສນາທິການ ໃຫ້ແກ່ຄະນະພັກ ອຳນາດການ ປົກຄອງແຂວງ ແລະ ວຽກບໍລິຫານ ຮັບໃຊ້ການນຳໃຫ້ມີ ປະສິດທິພາບສູງ ໃນລະຫວ່າງ ວັນທີ 28-29 ສິງຫາ 2014 ນີ້ ຫ້ອງວ່າການ ແຂວງອັດຕະປື ໄດ້ຈັດສຳມະນາ ເພຶ່ອປັບປຸງ ຂໍ້ກຳນົດ ພາລະບົດບາດ ຂອງຫ້ອງວ່າການ ຂື້ນທີ່ສະໂມສອນ ຫ້ອງວ່າການແຂວງ ໂດຍການເປັນ ປະທານ ຂອງທ່ານ ທະນູໄຊ ບັນຊາລິດ ກຳມະການພັກແຂວງ, ເລຂາຄະນະ ພັກຮາກຖານ, ຫົວໜ້າຫ້ອງວ່າການ ປົກຄອງແຂວງ ອັດຕະປື. ມີບັນດາທ່ານ ຄະນະ ຫ້ອງວ່າການແຂວງ,...
ຫ້ອງວ່າການແຂວງຈັດການແຂ່ງຂັນກິລາເປຕັງ
ຫ້ອງວ່າການແຂວງ ຈັດການແຂ່ງຂັນ ກິລາເປຕັງ: ເພື່ອເປັນການ ສ້າງຂະບວນການ ຂັບນັບຮັບຕ້ອນ ກອງປະຊຸມໃຫຍ່ ຄະນະພັກຮາກຖານ ຫ້ອງວ່າການ ປົກຄອງແຂວງ ທີ່ຈະໄຂຂື້ນ ໃນໝໍ່ໆນີ້ ໃຫ້ມີບນຍາກາດ ຟົດຟື້ນ ແລະ ມີຄວາມໝາຍ ຄວາມສຳຄັນ ດັ່ງນັ້ນ ໃນມື້ວັນສຸກ ວັນທີ 14 ກຸມພາ 2014 ນີ້ຫ້ອງວ່າການ ປົກຄອງ ແຂວງອັດຕະປື ໄດ້ຈັດການ ແຂ່ງຂັນກິລາ ເປຕັງ ຊິງຂັນຫົວໜ້າ ຫ້ອງວ່າການແຂວງ ຂື້ນ ຢູ່ທີ່ເດີ່ນ ເປຕັງຂອງຫ້ອງວ່າການ ໂດຍການເປັນ ປະທານຂອງ ທ່ານ ທະນູໄຊ ບັນຊາລິດ ກຳມະການພັກແຂວງ, ວ່າການ ເລຂາຄະນະ ພັກຫົວໜ້າ ຫ້ອງວ່າການແຂວງ ພ້ອມດ້ວຍ ທິມນັກກິລາ ຈາກແຕ່ລະຂະແໜງ ທີ່ຂື້ນກັບຫ້ອງວ່າການ ແລະ ທິມທີ່ຖືກເຊີນ...
ຫ້ອງວ່າການແຂວງອັດຕະປື ອວຍພອນກອງຮ້ອຍ 541 ທະຫານຊາຍແດນລາວ-ຫວຽດ
ຫ້ອງວ່າການ ແຂວງອັດຕະປື ອວຍພອນກອງຮ້ອຍ 541 ທະຫານຊາຍແດນ ລາວ-ຫວຽດນາມ ໃນທ່າມກາງ ບັນຍາກາດ ທີ່ທົ່ວພັກ ທົ່ວກອງທັບ ພວມເບີກບານ ມ່ວນຊື່ນ ສະເຫຼີມສະຫຼອງ ວັນສ້າງຕັ້ງກອງທັບ ປະຊາຊົນລາວ ວັນທີ 20 ມັງກອນ ຄົບຮອບ 65 ປີໃນມື້ ວັນສຸກ ວັນທີ 24 ມັງກອນ 2014 ນີ້ ຫ້ອງວ່າການ ແຂວງອັດຕະປື ນຳໂດຍທ່ານ ທະນູໄຊ ບັນຊາລິດ ກຳມະການ ພັກແຂວງ, ຫົວໜ້າ ຫ້ອງວ່າການແຂວງ ພ້ອມດ້ວຍອົງການຈັດຕັ້ງ ມະຫາຊົນທີ່ ຂື້ນກັບຫ້ອງວ່າການ ໄດ້ນຳ ເອົາຂອງຂັວນ ແລະ ຊໍ່ດອນໄມ້ ໄປອວຍພອນ ຄະນະພັກ ຄະນະບັນຊາ, ນາຍ ແລະ ພົນທະຫານ ກອງຮ້ອຍ...


text:
ນັກສິລະປິນ, ນາຍຄູປະຊາຊົນ ຖ໋າຍທິລຽນ ເກີດ ໃນລະດູໃບ ໄມ້ຫຼົ່ນ ເດືອນ ສິງຫາ ປີ 1918. ທ່ານນາງ ເປັນໜຶ່ງ ໃນ ນັກດົນ ຕີເຈັດຄົນ ທີ່ສ້າງຕັ້ງໂຮງຮຽນດົນຕີ ຫວຽດນາມ (ປັດຈຸບັນແມ່ນ ສະຖາບັນດົນຕີແຫ່ງຊາດ ຫວຽດນາມ) ຊຶ່ງເປັນບ່ອນ ສ້າງນັກ ດົນຕີມືອາຊີບຂອງ ຫວຽດນາມ. ຕົວທ່ານເອງ ກໍເປັນຜູ້ສ້າງຕັ້ງ ແລະ ເປັນຜູ້ຮັບຜິດຊອບ ຄົນທຳອິດ ພະແນກ ປີອາໂນ ໃນຕະ ຫຼອດຊ່ວງເວລາ 21 ປີ (1956-1977). ຊີວິດ ແລະ ພາລະກິດ ຂອງ ນັກສິລະປິນ, ນາຍຄູປະຊາຊົນ ຖ໋າຍທິລຽນ ເປັນແວ່ນ ແຍງ ອັນໃສແຈ້ງ ໃນການເຄື່ອນໄຫວ ແລະ ສະແດງຢູ່ສະເໝີ. ທ່ານນາງ ເປັນຜູ້ ໄດ້ກໍ່ສ້າງ ຄູສອນ, ນັກສິລະປິນ ປີອາໂນ ທີ່ດີ ເດັ່ນຫຼາຍລຸ້ນຄົນ ໃຫ້ແກ່ປະເທດຊາດເຊັ່ນ: ຫງວຽນຫືວຕ໋ວນ, ຮວ່າງມີ, ເຈິ່ນທູຮ່າ, ຕວ໋ຽດມິງ ແລະ ກິມຢຸງ. ພິເສດ ໃນຈຳ ນວນນັ້ນມີ ນັກສິລະປິນ ປະຊາຊົນ ດັ້ງຖ໋າຍເຊີນ ເປັນຄົນ ອາຊີຜູ້ທຳອິດ ຍາດໄດ້ລາງວັນ ທີໜຶ່ງ ໃນງານແຂ່ງຂັນປີອາໂນ ສາກົນ Chopin ຄັ້ງທີ X, ປີ 1980.
ບັນດາທ່ານຜູ້ຟັງທີ່ເຂົ້າຮ່ວມໃນຄືນດົນດີ ໄດ້ກາຍເປັນຜູ້ໂຊກດີ ເມື່ອໄດ້ເຫັນກັບຕາ ສິ່ງທີ່ເຫຼືອເຊື່ອ ຫາຍາກ ຢ່າງແທ້ ຈິງ ອັນ ເນື່ອງມາຈາກນັກສິລະປິນຜູ້ໜຶ່ງ ເຖິງວ່າ ໄດ້ຢູ່ໃນອາຍຸ ຮ້ອຍ ປີ ແລ້ວກໍຕາມ ແຕ່ຍັງຄົງສືບຕໍ່ ສະແດງ ບັນດາທຳນອງດົນຕີ ທີ່ ມະຫັດສະຈັນ ແລະ ຊຶມເລິກເຂົ້າຢູ່ໃນຈິດໃຈ ຂອງຜູ້ຟັງ. ດ້ວຍ ການເປີດສາກລາຍການສະແດງ ກັບບົດດົນຕີ Mazurka ຂອງ ນັກແຕ່ງດົນຕີ Frederik Chopin ນັກສິລະປິນ, ນານຄູ ປະ ຊາຊົນ ຖ໋າຍທິລຽນ ໄດ້ເຮັດໃຫ້ ຄືນດົນຕີ ມີ ຄວາມດຶງ ດູດຈັບ ໃຈຍິ່ງຂຶ້ນດ້ວຍສີມືສະແດງ ທີ່ຍັງຄ່ອງແຄ່ວ ອ່ອນຊ້ອຍຂອງຕົນ.
ນອນຢູ່ໃນພາກທີໜຶ່ງຂອງລາຍການສິລະປະ ຊຶ່ງພາຍໃຕ້ ຫົວ ຂໍ້ທີ່ວ່າ “ນັກນິລະປິນ, ນາຍຄູປະຊາຊົນ ຖ໋າຍທິລຽນ ກັບ ບັນດາ ລຸ້ນລູກສິດຂອງຕົນ”, ນັກສິລະປິນປະຊາຊົນ ເຈິ່ນທູຮ່າ ແລະ ນັກສິລະປິນ ດານທູງາ ໄດ້ພ້ອມກັນປະສານສຽງ ບົດປະພັນດົນ ຕີປະກອບຟ້ອນ “Slaver” ຂອງນັກແຕ່ງດົນຕີ Antonin Drovak ຊຶ່ງເໝືອນດັ່ງຂອງຂວັນພິເສດ ທີ່ນັກສິລະປິນສອງຄົນ ຢາກສະຫງວນໃຫ້ແກ່ຜູ້ເປັນແມ່, ເປັນແມ່ເຖົ້າ ທີ່ນັບຖືຮັກແພງ ຂອງຕົນ. ນອກຈາກນັ້ນ, ອະດີດນັກຮຽນລຸ້ນທຳອິດ ສອງ ຄົນ ທີ່ໄດ້ນັກສິລະປິນ, ນາຍຄູ ຖ໋າຍທິລຽນ ສອນຫຼິ້ນປີອາໂນ ຄື ນັກສິລະປິນດີເດັ່ນ ຮວ່າງກິມຢຸງ ແລະ ນັກສິລະປິດີເດັ່ນ ເຈິ່ນຕວ໋ຽນມິງ ໄດ້ພ້ອມກັນປະສານສຽງບົດປະ ພັນດົນຕີປະ ກອບຟ້ອນ “ຮຸງກາຣີ ເລກ 5” ຂອງນັກແຕ່ງດົນຕີ Johan Brahms ເພື່ອຮ່ວມກັບບັນຍາກາດມ່ວນຊື່ນ ກໍຄືສະແດງ ຄວາມເຄົາລົບ ນັບຖື ຕໍ່ນາຍຄູຜູ້ຍິ່ງໃຫຍ່ ແລະ ເຄົາລົບຮັກ ຂອງຕົນ.
ພິເສດ, ພາກທີສອງດ້ວຍຫົວເລື່ອງທີ່ວ່າ “ຂອງຂວັນຕ້ອນແມ່, ຕ້ອນນາຍຄູ”, ທ່ານຜູ້ຟັງທີ່ຮັກມັກສິລະປະດົນຕີ ໄດ້ຕ້ອນຮັບ ການກັບຄືນມາຂອງ ນັກສິລະປິນປະຊາຊົນ ດັ້ງຖ໋າຍເຊີນ ກັບ ການສະແດງ ທີ່ມີຊື່ “Jeux d’eau” ແລະ “Alborada del Gracioso” ຂອງ Maurice Ravel ໂດຍ ຕົວນັກສິລະປິນ, ນາຍຄູປະຊາຊົນ ຖ໋າຍທິລຽນ ເປັນຜູ້ “ຮຽກຮ້ອງ”. ນອກຈາກນັ້ນ, ນັກສິລະປິນປະຊາຊົນ ດັ້ງຖ໋າຍເຊີນ ຍັງສະແດງບົດດົນຕີ “Polonaise” ທີ່ມີຊື່ສຽງ ຂອງນັກປະດິດ ແຕ່ງດົນຕີ Chopin ຊຶ່ງພາໃຫ້ທ່ານຄວ້າ ລາງວັນທີໜ່ຶງ ໃນງານແຂ່ງຂັນ ປີອາໂນສາ ກົນ Chopin ເມື່ອປີ 1980.
ນັກສິລະປິນປະຊາຊົນ ດັ້ງຖ໋າຍເຊີນໃຫ້ຮູ້ວ່າ ແຕ່ລະບົດດົນຕີ ທີ່ທ່ານສະແດງ ຕ່າງກໍມີຄວາມໝາຍ ແລະ ເປັນທີ່ລະນຶກ ກັບ ຜູ້ເປັນແມ່, ເປັນນາຍຄູຂອງຕົນ. ນີ້ແມ່ນບັນດາທຳນອງດົນຕີ ທີ່ມີຄວາມສະໜິດຕິດພັນ ກັບບັນດາບົດຮຽນທຳອິດ ທີ່ຕົວ ທ່ານເອງໄດ້ ນັກສິລະປິນ, ນາຍຄູປະຊາຊົນ ຖ໋າຍທິລຽນ ຖ່່າຍ ທອດ ໃຫ້ເມື່ອອາຍຸ 9 ປີ ໃນຊ່ວງເວລາອົບພະຍົບ ໃນສະໄໝ ສົງ ຄາມ ຕໍ່ສູ້ກູ້ຊາດ ຕ້ານຈັກກະພັດອາເມລິກາ ຈົນກາຍ ເປັນ ນັກ ສິລະປິນ ປີອາໂນ ມີຊື່ສຽງລະດັບໂລກ.
ຄືນດົນຕີ “ຮ້ອຍລະດູໃບໄມ້ຫຼົ່ນຄຳ” ໄດ້ປິດລົງທ່າມກາງ ບັນ ຍາກາດ ອັນອົບອຸ່ນ ພ້ອມດ້ວຍຄວາມນັບຖືຢ່າງສູງ ຈາກການ ນຳພັກ, ລັດ, ຄວາມຮູ້ບຸນຄຸນ ບັນດາລຸ້ນນັກຮຽນ ຂອງ ສະຖາ ບັນດົນຕີແຫ່ງຊາດ ຫວຽດນາມ ແລະ ຄວາມນິຍົມນັບຖື ຂອງ ບັນດາ ທ່ານຜູ້ຟັງທີ່ຮັກມັກສິລະປະດົນຕີ ທ່ີສະຫງວນ ໃຫ້ແກ່ ນັກສິລະປິນ, ນາຍຄູປະຊາຊົນ ຖ໋າຍທິລຽນ.
ບົດ: ເງິນຮ່າ-ພາບ: ກົງດາດ


text:
ກາຕູນກາຕູນ Fiction ໂດຍບໍ່ມີການລົງທະບຽນ - ບົດລາຍງານທີ່ບໍ່ຖືກຕ້ອງສະແດງອອກໃນຫ້ອງທີ່ລັກສະນະທີ່ມີສ່ວນຮ່ວມໃນການຮ່ວມເພດທາງເພດສໍາພັນ. ໃນໄລຍະການອອກແບບ, ນັກອອກແບບທີ່ມາຈາກ St Petersburg ໄດ້ສ້າງຄວາມຄິດສ້າງສັນທີ່ສ້າງສັນແລະການຜະລິດ fuse inventive ສ່ວນບຸກຄົນ, ສໍາລັບການສ້າງຮູບພາບການຮ່ວມເພດໂດຍອີງໃສ່ສັດທີ່ຖືກສ້າງຂຶ້ນ. ຕົວເລກສະແດງໃຫ້ເຫັນວ່າ 44% ຂອງຜູ້ຊົມໃຊ້ປະຕູເວັບຄ້າຍຄືກາຕູນຂ້ອນຂ້າງໃນແບບຂອງ BDSM.
ເບິ່ງກາຕູນ porno ໂດຍບໍ່ມີການລົງທະບຽນອອນໄລນ໌ກ່ຽວກັບໂທລະສັບມືຖື
ກາຕູນກາຕູນຈີນກ່ຽວກັບເຫດການຂອງ heroes ງາມ seductively ຈະຊ່ວຍໃຫ້ quench ໄດ້ປັນ hungry. ກາຕູນເຄື່ອນໄຫວທີ່ມີດິນຕອນທີ່ແປກປະຫລາດໃຈສໍາລັບເວລາດົນນານທີ່ຈະຕັ້ງຢູ່ໃນໃຈຂອງຜູ້ທີ່ມີຄວາມຫລູຫລາທີ່ສຸດຂອງການພັກຜ່ອນທີ່ໃກ້ຊິດ. ຜ່ອນຄາຍແລະ masturbate ມີຄວາມສຸກ!
ມີກາຕູນທີ່ມີຊີວິດທີ່ມີຊີວິດຊີວາທີ່ສວຍງາມ, ທ່ານຈະຮຽນຮູ້ວ່າມັນເປັນແນວໃດເມື່ອສອງເອື້ອຍນ້ອງທີ່ມີຄວາມຮູ້ສຶກທີ່ມີຄວາມຮູ້ສຶກດີໃຈທີ່ລໍຖ້າຢູ່ເຮືອນ. ເດັກຍິງແມ່ນມີຄວາມຖີ່ຖ້ວນຢູ່ໃນເງື່ອນໄຂທີ່ໃກ້ຊິດ, ອ້າຍໄດ້ຈັດການກັບພວກມັນທີ່ມີມະເຮັງແລະ fuck. ເດັກນ້ອຍມີຄວາມຍິນດີທີ່ຈະກະລຸນາອ້າຍນ້ອງທີ່ຮັກແພງຂອງພວກເຂົາ, ພວກເຂົາບໍ່ໄດ້ໃສ່ໃຈກ່ຽວກັບ caresses ແລະ blowjob passionate.
ທ່ານມັກການພັກຜ່ອນທີ່ດີບໍ? ເອົາໃຈໃສ່ກັບປື້ມ comic ແກ່, ບ່ອນທີ່ fucked ຄວາມງາມ insatiable ອາຍຸສູງສຸດຂອງ Balzac. ຄວາມງາມທີ່ມັກມັນເປັນເລື່ອງທໍາມະດາ, ມັນງ່າຍທີ່ຈະສັງເກດເຫັນ. ການກະທໍາທີ່ບິດເບືອນທີ່ມີຊື່ສຽງຈະບໍ່ເຮັດໃຫ້ເຈົ້າຫນ້າເບື່ອ, ທຸກໆຄົນທີ່ຮັກສາຈະພົບຄວາມສຸກໃຫມ່.
ມັນງາມທີ່ຈະ masturbate ໃນຕອນແລງ, glancing ຢູ່ toon busty, ປະສົບການ orgasms iridescent ຈາກການຮ່ວມມືກັບ kinogeroyami. ຈັດການບັນເທີງທີ່ມີຄວາມອຸດົມສົມບູນຈະຊ່ວຍໃຫ້ກາຕູນ 3d, ຍ້ອນຄວາມງາມຂອງລັກສະນະທີ່ຫລົງຜິດ, ທ່ານກໍ່ສາມາດໂອນຍ້າຍໄປສູ່ອານາຄົດຂອງຄວາມສຸກແລະຮູ້ຄວາມຮູ້ສຶກທີ່ມີປັນຍາ.
ທ່ານຢາກຜ່ອນຄາຍກັບກາຕູນຂອງຜູ້ໃຫຍ່ທີ່ມີຄຸນນະພາບ? ທ່ານຈະມັກກາຕູນຍີ່ປຸ່ນ! ບັນຫາເລື່ອງແສງສະຫວ່າງແລະບໍ່ມີປະສົບການກ່ຽວກັບຄູ່ຮ່ວມງານທີ່ບໍ່ມີຄວາມຫມັ້ນຄົງ. ຄວາມຫມາຍຂອງການດໍາລົງຊີວິດຂອງພວກເຂົາແມ່ນຫຼຸດລົງໃນວັນປະຫລາດໃຈ, ພວກເຂົາຮູ້ວ່າພວກເຂົາຕ້ອງການແລະສາມາດໃຫ້ຄວາມສຸກທີ່ບໍ່ເປັນລະບຽບ.


text:
ພິທີຕ້ອນຮັບ ແລະ ປິດຊຸດຝຶກອົບຮົມແຮງງານລາວ ຊຸດທຳອິດ ຢູ່ ສ.ເກົາຫລີ
ພາຍຫລັງ ທີ່ລັດຖະບານລາວ ແລະ ສ.ເກົາຫລີ ໄດ້ມີການ ຮ່ວມມື ແລະ ເຊັນບົດບັນທຶກຊ່ວຍຈຳ (MOU) ວ່າດ້ວຍ ການສົ່ງ-ຮັບແຮງງານ, ໂດຍຜ່ານ ລະບົບການຈ້າງງານ ໃນທ້າຍປີ 2016. ໃນຕອນເຊົ້າ ວັນທີ 06 ກຸມພາ 2018, ທີ່ສະໝາມບິນສາກົນ ອິນຊອນ ສ.ເກົາຫລີ ໄດ້ ມີພິທີຕ້ອນຮັບ ແຮງງານຈາກ ສປປ ລາວ ຊຸດທຳອິດ ຈຳນວນ 26 ຄົນ ຜູ້ທີ່ໄດ້ຜ່ານການສອບເສັງ, ໂດຍຜ່ານລະບົບ ການຈ້າງແຮງງານຂອງ ສ.ເກົາຫລີ (Employment Permit System ຫລື EPS) ທີ່ ນະຄອນຫລວງວຽງຈັນ ໃນປີ 2017 ຜ່ານມາ, ໂດຍການເຂົ້າຮ່ວມ ໃນພິທີຂອງ ທ່ານ ຄຳສວຍ ແກ້ວດາລາວົງ ເອກອັກຄະລັດຖະທູດລາວ ປະຈຳ ສ.ເກົາຫລີ, ທ່ານ ກິມ ດັອງ ມັນ (Kim Dong Man) ປະທານສຳນັກງານ ພັດທະນາຊັບພະຍາກອນມະນຸດ (Human Resources Development Service of Korea ຫລື HRD Korea), ທ່ານ ກິມ ດົງ ໂຮ (Kim Dong Ho) ຫົວໜ້າກົມແຮງງານ ຕ່າງປະເທດ, ກະຊວງການຈ້າງງານ ແລະ ແຮງງານ, ມີ ທ່ານ ເລຂາທິການໃຫຍ່ ມູນນິທິແຮງງານເກົາຫລີ (Korea Labor Foundation), ທ່ານຜູ້ຕາງໜ້າສູນ EPS ປະຈຳ ລາວ ແລະ ພາກສ່ວນກ່ຽວຂ້ອງ ເຂົ້າຮ່ວມ.
ສຳລັບ ແຮງງານໃໝ່ທີ່ມາອອກແຮງງານ ຢູ່ ສ.ເກົາຫລີ, ທັນທີ ທີ່ເດີນທາງມາຮອດ ສ.ເກົາຫລີ ຈະຕ້ອງໄດ້ຜ່ານການ ຝຶກອົບຮົມໄລຍະສັ້ນເປັນເວລາ 2 ຄືນ 3 ມື້ ຢູ່ສູນຝຶກອົບຮົມແຮງງານ ຂອງ ມູນນິທິ ແຮງງານເກົາຫລີ, ທີ່ ເມືອງຢໍຈູ (Yeoju), ແຂວງກັອງກີ (Gyeonggi), ເພື່ອ ຊ່ວຍໃຫ້ເຂົາເຈົ້າຮັບຮູ້ ແລະ ເຂົ້າໃຈສະພາບການ ເຮັດວຽກ ແລະ ການດຳລົງຊີວິດ ຢູ່ ສ.ເກົາຫລີ. ໃນຕອນເຊົ້າ ວັນທີ 08 ກຸມພາ 2018, ຈຶ່ງໄດ້ມີພິທີປິດຊຸດຝຶກອົບຮົມ ໃຫ້ແກ່ແຮງງານລາວ ຢູ່ສູນຝຶກອົບຮົມດັ່ງກ່າວ, ໂດຍເຂົ້າຮ່ວມ ໃນພິທີມີທ່ານເອກອັກຄະລັດຖະທູດ ຄຳສວຍ ແກ້ວດາລາວົງ, ທ່ານ ລີ ຈັອງ ຊິກ (Lee Jung Sik), ເລຂາທິການໃຫຍ່ ມູນນິທິແຮງງານເກົາຫລີ, ທ່ານ ແບ ຊູ ນາມ (Bae Soo Nam), ຜູ້ອຳນວຍການ ສູນແຮງງານສາກົນ, ມີຜູ້ຕາງຫນ້າ ແລະ ພະນັກງານ ຈາກພາກສ່ວນທີ່ກ່ຽວຂ້ອງ ແລະ ສະຖານທູດລາວ ເຂົ້າຮ່ວມ. ໂອກາດນີ້, ທ່ານ ເອກອັກຄະລັດຖະທູດ ກໍກ່າວໄດ້ຊົມເຊີຍ ແລະ ມີຄຳເຫັນວ່າ ນີ້ເປັນຜົນສຳເລັດ ໃນເບື້ອງຕົ້ນຊື່ງ ສອງຝ່າຍລາວ-ເກົາຫລີ ຈະຕ້ອງໄດ້ ສືບຕໍ່ພັດທະນາໄປເລື້ອຍໆ ພ້ອມສະແດງ ຄວາມຫວັງຢາກເຫັນແຮງງານລາວ ເຮັດວຽກຢູ່ ສ.ເກົາຫລີ ເປັນຈຳນວນຫລາຍຄືກັບປະເທດອື່ນໆ.
ຈາກນັ້ນ ກໍໄດ້ແນະນຳໃຫ້ແຮງງານລາວ ເອົາໃຈໃສ່ ປະຕິບັດລະບຽບກົດຫມາຍ, ລະບຽບຂອງຜູ້ຈ້າງງານ ທີ່ລະບຸໄວ້ໃນສັນຍາ, ເອົາໃຈໃສ່ດຸໝັ່ນ ໃນການເຮັດວຽກ, ມີຄວາມ ມານະອົດທົນ, ຊື່ສັດສຸຈະລິດ, ປະຕິບັດໂມງເວລາ ຢ່າງເຂັ້ມງວດ, ປະຢັດມັດທະຍັດ ແລະ ບໍ່ຫລິ້ນກິນຟູມເຟືອຍ. ຄຽງຄູ່ກັບວຽກງານ ກໍໄດ້ຮຽກຮ້ອງໃຫ້ ຮຽນຮູ້ວັດທະນະທຳ ແລະ ນັບຖື ຮີດຄອງປະເພນີ, ຮ່ຳຮຽນພາສາເກົາຫລີ ທີ່ມີຄວາມຈຳເປັນສຳລັບວຽກງານ ແລະ ການດຳລົງຊີວິດ, ທັງນີ້ ກໍເພື່ອພັດທະນາຄວາມຮູ້ຄວາມສາມາດ ຂອງຕົນເອງໄປນຳໃຊ້ ໃນອະນາຄົດຂ້າງໜ້າ. ທ່ານເອກອັກຄະລັດຖະທູດຍັງ ໄດ້ຢ້ຳຕື່ມວ່າ ແຮງງານລາວ ຊຸດທຳອິດນີ້ ຖືເປັນຊຸດເປີດທາງ ໃນການມາເຮັດວຽກຢູ່ ສ.ເກົາຫລີ, ສະນັ້ນ ຕ້ອງໄດ້ເປັນແບບຢ່າງທີ່ດີ ໃນການສ້າງຊື່ສຽງເພື່ອຊຸດຕໍ່ໆ ໄປ ທັງນີ້ກໍເພື່ອ ເປັນກຽດ ແລະ ຊື່ສຽງໃຫ້ແກ່ປະເທດຊາດ ແລະ ປະຊາຊົນລາວ ຂອງພວກເຮົາ. ໃນທ້າຍເດືອນກຸມພາ 2018 ນີ້ ກໍຈະມີແຮງງານລາວ ອີກຈຳນວນໜຶ່ງທີ່ຈະເດີນທາງມາເຮັດວຽກ ຢູ່ ສ.ເກົາຫລີ ຕື່ມອີກ.
ຂໍ້ມູນຈາກ: ສຳນັກຂ່າວສານປະເທດລາວ


text:
ວັນທີ 14 ພຶດສະພານີ້ຢູ່ນະຄອນຫຼວງປັກກິ່ງ, ທ່ານວາງຢີ້ ທີ່ປຶກສາແຫ່ງລັດ ທັງເປັນລັດຖະມົນຕີກະຊວງການຕ່າງປະເທດຈີນໄດ້ພົບປະກັບທ່ານບານກີມູນ ປະທານຄະນະມົນຕີເວທີປຶກສາຫາລືອາຊີໂປອາວຄົນໃໝ່.
ທ່ານວາງຢີ້ຊົມເຊີຍທ່ານບານກີມູນທີ່ໄດ້ຮັບເລືອກຕັ້ງເປັນປະທານຄະນະມົນຕີເວທີປຶກສາຫາລືອາຊີໂປອາວ ທັງຢືນຢັນວ່າ: ຕະຫຼອດໄລຍະ 17 ປີທີ່ເວທີປຶກສາຫາລືອາຊີໂປອາວສ້າງຕັ້ງຂຶ້ນມານີ້ໄດ້ຮັບຄວາມກ້າວໜ້າຢ່າງໃຫຍ່ຫຼວງ. ຫວັງວ່າພາຍໃຕ້ການນຳພາຂອງຄະນະມົນຕີຊຸດໃໝ່, ເວທີປຶກສາຫາລືອາຊີໂປອາວ ຈາກການຕັ້ງຈຸດຢືນຢູ່ອາຊີ,ຫັນໜ້າສູ່ໂລກ ຈະຂະຫຍາຍຕົວໄປສູ່ການຕາງໜ້າອາຊີແລະກ້າວໄປສູ່ໂລກ,ແລະປະກອບສ່ວນໃຫຍ່ຫຼວງກວ່າເກົ່າເພື່ອຄົ້ນຄວ້າແລະແກ້ໄຂບັນຫາທີ່ອາຊີແລະທົ່ວໂລກພວມຜະເຊີນໜ້າ. ຈີນໃນຖານະເປັນປະເທດເຈົ້າພາບເວທີປຶກສາຫາລືອາຊີໂປອາວ ຈະສືບຕໍ່ສະໜັບສະໜູນການພັດທະນາຂອງເວທີປຶກສາຫາລືຄືທີ່ໄດ້ປະຕິບັດຜ່ານມາ. ທ່ານບານກີມູນຢືນຢັນວ່າ, ໃນຊຸມປີມໍ່ໆມານີ້, ສະຖານະການສາກົນໄດ້ມີການປ່ຽນແປງຢ່າງໃຫຍ່ຫຼວງ, ບົດບາດແລະອິດທິພົນຂອງຈີນໄດ້ກ້າວຂຶ້ນສູ່ແຖວໜ້າຂອງໂລກ. ເວທີປຶກສາຫາລືອາຊີໂປອາວຈະເສີມຂະຫຍາຍບົດບາດຂອງຕົນທີ່ເປັນເວທີການສົນທະນາລະຫວ່າງວົງການການເມືອງ, ວົງການທຸລະກິດແລະວົງການວິຊາການ,ສະເໜີແຜນງານໂປອາວເພື່ອສົ່ງເສີມການພັດທະນາອາຊີກໍຄືໂລກ.


text:
ວັນທີ 27 ຕຸລາ, ຢູ່ນະຄອນຫຼວງ ຮ່າໂນ້ຍ, ສະຫະພັນບັນດາສະມາຄົມວິທະຍາສາດ ແລະເຕັກນິກຫວຽດນາມ ໄດ້ຈັດຕັ້ງພິທີເຊີດຊູ 53 ປັນຍາຊົນວິທະຍາສາດ ແລະເຕັກໂນໂລຊີ, ຕາງໜ້າໃຫ້ 53/79 ສະມາຄົມ, ຂະແໜງການໃນທົ່ວປະເທດ, ເຊິ່ງແມ່ນບັນດານັກວິທະຍາສາດ ແລະເຕັກໂນໂລຊີດີເດັ່ນທີ່ມີການປະກອບສ່ວນຫຼາຍຢ່າງໃຫ້ແກ່ວຽກງານຂົນຂວາຍ, ສາມັກຄີ ແລະເຕົ້າໂຮມຖັນແຖວປັນຍາຊົນປີ 2017, ໃນນັ້ນມີ 5 ປັນຍາຊົນມີຜົນງານດີເດັ່ນຫຼາຍຢ່າງໄດ້ຮັບໃບຍ້ອງຍໍຈາກນາຍົກລັດຖະມົນຕີ.
ບັນດາສະຫາຍການນໍາພັກ, ລັດຖ່າຍຮູບຮ່ວມກັບບັນດາປັນຍາຊົນດີເດັ່ນ 2017. ພາບ: TTXVN
ເຂົ້າຮ່ວມພິທີມີທ່ານ ຫວໍ໊ວັນເຖືອງ, ກໍາມະການກົມການເມືອງ, ເລຂາທິການສູນກາງພັກ, ຫົວໜ້າຄະນະໂຄສະນາສຶກສາສູນກາງ; ທ່ານ ເຈິ່ນແທງເມີນ, ກໍາມະການສູນກາງພັກ, ປະທານຄະນະກຳມະການສູນກາງແນວໂຮມປະເທດຊາດຫວຽດນາມ; ທ່ານ ຫວູດຶກດາມ, ກໍາມະການສູນກາງພັກ, ຮອງນາ ຍົກລັດຖະມົນຕີ, ພ້ອມກັບຜູ້ຕາງໜ້າບັນດາກະຊວງ, ຂະແໜງການສູນກາງ.
ກ່າວຄຳເຫັນທີ່ພິທີ, ທ່ານຮອງນາຍົກລັດຖະມົນຕີ ຫວູດຶກດາມ ເນັ້ນໜັກວ່າ: ພິທີເຊີດຊູແມ່ນເຫດການມີຄວາມໝາຍໃຫຍ່ທີ່ສຸດ. ພິເສດ, ໃນໄລຍະໂລກາພິວັດ ແລະການປະຕິວັດອຸດສາຫະກໍາ 4.0, ເລື່ອງຈັດຕັ້ງການເຊີດຊູປັນຍາຊົນວິທະຍາສາດ ແລະເຕັກໂນໂລຊີ ແມ່ນເພື່ອແນໃສ່ສ້າງກຳລັງໜູນສົ່ງເສີມຂະບວນການແຂ່ງຂັນປ່ຽນໃໝ່ຫົວຄິດປະດິດສ້າງ, ດັດແປງເຕັກນິກໃນວົງການປັນຍາຊົນ, ໃນປະຊາຄົມ ແລະສັງຄົມ. ໃນນັ້ນ, 1,5 ລ້ານປັນຍາຊົນແມ່ນສະມາຊິກຂອງສະຫະພັນບັນດາສະມາຄົມວິທະຍາສາດ ແລະເຕັກນິກຫວຽດນາມ ທີ່ເປັນຫຼັກແຫຼ່ງ, ສືບທອດບັນດາຄຸນນະທາດຈົບງາມ, ສູງສົ່ງຂອງບັນດານັກປັນຍາຊົນທີ່ເປັນລຸ້ນອ້າຍ, ສືບຕໍ່ການຄົ້ນຄວ້າ, ປ່ຽນໃໝ່ຫົວຄິດປະດິດສ້າງ ເພື່ອປະກອບສ່ວນຫຼາຍກວ່າອີກໃຫ້ແກ່ວິວັດທະນາການຫັນປະເທດຊາດເປັນອຸດສາຫະກຳ ແລະທັນສະໄໝ.
ໃນຈຳນວນ 53 ປັນຍາຊົນດີເດັ່ນທີ່ໄດ້ຮັບການເຊີດຊູໃນຄັ້ງນີ້, 46 ຄົນແມ່ນມີລະດັບການສຶກສາແຕ່ຮອງສາດສະດາຈານ, ປະລິນຍາເອກ ແລະທຽບເທົ່າຂຶ້ນໄປ. ບັນດາປັນຍາຊົນວິທະຍາສາດ ແລະເຕັກໂນໂລຊີຊີດີເດັ່ນໄດ້ຮັບການຄັດເລືອກລ້ວນແຕ່ມີຜົນງານ, ຄຸນງາມຄວາມດີປະກອບສ່ວນເປັນຢ່າງດີໃນວຽກງານຂົນຂວາຍປັນຍາຊົນ ແລະວຽກງານຄົ້ນຄວ້າວິທະຍາສາດ, ໃຫ້ຄຳປຶກສາຕີລາຄາຄຸນນະພາບ, ເຜີຍແຜ່ຄວາມຮູ້ແມ່ນໄດ້ຮັບບັນດານາມ ມະຍົດແຂ່ງຂັນ, ຍ້ອງຍໍ ແລະລາງວັນເຊີດຊູຈາກລັດ, ບັນດາກະຊວງ, ຂະແໜງການ, ສະຫະພັນບັນດາສະມາຄົມວິທະຍາສາດ ແລະເຕັກນິກ ຫວຽດນາມ.
ແປໂດຍ: ເຈິ່ນຮວ່ຽນ


text:
ລັດຖະບານຈັດກອງປະຊຸມປະຈຳເດືອນ 1/2017
ຕອນເຊົ້າວັນທີ 3/2, ທ່ານນາຍົກລັດຖະມົນຕີ ຫງວຽນຊວນຟຸກ ເປັນປະທານກອງປະຊຸມລັດຖະບານປະຈຳເດືອນ 1/2017. ກ່າວຄວາມເຫັນໄຂກອງປະຊຸມ, ທ່ານນາຍົກລັດຖະມົນຕີ ຫງວຽນຊວນຟຸກຕີລາຄາວ່າ, ພາຍຫຼັງ 9 ເດືອນແຫ່ງການເຄື່ອນໄຫວ, ໃນເບື້ອງຕົ້ນ, ລັດຖະບານອາຍຸການໃໝ່ໄດ້ຮັບຄວາມເຊື່ອໝັ້ນຈາກປະຊາຊົນ ແລະ ລະບົບການເມືອງ, ລັດຖະບານຕັດສິນໃຈຮັກສາຄວາມໄວ້ເນື້ອເຊື່ອໃຈນັ້ນ.
“ທີ່ກອງປະຊຸມຕົ້ນປີມື້ນີ້, ພວກເຮົາຢືນຢັນອີກເທື່ອໜຶ່ງວ່າ, ພວກເຮົາຕັດສິນໃຈຮັກສາຄວາມໄວ້ເນື້ອເຊື່ອໃຈນັ້ນຕໍ່ປະຊາຊົນ, ຕໍ່ພັກ ແລະ ລະບົບການເມືອງ. ທຳອິດພວກເຮົາຕ້ອງທະວີຄູນຄວາມໄວ້ເນື້ອເຊື່ອໃຈນັ້ນດ້ວຍບັນດາການກະທຳລະອຽດ. ນັ້ນແມ່ນເພີ່ມທະວີການຄຸ້ມຄອງເສດຖະກິດສັງຄົມ, ປະຕິບັດບັນດາໜ້າທີ່ປ້ອງກັນຊາດ, ປ້ອງກັນຄວາມສະຫງົບ, ການພົວພັນກັບຕ່າງປະເທດຂອງປະເທດຊາດໃຫ້ດີ; ປະຕິບັດບັນດາຄາດໝາຍ, ໜ້າທີ່ຂອງຄະນະບໍລິຫານງານສູນກາງ, ຂອງສະພາແຫ່ງຊາດ, ບັນດາມະຕິກ່ຽວກັບແຜນການເສດຖະກິດສັງຄົມປີ 2017 ເປັນຢ່າງດີ
“.
ພ້ອມກັນນັ້ນ, ລັດຖະບານກໍ່ຕັດສິນໃຈກໍ່ສ້າງລັດຖະບານແຫ່ງການສ້າງສາ, ຊື່ກົງບໍລິສຸດ, ກະທຳຢ່າງແຮງເພື່ອຮັບໃຊ້ປະຊາຊົນ ແລະ ວິສາຫະກິດ.
ໄປພ້ອມກັບການພັດທະນາເສດຖະກິດ, ທ່ານນາຍົກລັດຖະມົນຕີ ຍັງຕັກເຕືອນບັນດາກະຊວງ, ຂະແໜງການ, ທ້ອງຖີ່ນ ຄວນສືບຕໍ່ຮັບປະກັນສະພາບແວດລ້ອມແຫ່ງການດຳລົງຊີວິດຂອງປະຊາຊົນ, ຍູ້ແຮງການປະຕິຮູບດ້ານການສຶກສາ, ຮັບປະກັນຊີວິດສັງຄົມໃຫ້ປະຊາຊົນຢູ່ເຂດຫ່າງໄກສອກຫຼີກ, ປະສົບກັບຄວາມຫຍຸ້ງຍາກ. ທ່ານນາຍົກລັດຖະມົນຕີ ຍັງຊີ້ນຳໃຫ້ບັນດາກະຊວງ, ຂະແໜງການຄວນໃກ້ຊິດຕິດແທດກັບສະພາບການໂລກ ແລະ ພາຍໃນປະເທດ ເພື່ອແກ້ໄຂບັນດາບັນຫາທີ່ວາງອອກຂອງປະເທດຊາດ.
(ແຫຼ່ງຄັດຈາກ VOV)


text:
ວັນທີ 17 ເມສານີ້ຢູ່ຫໍຮັບແຂກຈົ່ງນານໄຫ, ທ່ານຫວາງສີຊ່ານ ຮອງປະທານປະເທດຈີນໄດ້ພົບປະກັບຄະນະຜູ້ແທນພັກກອມມູນິດຫວຽດນາມທີ່ນຳໂດຍທ່ານຫງວຽນວັນບິງ ກຳມະການກົມການເມືອງສູນກາງພັກ, ເລຂາທິການຄະນະເລຂາສູນກາງພັກ, ຫົວໜ້າຄະນະເສດຖະກິດສູນກາງພັກກອມມູນິດຫວຽດນາມ.
ທ່ານຫວາງສີຊ່ານກ່າວ່າ, ສັງຄົມນິຍົມທີ່ມີສີສັນພິເສດຂອງຈີນໄດ້ກ້າວເຂົ້າສູ່ຍຸກໃໝ່, ຕ້ອງຍຶດໝັ້ນການນຳພາຂອງພັກ, ປະຕິບັດຕາມທັດສະນະຄະຕິພັດທະນາໃໝ່ແບບປະດິດສ້າງໃໝ່, ປະສານສົມທົບກັນ, ສີຂຽວ, ເປີດປະຕູແລະຊົມໃຊ້ຮ່ວມກັນຢ່າງເດັດດ່ຽວໜຽວແໜ້ນ, ປັບປຸງການພົວພັນລະຫວ່າງດຳລົງຄົງຕົວກັບການພັດທະນາ, ປະສິດທິພາບກັບຄວາມຍຸດຕິທຳ, ບັນລຸໃຫ້ເສດຖະກິດຈາກການເຕີບໂຕຢ່າງວ່ອງໄວຫັນເປັນແບບພັດທະນາທີ່ມີຄຸນນະພາບສູງ, ນີ້ສອດຄ່ອງກັບຜົນປະໂຫຍດພື້ນຖານຂອງປະຊາຊົນສ່ວນຫຼາຍທີ່ສຸດ. ຄວນປະຕິບັດຄວາມເປັນເອກະພາບສຳຄັນທີ່ຜູ້ນຳສອງປະເທດຕົກລົງຮ່ວມກັນ, ສ້າງສະພາບແວດລ້ອມທີ່ດີ, ເຮັດໃຫ້ "ໜຶ່ງແລວໜຶ່ງເສັ້ນທາງ" ແລະ "ສອງແລວໜຶ່ງວົງ" ເຊື່ອມຈອດກັນຢ່າງມີປະສິດທິຜົນ, ຊຸກຍູ້ສາຍພົວພັນຄູ່ຮ່ວມມືຍຸດທະສາດຮອບດ້ານຈີນ-ຫວຽດນາມໄດ້ຮັບຄວາມກ້າວໜ້າຢ່າງບໍ່ຢຸດຢັ້ງ.
ທ່ານຫງວຽນວັນບິງກ່າວວ່າ, ການປະຕິຮູບເປີດປະຕູສູ່ພາຍນອກຂອງຈີນໄດ້ຮັບຜົນສຳເລັດຢ່າງໃຫຍ່ຫຼວງ, ໄດ້ສະໜອງບົດຮຽນທີ່ດີໃຫ້ແກ່ຫວຽດນາມແລະປະເທດຕົນຍິນດີສືບຕໍ່ລົງເລິກການຮ່ວມມືຕົວຈິງລະຫວ່າງສອງປະເທດໃນຂົງເຂດຕ່າງໆ.


text: ສູນກາງແນວລາວສ້າງ ຊາດ (ສນຊ) ໄດ້ສຳເລັດຊຸດ ອົບຮົມວຽກງານແນວລາວສ້າງ ຊາດ ຄັ້ງທີ I ໃຫ້ຄະນະກຳມະ ການສູນກາງແນວລາວສ້າງ ຊາດ ໃນວັນທີ 10 ພຶດສະພາ ຜ່ານມາ, ທີ່ສູນຝຶກອົບຮົມ ສນຊ ໂດຍການເປັນປະທານ ຂອງທ່ານ ນາງ ຄຳຈັນ ພົມ ແສງສະຫວັນ ຮອງປະທານ ສນຊ, ເປັນກຽດເຂົ້າຮ່ວມຂອງ ທ່ານ ຄຳໃບ ດຳລັດ ກຳມະ ການສູນກາງພັກ ຮອງປະທານ ສນຊ, ມີບັນດາທ່ານກຳມະ ການສູນກາງແນວລາວສ້າງ ຊາດມາຈາກ 8 ແຂວງພາກ ເໜືອ, ນະຄອນຫຼວງວຽງຈັນ ແລະ ກຳມະການອ້ອມຂ້າງ ສູນກາງເຂົ້າຮ່ວມ. ໃນໂອກາດນີ້, ທ່ານ ຄຳ ໃບ ດຳລັດ ໄດ້ໃຫ້ກຽດໂອ້ລົມ ຊຶ່ງກ່ອນອື່ນໝົດ ທ່ານໄດ້ສະ ແດງຄວາມຊົມເຊີຍຕໍ່ຜົນສຳ ເລັດຂອງຊຸດຝຶກອົບຮົມຄັ້ງນີ້ ເພື່ອເປັນການຜັນຂະຫຍາຍ 6 ແຜນງານ, ແຜນພັດທະນາ ວຽກງານຂອງແນວລາວສ້າງ ຊາດ ໂດຍສະເພາະແມ່ນແຜນ ງານທີ IV ກ່ຽວກັບການສ້າງ ຄວາມເຂັ້ມແຂງໃຫ້ພະນັກ ງານ ກໍຄືຄະນະກຳມະການສູນ ກາງແນວລາວສ້າງຊາດແຕ່ລະ ຂັ້ນ ແລະ ລົງເລິກຄົ້ນຄວ້າ 8 ເອກະສານທີ່ສຳຄັນຄື: ທັດສະ ນະຂອງພັກ, ນະໂຍບາຍຂອງ ລັດຕໍ່ກັບແນວລາວສ້າງຊາດ; ພາລະບົດບາດ, ສິດ ແລະ ໜ້າ ທີ່ຂອງແນວລາວສ້າງຊາດ; ຄວາມຮູ້ພື້ນຖານກ່ຽວກັບວຽກ ງານຊົນເຜົ່າ-ສາສະໜາ; ວຽກ ງານຊັ້ນຄົນ ແລະ ອົງການຈັດ ຕັ້ງສັງຄົມ; ວຽກງານກວດກາ; ເອກະສານກ່ຽວກັບການສ້າງ ຄອບຄົວ ແລະ ບ້ານສາມັກຄີ ປອງດອງ; ລັດຖະບັນຍັດຂອງ ປະທານປະເທດ ແຫ່ງ ສປປ ລາວ ວ່າດ້ວຍການໃຫ້ອະໄພ ຍະໂທດ; ວຽກງານພົວພັນຄົນ ເຊື້ອຊາດລາວຢູ່ຕ່າງປະເທດ ແລະ ພ້ອມກັນນີ້ ຄະນະກຳມະ ການສູນກາງແນວລາວສ້າງ ຊາດ ຍັງໄດ້ປະກອບຄຳຄິດ- ຄຳເຫັນກ່ຽວກັບວຽກງານແນວ ລາວສ້າງຊາດຢ່າງກົງໄປກົງ ມາ ໂດຍຍົກໃຫ້ເຫັນສະພາບ ແລະ ການເຄື່ອນໄຫວຕົວຈິງຢູ່ ທ້ອງຖິ່ນ ເພື່ອເປັນການແລກ ປ່ຽນບົດຮຽນຊຶ່ງກັນ ແລະ ກັນ. ພ້ອມກັນນີ້ ທ່ານຍັງໄດ້ເນັ້ນ ໜັກໃຫ້ຄະນະກຳມະການສູນ ກາງແນວລາວສ້າງຊາດ ຈົ່ງ ພ້ອມກັນເປັນເຈົ້າການໃນການ ສຶກສາອົບຮົມການເມືອງ-ແນວ ຄິດ, ປຸກລະດົມຂົນຂວາຍໃຫ້ ປະຊາຊົນລາວບັນດາເຜົ່າ, ຊັ້ນ ຄົນ ແລະ ສາສະໜາເຂົ້າຮ່ວມ ຂະບວນການຕ່າງໆຂອງຊາດ ເພື່ອເຮັດໃຫ້ສັງຄົມມີຄວາມ ສາມັກຄີປອງດອງກັນ ແລະ ຍັງໄດ້ຮຽກຮ້ອງໃຫ້ບັນດາສາ ສະໜາຕ່າງໆ ພ້ອມກັນເຄື່ອນ ໄຫວໃຫ້ຖືກຕ້ອງສອດຄ່ອງ ຕາມແນວທາງນະໂຍບາຍຂອງ ພັກ, ລະບຽບກົດໝາຍຂອງລັດ ຈົ່ງຊ່ວຍກັນເອົາໃຈໃສ່ມີສະຕິ ລະວັງຕົວຕໍ່ການເຄື່ອນໄຫວ ຂອງກຸ່ມຄົນບໍ່ຫວັງດີສວຍໃຊ້ ສາສະໜາ-ເຜົ່າ ເພື່ອແບ່ງແຍກ ຄວາມສາມັກຄີພາຍໃນ. (ຂ່າວ: ສນຊ)


text:
ກອງປະຊຸມບັນດາເຈົ້າໜ້າທີ່ອາວຸໂສ ອາຊຽນ (SOM)
(ພາບ: TTXVN)
ຕອນເຊົ້າວັນທີ 20/2, ຢູ່ Brocay, ຟີລິບປີນ, ໄດ້ໄຂກອງປະຊຸມບັນດາເຈົ້າໜ້າທີ່ອາວຸໂສ ອາຊຽນ (SOM) ເພື່ອກະກຽມເນື້ອໃນໃຫ້ກອງປະຊຸມວົງແຄບລັດຖະມົນຕີການຕ່າງປະເທດ. ທ່ານ ຫງວຽນກວົ໋ກຢູງ, ຮອງລັດຖະມົນຕີການຕ່າງປະເທດຫວຽດນາມ, ຫົວໜ້າ SOM ອາຊຽນ ຂອງ ຫວຽດນາມ ໄດ້ເຂົ້າຮ່ວມກອງປະຊຸມ. ທີ່ກອງປະຊຸມ, ຫົວໜ້າ SOM ຂອງບັນດາປະເທດທີ່ເປັນສະມາຊິກ ອາຊຽນ ເຫັນດີເປັນເອກະສັນກ່ຽວກັບເນື້ອໃນຈຳນວນໜື່ງເຊິ່ງຈະຍື່ນສະເໜີຢູ່ກອງປະຊຸມວົງແຄບລັດຖະມົນຕີການຕ່າງປະເທດ ໃນວັນທີ 21/2, ລວມມີ ສະພາບການໂລກ ແລະ ພາກພື້ນ; ວຽກງານຜັນຂະຫຍາຍໝາກຜົນຂັ້ນສູງອາຊຽນ ຄັ້ງທີ 28 ແລະ 29; ຈຸດສຸມໃຫ້ບຸລິມະຊິກຂອງອາຊຽນໃນປີ 2017 ແລະ ການພົວພັນຕ່າງປະເທດ ຂອງ ອາຊຽນ. ປີ 2017 ໄດ້ຮັບຖືວ່າເປັນ ປີສະເຫຼີມສະຫຼອງ “ຄຳ” ເມື່ອ ອາຊຽນ ສະເຫຼີມສະຫຼອງ 50 ປີ ແຫ່ງວັນສ້າງຕັ້ງ ແລະ ກ້າວເຂົ້າສູ່ປີທີ 2 ແຫ່ງການສ້າງປະຊາຄົມ.
ສືບຕໍ່ທິດນຳ “ເປັນເຈົ້າການ, ຕັ້ງໜ້າ ແລະ ມີຄວາມຮັບຜິດຊອບ”, ຫວຽດນາມ ຈະ ຮ່ວມມືກັບບັນດາປະເທດອາຊຽນ ຢ່າງແໜ້ນແຟ້ນບົນຈິດໃຈເຈດຕະນາດີ, ຈິງໃຈ ເພື່ອສ້າງຄວາມປະທັບໃຈກ່ຽວກັບຜົນສຳເລັດຂອງອາຊຽນໃນປີສະເຫຼີມສະຫຼອງ “ຄຳ” 2017. ຫວຽດນາມ ບຸລິມະຊິກບັນດາໜ້າທີ່ຄື: ສືບຕໍ່ປັບປຸງ, ຮັກສາສາມັກຄີ, ເຫັນດີເປັນເອກະພາບຂອງອາຊຽນ; ກໍ່ຄືບັນດາຫຼັກການ, ຄຸນຄ່າທີ່ໄດ້ສ້າງເປັນຜົນສຳເລັດຂອງ ອາຊຽນ; ຊຸກຍູ້ການຜັນຂະຫຍາຍວິໄສທັດ ອາຊຽນ 2025 ແລະ ບັນດາແຜນການສັງລວມຢ່າງມີປະສິດທິຜົນ; ສືບຕໍ່ປັບປຸງ, ຍົກສູງປະສິດທິຜົນ ກົງຈັກການຈັດຕັ້ງ ເພື່ອແນໃສ່ຕອບສະໜອງບັນດາຄວາມຮຽກຮ້ອງ ແລະ ໜ້າທີ່ໄດ້ວາງອອກໃຫ້ດີກວ່າ; ປະກອບສ່ວນເພີ່ມທະວີການພົວພັນລະຫວ່າງ ອາຊຽນ ແລະ ບັນດາຄູ່ຮ່ວມມືເຈລະຈາ ໃຫ້ນັບມື້ນັບມີປະສິດທິຜົນ ແລະ ສຸດທ້າຍແມ່ນເພີ່ມທະວີວຽກງານ ໂຄສະນາ ເພື່ອນຳປະຊາຄົມ ອາຊຽນ ເຂົ້າ ຊີວິດການເປັນຢູ່, ນັບມື້ນັບມີຄວາມໃກ້ຊິດ ສະໜິດຕິດພັນ ກັບ ປະຊາຊົນ ແລະ ວິສາຫະກິດ.
(ແຫຼ່ງຄັດຈາກ VOV)


text: ຄະນະພັກກະຊວງແຮງ ງານ ແລະ ສະຫວັດດີການສັງ ຄົມ (ຮສສ) ໄດ້ຈັດພິທີມອບ- ຮັບບັດສະມາຊິກພັກສົມບູນ ຂຶ້ນໃນວັນທີ 10 ພຶດສະພາ ທີ່ ກະຊວງດັ່ງກ່າວ ໂດຍການເຂົ້າ ຮ່ວມຂອງສະຫາຍ ຄຳແພງ ໄຊສົມແພງ ກຳມະການສູນ ກາງພັກ ເລຂາຄະນະພັກ ລັດ ຖະມົນຕີກະຊວງ ຮສສ, ມີບັນ ດາຫົວໜ້າກົມ, ຮອງກົມ, ສະ ຖາບັນ, ສູນ ແລະ ພາກສ່ວນ ກ່ຽວຂ້ອງເຂົ້າຮ່ວມ. ການມອບບັດໃນຄັ້ງນີ້ ມີ ສະມາຊິກພັກສົມບູນທີ່ໄດ້ຮັບ ມີຈຳນວນ 97 ສະຫາຍ ໂດຍ ມີຈຸດປະສົງຄາດໝາຍເພື່ອໃຫ້ ສະມາຊິກພັກສົມບູນທີ່ດີເດັ່ນ ມີຄວາມຈົງຮັກພັກດີຕະຫຼອດ ມາ, ມີມາດຖານຖືກຕ້ອງໄດ້ ຮັບບັດສະມາຊິກພັກປະຈຳ ຕົວແຕ່ລະຄົນ ແນໃສ່ເຮັດໃຫ້ ສະມາຊິກພັກແຕ່ລະສະຫາຍ ຕັ້ງໜ້າແຂ່ງຂັນຝຶກຝົນຫຼໍ່ຫຼອມ ຕົນເອງໃຫ້ໄດ້ມາດຖານທີ່ໄດ້ ກຳນົດໄວ້ ຮັບປະກັນເຮັດໃຫ້ ພາຍໃນພັກມີຄວາມປອດໃສ, ເຂັ້ມແຂງ ແລະ ໜັກແໜ້ນ, ເພື່ອຄຸ້ມຄອງສະມາຊິກພັກ ທັງດ້ານຈຳນວນ ແລະ ຄຸນນະ ພາບໃຫ້ເປັນເອກະພາບໃນ ທົ່ວພັກ ເຮັດໃຫ້ຄະນະພັກຂັ້ນ ຕ່າງໆ ສາມາດຕິດຕາມກວດ ກາສະມາຊິກພັກໄດ້ງ່າຍ, ຄຸ້ມ ຄອງການຈັດຕັ້ງພັກ ແລະ ປ້ອງກັນພັກດີຂຶ້ນຕື່ມ, ສະກັດ ກັ້ນບໍ່ໃຫ້ກຸ່ມຄົນບໍ່ດີສວຍໂອ ກາດປອມແປງ, ເລັດລອດເຂົ້າ ໃນຖັນແຖວສະມາຊິກພັກ ແລະ ອົງການນຳຂອງພັກແຕ່ ລະຂັ້ນ, ເພື່ອຍົກສູງບົດບາດ ແລະ ຄວາມສາມາດນຳພາ ຂອງພັກ ປັບປຸງທັດສະນະຫຼັກ ໝັ້ນ, ອຸດົມການແນວຄິດ ແລະ ການກະທຳຂອງສະມາຊິກພັກ ໃຫ້ມີຄວາມໜັກແໜ້ນ. ໃນໂອກາດດັ່ງກ່າວ, ສະ ຫາຍເລຂາຄະນະພັກ ລັດຖະ ມົນຕີ ກໍໄດ້ເປັນກຽດມອບບັດ ສະມາຊິກພັກໃຫ້ແຕ່ລະສະ ຫາຍອີກດ້ວຍ.


text:
ວັນທີ 28 ມິຖຸນາ ນີ້ ໜ່ວຍພັກ ຫ້ອງວ່າການແຂວງບໍ່ແກ້ວ ໄດ້ຈັດພິທີ ຮັບເອົາມະຫາຊົນ ຜູ້ທີ່ມີຄວາມກ້າວໜ້າ ເຂົ້າເປັນສະມາຊິກ ພັກປະຊາຊົນ ປະຕິວັດລາວ ໃໝ່ຈຳນວນ 3 ສະຫາຍ ໂດຍການເປັນປະທານ ຂອງສະຫາຍ ເພັງສອນ ແກ້ວວິໄລ ກຳມະການພັກແຂວງ ເລຂາໜ່ວຍພັກຫ້ອງວ່າການແຂວງ, ມີບັນດາທ່ານ ແຂກຮັບເຊີນ ຈາກພາກສ່ວນ ທີ່ກ່ຽວຂ້ອງ, ອົງການຈັດຕັ້ງມະຊາຊົນ ແລະ ສະມາຊິກພັກສົມບູນ - ສໍາຮອງເຂົ້າຮ່ວມ.
ໃນພິທີ ມະຫາຊົນ ຜູ້ທີ່ມີຄວາມກ້າວໜ້າ ໄດ້ຜ່ານໃບສະເໜີ ຂໍເຂົ້າເປັນສະມາຊິກພັກ ສະໄໝສຳຮອງ ຂອງພັກປະຊາຊົນ ປະຕິວັດລາວ, ຕາງໜ້າສະມາຊິກພັກສົມບູນ ໄດ້ຂຶ້ນອ່ານໃບຢັ້ງຢືນ ໃນການຕິດຕາມມະຫາຊົນກ້າວໜ້າ, ພ້ອມທັງ ສະເໜີໃຫ້ຄະນະພັກຂັ້ນເທິງ ພິຈາລະນາ ຮັບເອົາມະຫາຊົນ ຜູ້ທີ່ມີຜົນງານດີເດັ່ນ ແລະ ກ້າວໜ້າເຂົ້າເປັນສະມາຊິກພັກສຳຮອງ. ຈາກນັ້ນ ສະຫາຍ ສີວິໄລ ສີແສນດີ ຮອງຫົວໜ້າຫ້ອງວ່າການແຂວງ ໄດ້ຜ່ານຂໍ້ຕົກລົງ ຂອງຄະນະປະຈຳພັກແຂວງ ວ່າດ້ວຍ ການອານຸມັດຮັບຮອງເອົາມະຫາຊົນ ຜູ້ທີ່ມີຄວາມກ້າວໜ້າ ເຂົ້າເປັນສະມາຊິກພັກສຳຮອງ ຈຳນວນ 3 ສະຫາຍ, ເຊິ່ງຜູ້ກ່ຽວ ແມ່ນໄດ້ຜ່ານໄລຍະການຕິດຕາມ ຜົນງານການເຄື່ອນໄຫວ ແລະ ຜ່ານການຮຽນກົດລະບຽບ ຂອງພັກປະຊາຊົນ ປະຕິວັດລາວ ເປັນເວລາ 6 ເດືອນ ຕາມລະບຽບພັກ. ຈາກນັ້ນ ເລຂາໜ່ວຍພັກ ໄດ້ຂຶ້ນຈັບມືຮັບຮອງເອົາມະຫາຊົນ ຜູ້ທີ່ມີຄວາມກ້າວໜ້າ ເຂົ້າເປັນສະມາຊິກພັກສຳຮອງ ຢ່າງເປັນທາງການ.
ພ້ອມທັງ ໄດ້ໃຫ້ຄຳໂອວາດ ຕັກເຕືອນ ຊີ້ນຳ ເນັ້ນໜັກ ໃຫ້ສະມາຊິກພັກສົມບູນ-ສຳຮອງ ຈົ່ງເອົາໃຈໃສ່ເຄື່ອນໄຫວປະຕິບັດ ຕາມພາລະບົດບາດ, ສິດ-ໜ້າທີຂອງຕົນ ຕາມ 5 ໜ້າທີ 6 ສິດ ຂອງກົດລະບຽບພັກວາງອອກ ຢ່າງເຂັ້ມງວດ, ບັນຫາສຳຄັນແມ່ນ ການເພີ້ມທະວີຄວາມສາມັກຄີ ຮັກແພງ ຊ່ວຍເຫຼືອເຊິ່ງກັນ ແລະ ກັນ, ຝຶກຝົນຫຼໍ່ຫຼອມຕົນເອງ ໃຫ້ກາຍເປັນສະມາຊິກພັກສົມບູນ ແລະ ເປັນສະມາຊິກພັກ ທີ່ດີເດັ່ນຂອງພັກ. ເຮັດໃຫ້ໜ່ວຍພັກ ກາຍເປັນ ໜ່ວຍພັກແຂງ-ຮູ້ນຳພາຮອບດ້ານ ໃນຕໍ່ໜ້າ ໂດຍປະຕິບັດຕາມ 5 ຫຼັກການ 3 ທິດນຳ ຂອງພັກວາງອອກ.
ຂຽນ: ບຸນຈັນ ມະນີໄຊ 29 ມິຖຸນາ 2017


text:
ທີ່ບັນດາການພົບປະ, ສະຫາຍ ເລຂາຟຽວ ອະດີດເລຂາທິການໃຫຍ່ ຄະນະບໍລິຫານງານ ສູນກາງພັກກອມມູນິດ ຫວຽດນາມ ແລະ ສະຫາຍ ໂນງດຶກແມ້ງ ອະດີດເລຂາທິການໃຫຍ່ ຄະນະບໍລິຫານງານ ສູນກາງພັກກອມມູນິດ ຫວຽດນາມ ສະແດງຄວາມຍິນດີທີ່ໄດ້ຕ້ອນຮັບສະຫາຍ ບຸນຍັງ ວໍລະຈິດ ເລຂາທິການໃຫຍ່ ຄະນະບໍລິຫານງານ ສູນກາງພັກ ປະຊາຊົນປະຕິວັດ ລາວ, ປະທານປະເທດແຫ່ງ ສປປ ລາວ ເນື່ອງໃນໂອກາດມາ ຢ້ຽມຢາມສັນຖະວະໄມຕີ ສສ ຫວຽດນາມ ຢ່າງເປັນທາງການ ແລະ ເຂົ້າຮ່ວມພິທີປິດປີສາມັກຄີມິດຕະພາບ ຫວຽດນາມ-ລາວ, ລາວ-ຫວຽດນາມ 2017.
ສະຫາຍ ບຸນຍັງ ວໍລະຈິດ ເລຂາທິການໃຫຍ່ຄະນະບໍລິຫານງານ ສູນກາງພັກ ປະຊາຊົນປະຕິວັດ ລາວ , ປະທານປເທດແຫ່ງ ສປປ ລາວ ໄດ້ສະແດງຄວາມຍິນດີຕໍ່ສາຍພົວພັນອັນ ເປັນພິເສດລະຫວ່າງ ຫວຽດນາມ-ລາວ, ລາວ -ຫວຽດນາມ ພວມນັບມື້ນັບພັດທະນາເຂົ້າໄປສູ່ລວງເລິກ, ມີປະສິດທິພາບ ໃນທຸກໆ ຂົງເຂດ, ນຳຜົນປະໂຫຍດອັນແທ້ຈິງມາໃຫ້ແກ່ ປະຊາຊົນສອງປະເທດ.
ສະຫາຍ ບຸນຍັງ ວໍລະຈິດ, ສະຫາຍ ເລຂາຟຽວ ແລະ ສະຫາຍ ໂນງດຶກແມ້ງ ໄດ້ສະແດງຄວາມຍິນດີ ຕໍ່ຜົນສຳເລັດຂອງປີ ສາມັກຄີ ມິດຕະພາບ ຫວຽດນາມ-ລາວ, ລາວ-ຫວຽດນາມ 2017 ແລະ ໃຫ້ຮູ້ວ່າ ນີ້ເປັນໂອກາດເພື່ອທົບທວນຄືນມູນເຊື້ອ ອັນດີງາມ ຂອງສາຍພົວພັນຫວຽດນາມ-ລາວ, ກໍ່ເພື່ອສຶກສາ ໃຫ້ບັນດາ ພະນັກງານ, ສະມາຊິກພັກ ແລະ ປະຊາຊົນ ທຸກຊົນຊັ້ນ, ເປັນຕົ້ນແມ່ນຮຸ່ນໜຸ່ມສອງປະເທດ ເຂົ້າໃຈ ຢ່າງເລິກເຊິ່ງ ກ່ຽວກັບຄວາມໝາຍອັນຍິ່ງໃຫຍ່ ແລະ ຄວາມສຳຄັນ ຂອງສາຍພົວພັນສາມັກຄີພິເສດ ຫວຽດນາມ-ລາວ, ລາວ-ຫວຽດນາມ.ເນື່ອງໃນໂອກາດນີ້, ສະຫາຍ ເລຂາຟຽວ ແລະ ສະຫາຍ ໂນງດຶກແມ້ງ ໄດ້ຝາກຄຳຢ້ຽມຢາມຖາວຂ່າວຂອງຕົນມາຍັງ ສະຫາຍ ຄຳໄຕ ສິພັນດອນ ອະດີດປະທານປະເທດ ລາວ, ສະຫາຍ ຈູມມາລີ ໄຊຍະສອນ ອະດີດເລຂາທິການໃຫຍ່ ຄະນະບໍລິຫານງານສູນກາງພັກປະຊາຊົນປະຕິວັດ ລາວ, ອະດີດປະທານປະເທດແຫ່ງ ສປປ ລາວ ແລະ ບັນດາທ່ານຜູ້ນຳຂັ້ນສູງຂອງພັກ, ລັດຖະບານ ລາວ.
ເນື່ອງໃນໂອກາດນີ້, ສະຫາຍ ບຸນຍັງ ວໍລະຈິດ ເລຂາທິການໃຫຍ່ ຄະນະບໍລິຫານງານ ສູນກາງພັກ ປະຊາຊົນປະຕິວັດ ລາວ, ປະທານປະເທດແຫ່ງ ສປປ ລາວ ເຊີນສະຫາຍ ເລຂາຟຽວ ອະດີດເລຂາທິການໃຫຍ່ ຄະນະບໍລິຫານງານ ສູນກາງພັກກອມມູນິດ ຫວຽດນາມ ແລະ ສະຫາຍ ໂນງດຶກແມ້ງ ອະດີດເລຂາທິການໃຫຍ່ ຄະນະບໍລິຫານງານ ສູນກາງພັກກອມມູນິດ ຫວຽດນາມ ເຊີນໄປຢ້ຽມຢາມປະເທດ ສປປ ລາວ ໃນເວລາທີ່ເໝາະສົມ. ສະຫາຍ ເລຂາຟຽວ ແລະ ສະຫາຍ ໂນງດຶກແມ້ງ ສະແດງຄຳຂອບອົກຂອບໃຈ ແລະ ຮັບເອົາຄຳເຊີນໄປຢ້ຽມຢາມ ລາວຂອງສະຫາຍເລຂາທິການໃຫຍ່ ບຸນຍັງ ວໍລະຈິດ.
ປະຕິບັດ: VNA/VNP